
রামের রাজ্যাভিষেক। 


নিত 








শ্রীশশিভূষণ চট্টোপাধ্যায় প্রণীত । 


পপি 


চতুর্দশ সংক্ষরণ । 


পাপী শিস 


কলিকাতা । 
ভিকুনম্প লেন ৮ নং ভবনে 
নুতন ক্ষুল-বুক যস্ভ্রে 


মুদ্রিত । 





বিজ্ঞাপন । 


তত 
১৪৬ 


প্রায় ছুই বৎসর অতীত হইল, আমি রামের রাজ্যাভিষেক লিখিতে 
প্রবৃত্ত হই। কিন্ত এতদিন নান! কাঁরণে, বিশেষতঃ শরীর সাতিশয় অসুস্থ 
হওয়াতে ইহা মুদ্রিত করিয়! উঠিতে পারি নাই । এক্ষণে ইহা মুদ্রিত ও 
প্রচারিত হইল। ইহ? কোন গ্রস্থবিশেষের অনুবাদ নহে । ভব, -প্রণীত 
বীরচিত ও মুরারিমিশ্র-কৃত অনর্থরাঁঘব হইতে, ইহার প্রথম, দ্বিতীয় ও 
তৃতীয় পরিচ্ছেদ সংগৃহীত । অবশিষ্ট সমুদার অংশ রামায়ণের পুর্বকাগড 
অবলম্বন করিয়। লিখিত হইয়াছে । রামচন্দ্র যেরূপ অলৌকিক গুণগ্রাম- 
সম্পন্ন ছিলেন; লক্ষণের যেরূপ অনন্যসাঁধারণ ভ্রাতৃভক্তি,ও সীতার যেপ্রকার 
অসামান্য পতিপরায়ণতা গুণ ছিল; তাহাতে এরপ গ্রন্থে তত্জমুদায় 
ক্চারুব্ূপে লিখিয়া উঠা, কোন প্রকাঁরেই সম্ভব নহে। যাহা হুউক 
যদি সহ্ৃদয় পাঠকবর্গ, রামের রাজ্যাভিষেকের কোঁন অংশ পাঠ করিয় 
তৃপ্তিলাঁভ করেন, তাহ! হইলেই পরিশ্রম সার্থক বিবেচনা! করিব । ইতি। 


৩রা আশ্বিন সংবৎ ১৯২৬ ] শ্রীশশিতৃষণ শর্মা | 


কলিকাতা । 





প্রথম পরিচ্ছেদ। 





একদা রাঁজা দশরথ রাজাসনে আসীন হইয়া অমাত্যবর্গের সছিত 
অবিচলিতচিত্তে রাঁজকার্ধ্যপর্ধ্যালোচন! করিতেছেন,ইত্যবসরে প্রতী- 
হারী আসিয়া ক্কতাঞ্জলিপুটে নিবেদন করিল, মহারাজ! মহধি 
বশিষ্ঠাদেবের আশ্রম হইতে সংবাদ লইয়া বামদেব মুনি আসিয়াছেন। 
দশরথ শ্রবণমাত্র আহ্নাদে পুলকিত হুইয়া কহিলেন, ত্বরায় তাহাকে 
বিশ্রামভবনে লইয়া যাঁও, আমিও তথার চলিলাম। অনন্তর 
তিনি সভাভঙ্গ করিয়া মুনিদর্শনমানসে বিশ্রামভবনে প্রবেশ 
করিলেন । 
বামদেব বিশ্রামভবনে প্রবিষ্ট হইয়া আলনপরিগ্রহ করিলে, 
রাজা প্রপণিপাঁতপূর্বক জিজ্ঞাসা করিলেন, ভশ্ববান্‌ বশিষ্কদেবের 
কুশল ? কেমন নিয়মকার্ধ্য নির্বিঘ্নে সম্পন্ন হইতেছে ত? কোন 
শ্বাপদ ত তপোবনের বিদ্ন উৎপাদন করে নাই ? বামদেব পুণ্যাশ্রযের 
কুশলবার্তা বিজ্ঞাপন করিয়া কহিলেন, মহারাজ ! আপনি অধীর্্বর 
থাকিতে আমাদের তপোবিষ্বের দস্তাবনা কি? 


ঙ রামের রাঁজ্যাভিযেক । 


দশরথ প্রজাপালনসম্ভৃত স্বকীয় প্রশংসাবাদ এঁবণ করিয়া 
প্রীতি-প্রফুল্পবদনে কছিলেন, খষে 1 কুলগুক বশিষ্ঠাদেবের আজ্ঞা- 
নুবর্তর হইয়া প্রজাপালন করিতে করিতে আমি বার্দক্য-দশায 
উপনীত হুইরাছি, তথাপি যে ভগবান এখনও আমাকে অন্ু- 
শানন করিয়] পাঠান, ইহতেই বোধ হর, আমার উপর তীহার 
সবিশেষ কৃপাদৃি আছে। বামদেৰ কহিলেন, মহারাজ! খবিরা 
সমদর্শী হইলেও পাত্রবিশেষে তীহাদের স্বাভাবিক চক্ষুঃপ্রীতি 
জন্মে। মহবি রঘুকুলের গুক ১ কিন্ত তিনি আপনাকে যেরূপ 
ম্বেহ করেন, অপর কাহারও গতি ত্তীস্থার তাদৃশ স্বেহভাব লক্ষিত 
হয় না। 

দশরথ শুনিয়া হর্ষপ্রকাশপুর্বক জিজ্ঞাসা করিলেন, মহাশয় ! 
ভগকান্‌ বশিষ্টদেব আমার প্রতি কি আদেশ করিয়াছেন ? বাদের 
কহিলেন, মহর্ষি বশিষ্ঠদেব সাদর ও সন্সেহ সম্ভাষণপূর্বক আপনাকে 
কহিয়াছেন, নিরন্তর যাগাদি সৎকর্শের অনুষ্ঠ'ন দ্বারা দীন দরিদ্র- 
দিগের অভিলাষ পর্ণ করাই রযুবংশীয়দিগের প্রধান ধর্ম । অতএব 
যিনি যখন যাহা প্রার্থনা করিবেন, তাহা যেন অবিলম্বে জম্পাদিত 
হয়। দেখিবেন, যেন যাচকের প্রার্থনাভঙ্গ কখন না হয়। দশরথ 
শুনিয়া কহিলেন, ভগবানের এই অনুশাসনে সাঠিশয় অন্ুগৃহীত 
হইলাম। তাহার আদেশ আমার শিরোধাধ্য । আমি কারমনোবাক্যে 
তদীয় আজ্ঞা! প্রতিপালনে যত্ববান হইব। কখনই ইহার অন্যথা 
হইবে না। 

উভয়ের এইরূপ কথোপকথন হইতেছে, এমন অময়ে প্রতীহারী 
সহসা তথায় উপস্থিত হইয়া বিনয়নশববচনে নিবেদন করিল, 


প্রথম পরিচ্ছেদ । ৩ 


মহারাজ ! ভগবান্‌ কুশিকনন্দন দ্বারদেশে অবস্থান করিতেছেন । 
দশরথ শ্রবণমাত্র সাতিশয় ব্যগ্রচিত্ত হইয়া কহিলেন, প্রাতীহারিন১! 
সত্বর তাহাকে এখানে আনয়ন কর। প্রতীহারী শুনিয়া, তথা 
হইতে প্রস্থানপূর্ক, পুনরাঁর বিশ্বামিত্রঘমভিব্যাহারে তথার উপ- 
স্থিত হইল। দশরথ দেখিবামাত্র, সহর্ষে ও সসস্তূমে আমন হইতে 
উত্থিত হইয়া, গললগ্লীক্ুতবাসে মহুর্ষিচরণাম্থুজে প্রণিপাত করিলেন। 
বিশ্বামিত্র “চিরৎ জীব” বলির, হস্ত তুলিয়া আশীর্বাদ করিলেন। 
অনন্তর তিনি আসনে উপবিষ্ট হইলে, রাজা কৃতীঞ্জলিপৃর্বক বিনয়- 
সহকারে তদীয় আগমনের কারণ জিজ্ঞাসা করিলেন । বিশ্বামিত্র 
ষযথোচিত সম্ভাষণ করিয়া কছিলেন, মহারাজ ! ব্রতবিদ্বেষী নিশাচর- 
গণের উপন্রবে যাগাদি পুণ্যকর্শা কিছুই হইতেছে না। প্রীয় প্রাতি- 
দিন দুরাঁঢার রাক্ষসেরা যক্তস্থলে উপস্থিত হইরা পৃর্ণানুতি প্রদানকালে 
অন্তরীক্ষ হইতে কথধিরধাঁরাবর্ষণ করিয়া থাকে । তাহাতে আরব 
যন্দ্রসমাপ্তির বিষম অন্তরার উপস্থিত হুইয়াছে। আপনি ত্রেলো- 
ক্যের অভরদাতা, বিপন্রের আশ্রর, এবং রাজ্যের অধিপতি ; এই 
ছেতু আমি আপনার নিকট দাহাব্য প্রার্থনা করিতে আতিয়াছি। 
যাহাতে আমরা অনুষ্ঠিত পুণ্যকর্ধ্ম নিরাপদে সম্পন্ন করিয়া উঠিতে 
পারি, আপনি তাহার ষখোচিত উপারবিধান ককন। কিন্তু নিশা- 
চরেরা যেরূপ দুর্দান্ত ও ছুদ্র্য তাহাতে উহ্াদিগকে দমন করা রামচন্দ্র 
ভিন্ন অন্য কাহারও সাধ্য নহে। অতএব যক্জরক্ষার্থে কতিপয় 
দিবসমাত্র রামচন্দ্রুকে আমাদিশ্শের আশ্রমে সশক্্ কালযাপন করিতে 
হুইবে। এক্ষণে আপনি রামকে আমার সহিত পাঠাইরা দিউন। 
রাজা মহিবাক্য শ্ববণ করিয়া, ক্ষণকাল নিশ্চেউভাবে মৌনাব" 


৪ রামের রাজ্যাভিষেক । 


লঙ্বন করিয়া রহিলেন। পরে দীর্ঘনিশ্বাস পরিত্যাগ পূর্বক মনে 
মনে কছিতে লাগিলেন, আমি যে বংশে জন্মএহণ করিয়াছি, তাছা 
নিক্ষলঙ্ক ও চিরবিশুদ্ধ। কয়েক দিবস প্রাণাধিক «রামচন্দ্রকে না 
দেখিয়া আমার মনে যপরোনাস্তি কউ হইবে বটে, কিন্তু আমি ষদি- 
এক্ষণে মহূর্ধির অভিলাষপুরণে অনমর্থ হই, তাহা হইলে নিশ্চয়ই 
আজি আমা হইতে এই চিরনির্মল রযুবংশ অতিথিপ্রত্যাধ্যানরূপ 
ভুরপনেয় পাপপক্কে নিমগ্ন হইবেঃএবং আমা হইতেই এই জগদিখ্যাত 
রযুকুল-গেঠরব একবারে অস্তমিত হইবে । ইহাতে আমার জীবন- 
ধারণ অপেক্ষা মৃত্যুই শ্রেয়ঃ। এইমাত্র ভগবান্‌ বশিষ্ঠদেবও আজ্ঞা 
করিয়া পাঠাইয়াছেন, কখন ধেন যাঁচকেয় প্রার্থনা বিফল না হয়। 
বোধ হয়, এই কারণেই ভশ্গবান্‌ জ্ঞানময় চক্ষুঃদ্বারা অগ্রে জানিতে 
পারিয়াই, আমাকে আদেশ করিয়া পাঠাইয়াছেন। অতএব 
যেমন করিয়া হউক, অদ্য আমাকে মহ্ষি'র বাসনা পুর্ণ করিতে 
ছইবে। 

মনে মনে এইরূপ স্থির করিয়া, দশরথ সম্নিছিত পরিচারক দ্বারা 
অবিলম্বে রাম ও লক্ষ্ণকে ডাকিয়া পাঠাইলেন। অপ্প কালের 
মধ্যে তীহারা তথার উপস্থিত হইলে, রাজা উইাদিগকে লইরা 
সাশ্রনয়নে মহর্ষিহস্তে সমর্পণ করিলেন । বিশ্বামিত্র তাছাদিগকে 
সঙ্গে লইয়া হৃউচিত্তে তপোবনাভিমুখে গমন করিলেন, এবং দুই 
দিবদ পথে অতিবাহন করিয়া, তৃতীর দিবসের অপরাহ্ন সময়ে স্থীয় 
আশ্রমে উপস্থিত হইলেন | 

এই সময়ে ভগবান্‌ মরীচিমালী স্বীয় ময়্খমালা একত্রিত 
শ্করিয়া, প্রিয়সহচরী ছায়ার সহিত অস্তশিরিশিখরে অধিরোহণ 


প্রথম পরিচ্ছেদ । £ 


করিলেন । পশ্চিম দিক্‌যেন আহ্লাদে বিচিত্র লোহিভাম্বর পরি- 
ধান করিয়া দিনকরের অভ্যর্থনায় সুজ্জীতূত হইল। ক্রমে কুমুদিনী" 
বিয়োগ-কাতর ভূগবান্‌ চন্দ্রমা উদয়শিরির অন্তরাল হইতে মনোরম- 
মূর্তি প্রদর্শন করিতে লাগিলেন । জায়ং সময় উপস্থিত দেখিয়া, 
মহর্ষি সাদরসভ্ভাষণে কহিলেন, বৎস রাম ! বস লক্ষণ! তোমরা 
করেক দিবস অনবরত পথ্শ্রমে সাতিশয় কাতর হুইয়াছ ; অতএব 
অদ্য উত্তমরূপে শ্রস্তি দূর কর। এই কথা কহিয়া, সম্িহিত শিষ্যের 
প্রীতি তাহাদের আতিথ্য-সৎকারের ভারার্পণ করিয়া স্বয়ং সায়ং- 
কালীন সন্ধ্যাবন্দনাদি করিবার নিমিত্ত তথা হইতে চলিয়া! গেলেন । 
রাম লক্ষমণও তাপন-তকমূলস্থিত শিলাতলে কিয়ৎকাল বিশ্রাম 
করিয়া, পরে তপোবন-সম্ভৃত কন্দমূলফলাদি পবমন্থুখে আহার করি 
লেন; এবং কুটীরাত্যন্তরে পত্রাসনে শয়ন করিয়া যামিনীষাঁপন 
করিলেন । 

প্রভাতে উভয়ে কুটীর পরিত্যাগ করিয়া, যথারীতি প্রাতঃকৃত্য 
সমাপন করিলেন । অনন্তর, রাম মহ্র্ষির যজ্ঞদর্শনমানসে লক্ষমণকে 
কহিলেন, বস! চল, যজ্জরস্থলে উপস্থিত হইয়া মহ্র্ষির পাদপদ্- 
দর্শনে আত্মাকে চরিতার্থ করি। এই কথা কহিয়া, রাম, নশশ্তর 
হইয়া আগ্রে অগ্্ে এবং লক্ষণ শিষ্যের ন্যায় তীঁহার পশ্চাৎ পশ্চাৎ 
গীমন করিতে লাগিলেন । ৃ 

কি প্রীতঃকালে, কি মধ্যাহৃকালে, কি সায়ংকালে, সকল 
সময়েই তপোবনের অপুব্দ শোভা হইয়া থাকে । কোন স্থানে 
ললিতলতাগ্ছের চারি দিকে মধুলোলুপ অলিকুল গুণ গুণ শঙ্গে 

অনতিদীর্ঘ আশ্রমপাদপশ্রেনী রসালফলভরে অবনত হইয়া, যৃদ্মনদ 
সমীরণে ঈষৎ কম্পিত হইতেছে, তাহাতে বোধ হয় যেন, তকবরেরা 
নমীপবর্ভী ক্ষুৎপিপাসাতুর পথিকজনকে আহৰঃন করিতেছে 9 
কোন স্থানে নির্মল-সরোবর-সলিলে কেলিপর মরালকুল জলকেলি 
করিতে করিতে, জ্লানসুখী সরোঞিনীকে দিনকরের সংবাদ দিবার 
নিষিত্তই যেন তংসকাশে উপস্থিত হইতেছে, এবং প্রভাকরের কর- 
সমাগমে বিকসিত কঘলিনী,আহ্নাদে ঈষৎ কম্পিত হইয়াই যেন মধু- 
ব্রতসমূহকে সাদরসস্ভাষণে আহ্বান করিতেছে ; কোথাও হোমগৃহের 
পূর্বভাগ হইতে অনর্গল ধূমপটল উত্থিত হইয়া গগনমার্গ স্পর্শ করি- 
তেছে, এবং পবিত্র গন্ধবহ হৌমগন্. বহনপূর্বক আশ্রমের চারিদিক 
আমোদিত করিতেছে £ কোন স্থানে যৃগকদন্ব শ্যামল দুর্বাদল ভক্ষণ 
করিতে করিতে নির্ভয়ে ইতভ্ততঃ চন্রিয়া বেডাইতেছে ; কোথাও 
বা খবিকুমারেরা সমিৎকুশাদি আহরণ করিয়া অনন্যমনে পুঙ্পচয়ন 
করিতেছেন, এমন সময়ে মৃগশীবকেরা সহদা তথার উপস্থিত হইয়া 
লক্ষ প্রদান পূর্বক উহাদের পুষ্ঠদেশ হুইতে কুশাদি ভক্ষণের চেষ্টা 
করিতেছে? কোন স্থানে শুকমুখত্রট শাঁমাকতগুলকণা তকতলে 
পড়িয়া রহিরাছে, আর বায়নেরা উহ্থা ভক্ষণ করিতেছে ; কোথাও 
মদমত্ত শিখিকুল প্রন্থুনিত কদশ্বতকশাখার কলাপবিস্তারপূর্ববক নৃত্য 
করিতেছে, এবং মদকল কোকিল প্রত্ৃতি বিহস্গমগ্ণন কাকলাস্থরে 
গান করিতেছে। 

রাম প্রাতঃকালে তপোবনের অনুপ দৌন্দর্ধ্য সন্দর্শন করিয়া 
হর্ষোৎফুল্পনরনে গদগীদ বচনে কহিলেন, লক্ষণ ! তপোবনের থে 
দিকে দৃষ্টিনিক্ষেপ করি, নেই দিকেই চিত্ত আকর্ষণ করে । যাহার 

চিত্ব নিরহ্থুর শোক ও ভাপে দর্ধ হইতেছে, যে ব্যক্তি জন্মাবক্ছিম্নে 
মনের সুখ .কাহাকে বলে জানে না, তপোৌবনে প্রবেশ করিলেই 
অচিরে তাহার শঁচত্বররভির স্থর্যসম্পীদন হয়, হৃদয় শান্তিসলিলে 
অবগাহন করিতে থাকে, এবং অন্তঃকরণে অভূতপূর্ব আনন্দরসের 
সঞ্চার,হর । বৎস! দেখ দেখ, কেমন দিদ্ধাশ্রযের হোমধেনু শান্ত- 
ভাবে অমৃতময় দুগ্ধ প্রদান করিতেছেন । উহার শ্রুতিম্ুখ দুর্ধীধারা- 
ধ্বনি আশ্রমের চারিদিকে ব্যাপ্ত হইতেছে । লক্ষণ অন্যত্র দৃষ্টি সপ্ধা- 
লন করিয়া কহিলেন, আর্য ! এদিকে দেখুন, কেমন এ পুণ্যাত্মা 
খষিগণ বেত্রাসনে উপবিষ্ট হইয়া পিতামছের ন্যায় উদাত্বাদিস্বরে 
বেদপাঠ করিতেছেন । আহা! উহ্থাদের যেমন স্বভাবসৌঁফ্যমুরতি, 
তেমনি ছুরবগাহগস্ভীর প্রকৃতি । দেখিলেই বোধ হর, যেন উহ্থীরা 
দয়া ও ক্ষমাগ্ডণের আধার, জগতের মুক্ভিমান, পুধ্যরাশি, এবং সদ" 
গুণের আশ্রয় । রাম কহিলেন, লক্ষণ ! ওদিকে দেখ, কেমন এ 
তকণবয়স্কা খধিকন্যার স্বব্ব সামর্ঘ্যানুরূপ দেচনকলস কক্ষে করিয়া 
আশ্রমতকমূলস্থিত আলবাঁলে জলসেচন করিতেছেন, আর এ জল- 
বেণী আলবালমধ্যে কেমন ধীরে ধীরে গমন করিতেছে । আহা ! 
এ স্থানটী কিরমণীয় ! বোধ হইতেছে ধেন তকবরশ্রেণা রজতবলয়ে 
বিভূষিত হইয়া মুনিকন্যাগণকে শিরঃকম্পনচ্ছলে ক্লতজ্ঞতাসুচক 
সাদর সম্ভাষণ করিতেছে । 

লক্ষমণ যাইতে যাইতে অন্যদিকে অঙ্গ,লিনির্দেশ করিয়া বন্যা 
কুলচিত্তে সহাস্যবদনে কহিলেন, আধ্য ! এদিকে অবলোকন কৰুন, 
কি চমৎকার ব্যাপার ! খষিরা দেবার্চনার নিঘিত্ত যে সমস্ত তণ্ডলাদি 
উপকরণসামগ্রী আহরণ করিয়াছিলেন, অবসর পাইয়া হুরিণেরা 

অশস্কিতচিত্তে তৎসমুদয় ভক্ষণ করিতেছে, আর খষিপত্বীর! ব্যাু- 
লান্তঃকরণে ষ্ি উত্তোলনপূর্বক বারম্বার উহ্ািগকে -তাড়াইবার 
চেষ্টা করিতেছেন, কিন্তু তাহাতে ও ছরিণেরা ভীত না হইয়া কেবল 
উ্ছাই খাইভেছে, আর এক এক বার গ্রীবা উন্নত করিয়া মুনিপদ্রী- 
দিগের হস্তস্থিত উত্রাসদণ্ড আত্রাণ করিতেছে ঃ তদদার্শনে ক্ষমারত্তি 
খর্গণ কেবল উচ্ৈঃম্বরে হাস্য করিতেছেন। ওদিকে দেখুন, 
যজ্ঞবেদির অদূরে মৃগশিশুরা কেমন নির্ভর়চিতে অনন্যমনে কুমুম- 
সুকুমার তাপসকুমারদিগ্নের হস্ত হইতে নীবার গ্রহণ করিয়া আস্তে 
আস্তে চর্বণ করিতেছে । আধ্য ! সম্মুখে দৃষ্টিপাত ককন, তপো- 
ধনবালকেরা পিপীলিকাদিগের আহারার্থ চতুর্দিকে শ্যামাকত্ুলকণা 
স্থাপন করিতেছেন, আর পিপীলিকারা এ সকল মুখে করিয়া শ্রেণী- 
বন্ধ হইয়া, আশ্রষপথের উপর দিয়া গমন করিতেছে। আহা! 
ইহাতে আশ্রপথের কি রমণীয় শোভাই হইয়াছে। বোধ হইতেছে, 
যেন পথে কে পত্রাবলী চিত্রিত করিয়া রাখিয়াছে। অছো ! তপো" 
বনের কি মাহাত্ম্য ! বোধ হয় এখানে মুর্তিমতী শান্তিদেবী সাক্ষাৎ 
বিরাজ করিতেছেন,যণছার প্রভাবে হিংসা, ভয়, ভ্রোধ, দ্বেষ প্রভৃতি 
অসৎপ্ররুত্তির লেশমাত্রও নাই । তাহা না হইলে, আমরা অপরিচিত, 
আমাদিগকে দেখিয়া ভীকম্বভাব মৃগ্নজীতি কখনই চিরপরিচিতের 
ম্যায় এরূপ নির্ভরচিত্তে ইতস্ততঃ বেড়াইতে পারিত না। ফলতঃ 
তপোবনের যাহা কিছু সকলই অদ্ভুত ও অলেধকিক্রীতিপ্রদ । 
উভরে এইরূপে তপোবনের বিহারভুমিতে ভ্রমণ করিতেছেন, 
এমন সময়ে ভগবান মরীচিমালী গগনমার্গের মধ্যস্থলে উপস্থিত 
হুইয়া প্রচণ্ড অংশুজাল নিক্ষেপ করিতে লাগিলেন । তখন রাম 

উর্ধে দৃষ্টিপাত করিয়া, কছিলেন. বদ! আমরা মনোহারিণী 
তপোবনশোভা অন্দর্শন করিতে করিতে একবারে এরূপ সংজ্ঞাশুন্ত 
হইয়াছিলাম, যে 'মধ্যাঙ্নকাল উপস্থিত হইয়াছে, কিছুই জানিতে 
পারি নাই। এক্ষণে আর বিলম্ব না করিয়া, ভগবান বিশ্বামিত্রের 
সন্িহিত হই, চল। লক্খমণ দুর হইতে দৃ্টিপাত করিয়া হর্ধোৎফুল্প- 
হৃদয়ে কহিলেন, আর্য ! এ দেখুন, ভগবান্‌ কুলপতি যজ্জীয় বেশ- 
পরিধানপূর্বক এদিকেই আগমন করিতেছেন । রাম দেখিয়া সহর্ষে 
কছিতে লাশিলেন, ধিনি জ্ঞানময়, নেত্রদ্বারা ভূত ও ভবিষ্যৎ বর্ত- 
মানের ন্ায় দর্শন করেন, এবং তপঃগ্রভাবে ত্রিভুবনের যাঁবতীক্ 
সামগ্রী সন্থুখস্থিত পদার্থের স্ায় দেখিতে পান, ছার হৃদয়দর্পণে 
সমস্ত জগৎই নিরন্তর প্রতিফলিত হুইয়া থাকে, সেই তাপমশ্রেষ্ঠ 
ভগবান্‌ কুশিকনন্দন দ্বিতীয় ভাক্ষরের ন্যায়, আমাদিগের নয়নপথ- 
বর্তী হইয়াছেন । আহী ! মহষি'কে দেখিবামাত্রই বোধ হয়, যেন 
পরমযোগী ভগবান ভবানীপতি অবনীতে অবতীর্ণ হইয়া ছু্ষর তপ- 
স্যায় ব্রতী হইয়াছেন । বৎস ! মহর্ষি সন্নিছ্িত হইয়াছেন » চল, এ 
ন্যস্রোধতকতলে যাইয়া উহ্বীর সছিত সাক্ষাৎ করি। 

অনন্তর তাহারা তথায় গমন করিলে মহর্ষি আপিয়া সমুপস্থিত 
হইলেন, এবং রামদর্শনে বিপুলহর্ধলাভ করিয়া কছিলেন, বৎস! 
তোমরা রাজপুত্র, নিরন্তর রাজভোগে কালযাপন কর। আমাদের 
এই অকিঞ্চিংকর তপোবন ভূমি কি তোমাদের চিত্ববিনোদনে সমর্থ 
হয়? কেমন তপোবনে আদিয়া তোমাদের কোনপ্রকার অস্থধ 
ছয় নাই ত1 রাম কছিলেন, ভগ্ববন্! তপোবনের যে কি 
মাহাত্ম্য, তাহা এক মুখে বর্ন করিরা শেষ করা যায় না। 
৩পোবনদর্শনে যে ব্যক্তির মন মুগ্ধ না হয় জগতে এরূপ লোক 

০ রামের রাজ্যাভিষেক । 


অতি বিরল । বস্ত্রত: ধরাতলে ভাপোবনের ন্যায় রমণীয় স্থান আর 
নাই। | 

রাম এই বলিয়া বিরত হইতেছেন, এমন সময়ে "সহসা যজ্ঞবেদি- 
সমীপে মহান কলকল শব্দ উপস্থিত হইল । কোলাহলের কারণ 
কি, জানিবার নিমিত্ত সকলে সেই দিকে দৃষ্টিপাত করিলেন $ .দেখি- 
লেন, ক্লতান্ত্বের সহধর্শিণীর ন্যায় বিকটমৃর্তিধারিণা পাপীরনী সুকেতু- 
নন্দিনী স্থুবাছু ও মারীচ সম ভিব্যাহারে যজ্জস্থালে উপস্থিত হইয়াছে, 
এবং অনবরতকধিরবর্ষণে বাদ্বীয় অশ্মিকুণ্ড নির্বাণের উপক্রম করি- 
তেছে। তদ্দর্শনে শিশ্বামিত্র রামচন্্কে সম্বোধন করিয়া সসম্তমে 
কহিলেন, বস! জুন্দাস্থুরভা্যা তাড়কা অপুন্ত্রে আমাদিগ্নের 
বৈদিককার্ষ্যের বিবম বিস্তর জন্মাইতেছে । অতএব সত্বর চাপগ্রহণ 
করিয়া, উহ্থার নিধনসম্পাদন কর। রাম শ্রবণমাত্র সাতিশয় রোষ- 
প্রকাশপুর্বক ভাষণ শরাসনে শরসন্ধান ক রয়া তদভিমুখে ধাবিত 
হইলেন ৷ তদীয় দিব্যান্্ প্রহারে তাঁড়কা ও রাক্ষসচমুনীয়ক সুবান্ু 
ভূতলশায়ী হইল। তাঁড়কার নিধনে লঙ্কাপতি দশাঁননের অখণ্ড 
প্রতীপ খণ্ডিত ও অচলা রাজ্যলক্ষমী কম্পিত হুইল » এবং এখন 
হইতেই রাক্ষলগণের ভাবী পরাজয়ের হুত্রপাত আরম্ভ হইল। 

বীরকুলধুরম্ধর রামচন্দ্র রাক্ষমসেনা সংহার করিয়া, প্রসম্মমনে 
মহ্র্ষিসীপে উপস্থিত হইলেন ? এবং প্রগাঢ়ভক্তিসহকারে তছার 
চরণারবিন্দে অভিবাদন করিলেন । বিশ্বামিত্র রামদর্শনে হর্যাতিশয় 
প্রদর্শনপূর্ববক, ন্মেহভরে তাহাকে আলিঙ্গন করিলেন, এব নিক্ত 
পবিত্র হস্ত দ্বার তদীয় জয়লক্ষমীলাঞ্কিত কলেবর অবমর্ষণ করিয়া 
শ্মিতমুখে কহিলেন, বৎস ! অদ্য তোমার বাহুবল'প্রভাবে ব্রতবিদ্বেষী 
দু নিশাচরদিগের দর্প খর্ব হইয়াছে । এক্ষণে আমি যজ্ঞবেদী 


প্রথম পরিচ্ছেদ । ৩ 


বিশ্লবিরহিত, তপোবন সমুল্লসিত ও আত্মা ক্ুতার্থ বিবেচনা করি- 
তেছি। কিন্তু যে পর্য্যন্ত আরব্ষজ্ঞ শেষ ন] হয়, তদবধি তোমাকে 
এই স্থানে অবস্থান করিতে হইবে । এই কথা কছিদ্রা ভাপোধন 
তথা হইতে প্রস্থান করিলেন । রামও মহর্ষি'বাক্য শিরোধার্্য করিয়া 
অনুজনমভিব্যাস্থারে তাহার অনুগমন করিলেন । 

যথাকালে হজ্ঞ নির্বিঘ্লে সম্পন্ন হইলে কালব্রয়দর্শী ভগবান 
মছূর্ধি সহ্র্ধে মনে যনে কছিতে লাগিলেন, তাড়কী সবান্ধবে নিধন- 
প্রাপ্ত হইয়াছে । দেবতাদিগের তৃপ্তিজনক যজ্ঞানুঞানও স্ুসম্পন্ন 
হইল । এক্ষণে যাহাতে রামচন্দ্র হরধনুর্ভঙ্গ পূর্বক, মৈথিলীর পাঁপি- 
গ্রহণ করিরা দুর্দান্ত রাবণাদিবধরূপ দেবকার্্যে দীক্ষিত হন, অগ্রে 
তাহার উপায় উদ্ভাবন করা আবশ্থাক। এইরূপ চিন্তা করিয়া তিনি 
রামকে সম্বোধনপূর্বক কছিলেন, বস! রক্ষণগণের উপভ্রব- 
বিরছে আমাদিগের বজ্ঞ নির্বিঘ্নে সম্পন্ন হইল । কিন্তু নিশাচরেরা 
আমার চিরন্তন প্রিরমুহ্ধদ শীরধ্রজ হৃপতির আরব নুষ্ঠানের 
কিরূপ অবস্থা ঘটাইয়াছে ভাবিয়া স্থির করিতে পারিতেছি না। 

রাম শুনিরা কৌঁতুহলাক্রান্তচিতে কহিলেন, ভগবন্‌! আপনি 
ত্রিভুবনছুল'ভ প্রিয়সুহ্দৃশন্দে যে মছাত্মার নামোচ্চারণ করিলেন, 
সেই নপতি কে? বিশ্বামিত্র কছিলেন, বোধ করি, তোমারা মিথিলা 
নগরীর নাম শুনিয়া থাকিবে। এই রাজর্ষি তথাকার অধিপতি । 
ইন্থার অপর নাঁম রাজা জনক। ইনিই মহ্র্ধি যাঁজ্ঞবল্ক্য হইতে 
রহ্মসংহিতা শিক্ষা করিয়া পরমযোগী হইয়াছেন । সম্প্রতি মিখিলে- 
শ্বর এক যজ্ঞ আরস্ত করিয়াছেন। তথায় আমীদেরও নিমন্ত্রণ 
আছে। অতএব কল্য নিমন্ত্রণ রক্ষার্থে আমি মিথিলায় গমন . 
করিব) তোমাদিগকেও সঙ্গে লইয়া যাইব । 


ঠহ. রামের রাজ্যাভিষেক। 


রাম সহর্ষে ও সবিম্ময়ে কছিলেম, ভঙ্গবন্‌! শুনিয়াছি, জনক- 
প্লাজভবনে, অদ্ভুভাকার হরধনু ও বিশ্বস্তরাদেবী প্রতি অগর্ত- 
সম্ভবা কন্যা, এই আশ্পর্য্যদ্বর় বিদ্যমান আছে। বিশ্বামিত্র সছাস্য- 
বদনে কহিলেন, বৎস! তুমি যাহা বলিলে তাহা সত্য । আবার 
মিথিলেশ্বর এই প্রতিজ্ঞা করিয়াছেন, যে ব্যক্তি সেই হুরকার্ম্.,কে 
গুণারোপণ করিয়া আপনার অলোঁকিক বানবল দেখাইতে পারিবেন, 
তাহাকে সেই অগর্ভস্তবা কন্যা প্রদান করিবেন । রাম লক্ষমণের 
প্রতি আনন্দপরিপুর্ণ দৃষ্টিনিক্ষেপ করিরা কছিলেন, লক্ষণ ! অনেব 
দিন অবধি হ্রপাণিপ্রণয়ি-শরাসন দর্শনে আমার কৌতুহল জঙ্ি 
যাছে। মহর্ষিও সঙ্গে লইয়া যাইবেন কছিতেছেন, অতএব কল 
আমরা মিখিলায় গমন করিব। 

দ্বিতীয় পরিচ্ছেদ। 





পরদিন, বিশ্বামিত্র রাষ ও লক্ষমণকে সমভিব্যাহারে লইরা 

মিথিলাভিমুখে যাত্রা করিলেন ঃ এবং দ্বিতীয় দিবস মধ্যাহ্ন সময়ে 
তথায় উপস্থিত হুইয়া দেখিলেন, রাজর্ষি জনক অতি প্রকাণ্ড যজ্ঞের 
অনুষ্ঠান করিয়াছেন । কোন স্থানে শত শত পরিচারকেরা দ্বতপূর্ণ 
হেমকুস্ত হস্তে করিয়া! দণ্ডায়মান রহিয়াছে, কোথাও নানা দিশদেশা- 
গত নিমন্ত্িত ব্রাঙ্ষণগণের পরস্পর শি&ীলাপে যজ্ঞতূমি কোলাহলময় 
হইতেছে, কৌন স্থানে খধিগণ বিবিধ রত্তাসনে উপবিষ্ট হইয়া ধর্ম 
শান্সের আলোচনা করিতেছেন, কোথাও কিন্করের] রাশি রাশি 
যক্ঞীয় দ্রব্যসামগ্রী মস্তকে করিয়া যজ্বেদীর নিকট গমন করিতেছে; 
বেদীর উপরে আচার্যের৷ উচ্ৈঃম্বরে মন্ত্োচ্চারণপূর্ব্বক প্রজ্জ্বলিত 
হুভাশনে সফল দ্বতাহুতি প্রদান করিতেছেন । ফলতঃ যে দিকে 
দৃ্টি নিক্ষেপ করা যায়, সর্বত্রই ষজ্ঞসংক্রান্ত মহাসমারোহ ভিন্ত্র অপর 
কিছুই লক্ষিত হয় না। 


এইরূপে তাঁহারা কৌতুকাক্রান্তচিত্ডে যজ্ঞসমৃদ্ধিদর্শন করিতেছেন, 


ইত্যবসরে রাজা জনক, কুলপুরোছিত শতানন্দ ও অন্যান্য আত্মীয়- 
বর্গের সছিভ তথায় আমিয়া উপস্থিত হইলেন) এবং পরম সমাঁদর 

প্রদর্শনপূর্ব্বক তাহাদিগকে যথাস্থানে লইয়া গেলেন। তথায় সকলে 
উপবিষ্ট হইলে, রাজধ্ধি তপোবনের কুশলবার্ভী জিজ্ঞাসা করিয়া 
হর্ষোৎফ্ুল্পললোচনে সন্বন্করপুটে নিবেদন করিলেন, ভগবন্‌ ! 
ত্রিভুবনছুর্ল'ভ অমৃত প্রাপ্ত হইলে অন্তঃকরণে যেরূপ আনন্দোদয় 
হয়, চিরপ্রার্থিত প্রিয়সমাগমে যেপ্রকার সুখানুভব হয়ঃ তদ্রুপ অদ্য 
ভগবদ্দশনলাভে আমার অন্তরে অভূতপূর্ব সুখসঞ্চার হইতেছে 
সর্বাবয়ব যেন পীযুষরসে আপ্ুত হইরা আসিতেছে । এক্ষণে বিবে- 
চনা করি, আপনার শুভাগমনে আমার যজ্ঞ নির্বিঘ্নে সুসম্পন্ন 
হইল। 

বিশ্বামিত্র মিথিলেশ্বরের ঈদৃশ শ্রুতিজুখ শিষ্টাচারপরম্পরা- 
শবণে অপরিসীম হ্লীভ করিয়া ম্মিতমুখে কহিলেন, খে! 
আপনার নার রাজর্ষি কখন আমাঁদগের নয়নগোচর হয় নাই। 
আপনি ত্রিভুবনসাক্ষী ভগবান্‌ ভাঙ্করের অনুশিষ্য, মহবি/ যাজ্জঞ- 
বল্ক্যের শিব্য, সাক্ষাৎ ধর্মের অবতার, ও ব্রহ্মতত্বের মর্শজ্ঞ । 
অতএব আপনার নিমিত্ব প্রীর্ঘযিতব্য আর কিছুই দেখিতেছি না। 
তবে এইমাত্র প্রার্থনা করি, আপনি অচিরে জাঁখাতৃমুখীবলোৌকন 
করিয়! সফলপ্রতিজ্ঞ হউন । শ্রবণমাত্র রাজা কহিলেন, ভগবন্‌ ! 
আপনার এতাদৃশ অনুগ্রহীতিশয়ে ক্কতার্থ হইলাম । খবিবাক্য 
কখনই অন্তরা হইবার নহে । এক্ষণে নিশ্যয়ই জানিলাম, তনয়ার 
পরিণয়োৎসব অচিরে আুনম্পন্ন হছইবে। 

রাজর্ধি এই কথা বলিয়া বিরত হুইতেছেন, এমন সময়ে সহসা 
তাছার চক্ষু রামের প্রতি নিপতিত হুইল। তিনি রামের মোহনমুক্তি 
অবলোকন করিয়া, সবিস্ময়ে মনে মনে কহিতে লাগিলেন, আহা ! 
এরূপ রূপলাবণ্যের মাধুরী ত কখন নয়নগোচর ছয় নাই। যেষন 

অসাথান্য সৌঁ্যাক্কতি, তেমনি অলোঁকিক গম্ভীর প্রকৃতি । বোধ 
হইতেছে, যেন ভগবাৰ্‌ নারায়ণ বৈকুণ্ঠধাম পরিত্যাগ পূর্বক, ভূভার- 
হরণের নিমিত্ত ধরাতলে' অবতীর্ণ হইয়াছেন, অথবা স্বভাবচঞ্চলা 
কমলার অন্বেষণে পৃথিবীতে পরিভ্রমণ করিতেছেন । নতুবা মনুষ্য- 
লোকে এরূপ অসাখান্তরূপসম্পন্ন পুকষ কখনই দৃষ্ট হয় না। বিবে- 
চনা করি, বিধাতা! জগতের তাবৎ পৌন্দর্যরাশি একত্রিত করিয়া 
ইহার মুখচক্দ্র নির্মাণ করিয়াছেন । তাহা না হইলে, ধরাতলে সকল 
সৌন্দর্য্যের একত্র সমাবেশ কিরূপে অস্তবিতে পারে? 

এইরূপ বলিতে বলিতে রাজধির মুখমণ্ডল আহ্লাদে অপূর্ব 
ভ্তীধারণ করিল । তখন তিনি পুনরায় কহিতে লাগিলেন, জগতে 
এক পদার্থ বারংবার দেখিলে কখন তৃপ্ডিকর হুয় না। কিন্তু আশ্চর্য্য 
এই, ইঙ্থীকে যতবার দেখিতেছি ততই যেন আমার দর্শনপিপাঁসা 
বলবতী হইতেছে। এইমাত্র কহিয়া পুনঃ পুনঃ রামের আপাদমস্তক 
নিরীক্ষণ করিতে লাগিলেন । | 

অনন্তর এ বালকটা খষিপুজর কি কোন রাজধি'র তনয়, এই সন্দে্ 
উপস্থিত হওয়াতে, তিনি পুনরায় ভ'বিতে লাগিলেন, ইঞ্ঠার সবল 
শরীরকান্তি, আজা নুলম্থিত বাহুযুগল, প্রশস্ত ললাটদেশ, ঈষৎ বন্কিম 
জযুগ্ম, বিশাল লোচনদ্বয়, অপরিসীম সাহুসপূর্ণ মুখী, এই সকল 
দেখিয়া, হহীকে কখনই ঝ্ষিতনয় বলিয়া বোধ হয় না। বোধ করি, 
ইনি কোন রাজর্ষির পুত্র । নচেৎ, খধিতনয় হইলে কখনই বামহস্তে 
কারক, পৃঙ্গদেশে তৃণীর, এবং দক্ষিণ হস্তে বীরচিহ্ন অফ্িলতা ধারণ 
করিতেন না। যাহা হউক, মহর্ষিকে জিজ্ঞাসা করিয়া সন্দেহ 
অপনয়ন করি। 

মনে মনে এইরূপ কহিরা, তিনি বিশ্বামিত্রকে সম্বোধনপূর্ববক 


১৬ রামের রাজ্্যাভিষেক। 


কছিলেন, ভগবন্‌! এই ছুইটী বালক কে? ইন্কীরা কোন্‌ মহথাত্মাঁর 
পুণ্যপরিণায এবং কোন বংশের সুক্ুতিপতাকা | - বিশ্বামিত্র অভি- 
প্রেতসিদ্ধির অবসর বুঝিয়া সহর্ধে কহিলেন, রাজর্ষে! ইহারা 
ককুৎস্থৃকুলপ্রদীপ কোশলাধিপতি রাজা দশরথের তনয় । ইহাদের 
*একের নাম রাম, অপরের নাম লক্ষমণ । * 
মহ্ষিবাক্য শেষ হইতে না হুইতেই.শতানন্দ সাতিশয় হর্ষ প্রকাঁশ- 
পূর্বক কছিলেন, ভগবন্‌! পুর্বে শুনিয়াছিলাষ, রাঁজা দশরথ 
মহর্ষি খধ্যশৃঙ্গের কুপায়, চারিটি পুজ্র লাভ করেন। ইস্কারা সেই 
খধ্যশৃর্গের চকসস্তত, কোশলেশ্বরের তনয়? অহো ! নৃপতি কি 
পুণ্যাত্মা ! না হবে কেন, ক্ষীরসাগর ব্যতিরেকে চন্দ্রকৌন্তভের উৎ- 
পাত্তি কি অপর কোন স্থানে সম্ভব হয়? ভগবন্! ইহীদের মধ্যে 
কোন্টী রাম ও কোন্টা লক্ষণ ? 
বিশ্বামিত্র রামের প্রতি অঙ্গুলিনির্দেশ করিয়া সহর্ষে কহিলেন 
রাজা দশরথ যে চারিটা পুত্ররত্ব লাভ করেন, তন্মধ্যে রাম সর্বজ্যেষ্ঠ 
ও লক্ষনণ তৃতীয় । রাম, তাড়কা-কালরাত্রির প্রত্যুষস্র্ূপ, স্মচরিত- 
কথার অদ্ধিতীয় উদ্রাহরণস্বরূপ, এবং অলেধুকিক গুণসমুদরের একা 
ধারম্বরূপ। কয়েক দিবস হইল, দুষ্ট নিশাচরদিগের উপদ্রব নিবা- 
রণার্থে তপোবনে রামচন্দ্রের শুভাগমন হইয়াছিল । এক্ষণে রামের 
অদ্ভুত ভুঁজবল প্রভাবে তাড়কার্দি নিহত হইয়া, আমাদের আশ্রমপদ 
বিশ্শৃন্য হইয়াছে । এই কথা কিয়া, যহুর্ষি রাম.ও লক্ষমণকে সাত্বো- 
ধন পূর্বক কহিলেন, বৎস! তোমরা মিথিলাধিপতি মহারাজ জন- 
ককে অভিবাদন কর । তদনুসারে তাহারা তদীয় চরণে অভিবাদন 
করিলেন । 
অনস্তর রাজর্ষি উভয়কে ষখোচিত আশীর্বাদ করিরা, অঙ্গুলি- 

সঙ্কেত পুর্বক, গোপনে শতানন্দকে কছিলেন ভগবন্‌ ! অদ্য 
দশরথতনয়দিগ্নকে অবলোকন করিরা অন্তঃকরণে একপ্রকার অপূর্ব 
স্থখোদয় হইতেছে) বোধ করি, মহর্ষির আশীর্বাদ বা কলোম্ম,খ 
হুইল। শতানন্দ কহিলেন, রাজন! ইহাদিগকে দেখিবামাজ 
আপনা হইতেই সীতা ও উর্ম্িলার কথা আমারও স্মৃতিপথে 
উদ্দিভ হইয়াছিল । তাহাঁতেই বিবেচনা হয়, এতদিনের পর 
বুঝি, রাজপুত্রীদিগের সোঁভাগ্যদেবতারা স্বপ্ন হইয়া থাকি- 
বেন।, 

রাজা পুঁরোধার বাক্য শ্রবণ করিয়া, নিরতিশয় হর্ধের সহিত 
বিশ্বামিত্রকে সত্বোধন-পুর্ধবক কহিলেন, ভগবন্‌! ইঙ্থাদের রূপগুণে 
আমার চিত্ত যুগপৎ সমাকৃট হইয়াছে । আহ্লাদভরে সর্বশরীর 
পুলকিত হইতেছে, এবং অন্তঃকরণ যেন অমৃতরসে পরিপ্লুভ হুইয়! 
আমিতেছে ! আমি প্রতিক্ষণেই আতকে কভার্থ ও চরিতার্থ বোধ 
করিতেছি । বিশ্বামিত্র স্মিতমুখে কহিলেন, সখে ! আপনি ইছাদের 
প্রতি যেরূপ অভাবিত স্েহ ও কৰণা প্রকাশ করিতেছেন, তাতে 
এক্ষণে রামচজ্দ্রকে ছরধনু দেখান। রাম হরশরাসনে গুণারোপণ 
করিয়া আপনার হ্বদয়ক্ষেত্রে অপ্রমের স্মেহ ও অদ্ভূত রসের উৎপত্তি- 
বিধান ককন। 

' রাজা যহ্র্ষিবাক্য শ্রবণে সাতিশয় হ্র্ষিত ছইয়া কহিলেন, 
ভগবন! ভগবান ভাক্ষর যাঁদের আদিপুকষ, ব্রহ্মবাদী বশিষ্ঠাদেব 
ফাছাদের ধর্ষ্োপদেশক, ষাহারা আপনার পরমপ্রিয়পাত্র, এরূপ 
পুণ্যকীর্তি ভূপতিগণের সহিত সর্বাস্থখকর সন্বন্ধ সংস্থাপিত ছইবে, 
এই মনে করিয়া অস্তঃকরণে যে পরিমাণে আনন্দ উদ্ভূত হইডেছে, 
আবার নিদাকণ আত্মপ্রতিজ্ঞা স্মরণ করিয়া, ভদ্রপ বিষাদও 

জন্গিতেছে। প্রীয় শত শত বীর্ধ্যশালী রাজপুত্র তনয়ার পাঁণি- 
গ্রহণলালসায়, হরশরাসনে জ্যাযোজনা করিবার নিমিত্ত প্রাণপণে 
প্রয়াস পাইয়াছিলেন, কিন্তু কেহই কুতকার্ধ্য হইতে পারেন নাই। 
অধিক কি, এ ধনু একবার তুলিতেও কোন বীরপুকষের সাধ্য হয় 
নাই। কলাম কেমন করিয়া সেই অদ্ভুত ব্যাপার নমাধান করিবেন? এই 
চিন্তায় আমার হৃদয় অতিমাত্র ব্যথিত হইতেছে। 
বিশ্বামিত্র শ্মিতমুখে কহিলেন সখে! আপনি রামচন্দ্রের বাহুবল 
অবগত নেন, তাহাতেই ওরূপ কথা কহিতেছেন । যে সকল রাজ. 
কুমার জানকী-লাভলালসায় এস্থানে সমাগত হুইয়াছিলেন, তীছারা 
যদি রামের ন্যায় বাহুবলশীলী হইতেন, তাহা হইলে কখনই তীা- 
দিনকে বিফল হুইয়া, দীনমনে প্রত্যাবৃত্ব হইতে হইত না । অতএব 
আপনি বালক বলিয়া রামে অন্যথা সস্তভাবনা করিবেন না । এক্ষণে 
কাঁলবিলম্ব না করিয়া, সত্বর রামচন্দ্রকে হরধনু দেখান । রাম নিজ 
বাহুবল দেখাইয়া আপনার হৃদয় হইতে সংশয় অপনোদন ককন। 
মহর্ষি এইরূপ বলিয়া বিরত হুইতেছেন, এমন সময় দৌঁবারিফ 
তথায় উপস্থিত হইয়া ক্ুতা্লিগৃটে নিবেদন করিল, মহারাজ! 
লঙ্কাপতি দশীননের পুরোহিত শোঁফল দ্বারদেশে দণ্ডায়মান আছেনঃ 
কি অনুমতি হয় । জনক শ্রবণমাত্র সাতিশয় উদ্বেগপহকারে কহি- 
লেন, ত্বরায় তাহাকে এখানে আনয়ন কর। দেখুবারিক যে আজ্ঞা! 
বলিয়া,তৎক্ষণাঁৎ তথা হইডে প্রস্থান করিয়া, পুনরায় শেধক্ষল সমভি- 
ব্যাারে তীহাদের জন্মুখে আসিয়া উপস্থিত হইল । রাম শ্ফিলকে 
দেখিয়া, লক্মঘণকে কছিলেন, বৎস ! বুঝি ছুরাত্মা রাক্ষসেরা ছরধনুর 
বৃত্তান্ত অবগত হইয়া থাকিবে । নচেৎ এমন সময়ে এখানে আসি- 
বারকারণ কি! 

শো্ষল জনকদমীপে উপস্থিত হইয়া, লক্মুখে দৃষ্টিপাত পূর্বক 
ব্যথিত হ্বদয়ে মনে মনে কহিতে লাগিলেন, হা ধিক ! এখানেও 
আমাদিগের বিষমশক্র বিশ্বামিত্র, জনক ও শতানন্দের সহিত প্রাণয়- 
গর্ভ মধুরালীপে কালঘাপন করিতেছে। আমি যে উদ্দেশ্য সাধনের 
নিমিত্ত এন্থানে আগমন করিয়াছিঃ বৌধ করি, এ দুষ্ট তাপন হইতে 
তাঁহার অত্যাহিক জন্মিতে পারে৷ বাহাহউক, যখন আমি এখানে 
আিয়াছি, আর বিশেষতঃ ত্রিলোকাধিপতি মহারাজ দশানন আজ্ঞা 
করিয়াছেন, তখন অবশ্যই একবার অভিপ্রেতপিদ্ধির চেষ্টা করিতে 
হইবে । থাকুক, ছু কি করিতে পারিবে । 

মনে মনে এইরূপ বহু তক বিতর্ক করিয়া অবশেষে তিনি রাজাকে 
যথারীতি আশীর্বাদ করিলেন। অনন্তর রাজনির্দিউ আসনে উপ" 
বেশন পূর্বক, সহসা রাম ও লক্ষমণকে অবলোকন করিয়া সবিস্ময়ে 
ভাবিতে লাগিলেন, এই ছুইটা কুমার কে? আকার প্রকার দেখিয়া, 
ক্ত্রিয়তনয় বলিয়া প্রতীতি হইতেছে । কিন্তু এ নবীন বয়নে ইহা- 
দের ত্রক্ষচারীর বেশধারণের কারণ কি? আহা! কি চিত্তচমৎকারিণা 
ুত্তি। বোধ করি, পুর্বে আমাদের রাজসভায় যে রামলম্ষমণের কথা 
ওনিয়াছিলাম, হ়্ত, তাহারাই দুষ্ট কৌশিকের সঘিত মিখিলায় 
আসিয়া উপস্থিত হইয়াছে । 

. শেফ্চল এইরূপ চিন্তা করিতেছেন. এমন সময়ে রাজধি জনক 
তাহাকে সম্বোধন করিয়া জিজ্ঞানা করিলেন, মহাশয় ! মহারাজ 
রাবণের কুশল ? শোক্ষল, ঈষৎ হান্য করিরা কহিলেন, রাজর্ষে ! ষিনি 
চতুর্দশ-ভূবনের অধিপতি, পাঁকশাসন বিনয়নআশিরে যাহার শাদন 
বহন করিয়া থাকেন, কৈলাসগিরি যাহার ভুজ-বলগরিমা ঘোষণা 
করিতেছে, ফাহার প্রতাপে জগৎ কম্পমান, সেই নিখিলউুবননাঁয়ক 

যহারাঁজ লঙ্কেশ্বরের কুশলবার্তী কি জিজ্ঞাসা করিতেছেন? কোন্‌ 
ব্যক্তি তাঁহার প্রতিকুলাচরণ করিয়া, শলভের ন্যায় আত্মাকে জ।লিত 
হুতাশনে নিক্ষেপ করিবে। রাজন! যিনি কঠোর ভপোবলে 
দেবাধিদেব মছাদেবকে ক্ুপ্রসম্ন করিয়া অলোঁকিকপ্রভুশক্তিসম্পন্ 
ছইয়াছেন, ষীছার নাম কর্ণকুছরে প্রবিউ হইবামাত্র অমর সুররৃন্দেরও 
ত্রান উপস্থিত হয়, সেই লঙ্কাপতি দশানন আপনার সহিত স্বন্ধ- 
সংস্থাপন করিতে অভিলাষী হুইয়াছেন। দেবরাজ বহার অনুগ্রহ- 
লালদায় মধ্যে মধ্যে, যেমন উৎকৃষ্ট মহার্ঘ রক্ধাদি উপটোকন দিয়া 
থাকেন, তদ্রেপে আপনি সকলভুবনদুর্স'ভ কন্যারত্ প্রদান করিয়া 
মহারাজের প্রিযসুহদূপদে অভিষিক্ত হউন। দেখুন, লোকে যেরূপ 
সুপাত্র অন্বেষণ করিয়া! থাকে, আমাদের মহারাজ তাহার কোন বিষ- 
য়ের কিছুতেই ন্থ্যুন নছেন। আপনি লক্কেশ্বর ভিন্ন কুত্রাপি একাধারে 
সকল গুণের অবস্থান দেখিতে পাইবেন নী । কি আভিজাত্য, কি 
সমৃদ্ধি, কি পরাক্রম, কি তপস্যা, সকল বিষয়েই মহারাজ পরাকাষ্ঠা 
লাত করিয়াছেন। এবস্ডুত সর্বগুণসম্পন্ন স্থপাত্রে কন্যাদান করিতে 
কাহার না ইচ্ছা হয়? আর বিশেষতঃ লক্ষেস্বর স্বয়ং প্রার্থনা করিতে- 
ছেন। অতএব এবিষরে আপনার যে অভিমত হর, ত্বরায় বলুন । 

শেধচলের বাক্য শেষ না হইতে হইতেই, বিশ্বামিত্র জনককে 
সম্বোধন করিয়া কহিলেন, সখে! রামচন্দ্রকে সাতিশয় উৎকণ্িত 
বোধ হুইতেছে। অতএব সত্বর ইহাকে হরধন্থু দেখান। জনক ঈৰৎ 
ছাস্য করিয়া, অনুচরবর্গকে অবিলম্বে ধন্থুক আমিতে আদেশ করি- 
লেন। 

নৃপতিকে উত্তরপ্রদানে পরাস্ুখ দেখিয়া, শোঁক্ষল অমর্যকর্কশ স্বরে 
জনককে সন্বোধনপূর্বক জিজ্ঞাদা করিলেন, রাজর্ষে ! আমার বাক্য 

কি আকাশকুস্থমের ন্যায় জ্ঞান করিলেন? আমি এতক্ষণ কি 
অরণ্যে রোদন করিলাম? অথবা তভুবনবিজয়ী মহারাজ দশাননের 
প্রার্থনা শ্রবণষোগ্য নয় বলিয়াই কিস্থির করিলেন? যে হেতু 
এপর্য্যস্ত একটা প্রত্যুত্বরও প্রদান করিতেছেন না। কি আশ্চম্য ! 
এপ্রকার ব্যাপার ত কখন কোথায় দেখি নাই, ও শুনি নাই। 
শতানন্দ কছিলেন, ব্রহ্মন্‌! ইতি পূর্বেই উত্তর প্রদত্ত হইয়াছে 
তুমি বুঝিতে পার নাই । যে বীরপুকষ দেবদেব মহাদেবের কার্ম্ুকে 
গুণারোপণ করিয়া, আমাদের হৃদয়ে বিপুল-আনন্দ-সুরধাবর্ণ করিতে 
পারিবেন, আমরা তাহাকে পারিতোধিক স্বরূপ এই অমূল্য কন্যা- 
রত্ব প্রদান করিব । 

শোঁক্ষল শুনিয়া সত্্রভঙ্গে স্মিতসুখে কছিলেন, খষে ! এমন 
কথা মুখে আনিবেন না। যিনি আনায়াসে প্রকাণ্ড কৈলাসশিরি 
তুলিয়াছিলেন, তিনি যে হুরচীপে জ্যা-যোজনা করিতে অক্ষম ইছা! 
সম্ভব নছে । তবে শিবধন্ুর সমাকর্ষণে পাছে গুকর অবমাননা হয়, 
এই ভয়ে তিনি এরূপ অনার্ধ্য কার্যে কখনই ষম্বত হইবেন না! 
শতানন্দ সহ্্যযনে কহিলেন, ত্রক্ষন.! পূর্বেই আমি বলিয়াছি, 
যিথিলেশ্বর এই প্রতিজ্ঞা করিয়াছেন, যে বীরপুকষ হুরশরাঁদনে গুণা- 
রোপণ করিতে পারিবেন, তীঙ্থার হন্তে জানকীজমর্পণ করিবেন। 
যদি রাক্ষসরাজ তদ্বিষয়ে অপারগ হন, তবে আমাদের যে প্রত্যুত্তর 
তাছা ত জানিতে পারিয়াছেন। অতএব এবিষয়ে আর অধিক 
বাদান্ুবাদের আবশ্যকতা কি। ও 

শোঁফল পুরোধার বাক্য শ্রবণ করিয়া, কিয়ংকাল অধোমুখে 
যোঁনাবলম্বন করিয়া রহিলেন। অন্তর ক্ষোভভরে 


হইয়া, দীতাকে উদ্দেশ করি গক্লাজিজেন হইত ! 1 তুষি 

বখন ত্রিলোকাধপতি লঙ্কানাথ রাবণের সহ্ধর্ষ্িণীপদে ররণীয় 
হইতে পারিলে না,তখন নিশ্চয়ই জানিলাম, বিধাতা তোমার লালাটে 
অনেক কট লিখিয়াছেন। যে কার্শ,কে স্বয়ং দশকণ্ঠ জ্যারোপণ 
করিতে অক্ষম হইলেন,তাহা। যে সামান্য রাঁজপুভ্রের! তুলিতে পারিবে, 
কখনই বোধ হয় না। অতএব বিবেচনা করি, বুঝি জনক তোমার 
সর্বনাশের জন্যই এই দাঁকণ প্রতিজ্ঞা করিয়া থাকিবেন। 

অনন্তর রাজার আদেশানুসাঁরে সভা স্থলে হরধনু আনীত হইলে 
বিশ্বাখিত্র শ্রীতিপ্রকাশপূর্ববক রামচন্দ্রকে কহিলেন, বদ! অনর্থক 
কালছরণ করা বিধেয় নছে। তুমি ত্বরায় হরধনু গ্রহণ করিয়া, উহাতে 
জ্যা-যোজনা কর। রাম শুনিয়া নতশিরে সকৌঁতুকে গাত্রোথান 
করিলেন 3) এবং বিনীতভাবে মছ্র্ধির পাঁদপঘ বন্দনা করিয়া ধনুক 
গ্রহণ করিলেন । তখন সভাম্থ সমস্ত লোক, বিল্ময়াকুলহৃদয়ে রামের 
প্রতি অনিমিষদৃষ্টিনিক্ষেপ ও মনে মনে নানা তর্ক বিতর্ক করিতে 
লাগিল । 

তাড়কান্তকারী রামচন্দ্র বামকরে হুরচাপগ্রহণ করিলে জানকী ও 
জীমদশ্পের বামলোচন যুগপৎ কম্পিত হুইতে লাগিল ; এবং বিশ্বী- 
মিত্রের হৃদয় একবারে আনন্দে উচ্ছ দিত হইয়া উঠিল । কিন্তু অগ্রে 
অশুভসভ্ভীবনাই মনোষধ্যে উদ্দিত হয় এই কারণে তৎকালে জনকের 
স্নেছার্দরৃদয়ে তাদৃশ সুখোদয় না হইয়া বরৎ তাহার চিত্ত নিরন্তর 
সন্দেছদোলার় ছুলিতে লাগিল । পুর্বে রামকে দেখিয়া অবধি তাছার 
অন্তরে এক প্রকার অপুর্ব বাৎসল্যভাবের আবির্ভাব হইয়াছিল; 
এক্ষণে রাম কিরূপে কৃতকার্য হইবেন, তিনি কেবল সেই চিন্তায় 
নিমগ্ন রছিলেন, এবং মনে মনে অভীষ্ট দেবতার নিকট তীহার 
মঙ্গলকামনা করিতে লাগিলেন । 


দ্বিতীয় পরিচ্ছেদ । ২৩ 


উদনন্তুর সুর্ধ্যবংশীবতংস রামচন্দ্র অবলীলাক্রমে ভার্গবগুকর 
শরসনে জ্যারোপণ করিয়া, বৈদেহীর হৃদয়ের সহিত সহসা সমাকর্ষণ 
করিলেন। আকর্ষণমাত্র মহেষ্বরের ধনুর্দও দ্বিখণ্ড হুইয়া গেল। 
ভগ্মকোদণ্ডের ম্ড মড় শব্দে রাজভবন পরিপূর্ণ হইল । বোধ হুইল, 
যেন রাখের বাহুবল ঘোবণা করিবার জন্যই এরূপ প্রচণ্ড ধ্বনি সহসা 
সমুখিত হইল । ভৎকালে সভাসীন সমস্ত লোকই চিত্রার্পিতের ন্যায়, 
ক্ষণকাঁল নিম্পন্দভাবে রহ্থিলেন; পরক্ষণে সাধু সাঁধু বলিয়া রামচন্দ্রের 
গুণান্ুবাদ ও প্রশংসা গান করিতে লাশিলেন। 

এই সকল দেখিয়া, শোঁক্ষলের হৃদয় একান্ত ব্যথিত ও বিষম 
মৎসরে পরিপূর্ণ হইল । তখন তিনি সবিষাঁদে মনে মনে -কহিতে 
লাগিলেন, পুর্বে ভাবিয়াছিলাম, সামান্য ক্ষত্রিয়শিশ্ড কখনই এমন 
কার্ধ্য সমাধা করিতে পারিবে না। কিন্তু ছুরাত্মার কি প্রভাব! 
ভাল,যাহা দেখিবার ভা ত দেখিলাম । আর এখানে থাকিবার প্রয়ো- 
জন কি? এক্ষণে যাই, গিয়া আমাদের মহারাজকে এ সংবাদ দিই । 
এইরূপ চিন্তা করিতে করিতে তথা হইতে প্রস্থান করিলেন। 

রামচক্দ্রকে কৃতকার্য দেখিয়া জনকের চিত্ত আহ্লাদভরে নৃত্য 
করিতে লাগিল ! তিনি স্সেসছভরে রামকে বারংবার গা আলিঙ্গন 
করিয়া, বিশ্বীমিত্রকে সন্বোধনপূর্বক কহিলেন, ভগবন্‌! আমার 
ছুইটী কন্যা । তন্মধ্যে রাম আমার প্রতিজ্ঞা সাধন করিয়া স্বয়ং 
প্রাণাধিকা সীতাকে লাভ করিলেন। এক্ষণে আমি লক্ষাণহস্তে 
উর্ষিলাকে সমর্পণ করিতে বাসনা করি | এবিষয়ে আপনার মত কি? 
বিশ্বামিত্র কছিলেন, এ উত্তম কণ্প। ঈশ্বরেচ্ছায় আপনার অভিলাষ 
পূর্ণ হইবে । 

শতানন্দ কহিলেন ভগবন্‌! রাজা দশরথের যেমন চারি পুস্ত, 


২৪ রাষের রাজ্যাভিষেক। 


ইঞ্াদেরও তেমনি চারিটী কন্যা । তন্মধ্যে রাম ও লক্ষমণ যখন 
সীতা ও উর্থ্িলার পানিগ্রহণ করিবেন, তখন ই'ছার কনিষ্ঠের 
মাণ্তবী ও শ্রুতকীর্ভি নাষে কন্যাঘয় ভরত ও শক্রেম্কে প্রদান 
করিলে, অতি সুখের বিষয় হয়; বিশ্বামিত্র শতানন্দের হস্তধারণ 
করিয়া কছিলেন, বৎস! রাজা দশরথ এখানে আসিলে সকল 
বিষয়েরই মীমাংসা হইবে । অতএব তুমি সত্বর অধোধ্যাঁয় গমন 
করিয়া, উত্তরকৌশলেশ্বরকে আমার সাদরসস্ভাীষণ জানাইয়া 'আলু- 
পূর্বক এই সমস্ত কথা কহিও। তোমায় আর অধিক কি বলিব। 
তুমি সকল বিষয়ই সম্যক অবগত আছ। এক্ষণে আর অনর্থক 
কালছরণ করিও না। 

শভানন্দ এইরূপ আদিষ্ট হইয়া, তৎক্ষণাৎ অযোধ্যাভিমুখে 
শীমন করিলেন । 


তিতীয় পরিচ্ছেদ। 


তৃতীয় দিবস মধ্যাহুকালে, শভানন্দ অযোধ্যায় উপস্থিত হই- 
লেন, এবং দশরথের সহিত সাক্ষাৎ করিয়া রামের কুশলসংবাঁদ 
বিজ্ঞীপনপূর্বাক, তদীয় তপোবন গমন অবধ্ধি হুরধনুর্ভরগপর্যয্ত যাব 
তীয় বৃত্তান্ত আদ্যোপান্ত বর্ণন করিয়া কহিলেন, মহারাজ! মহ্র্ষি 
বিশ্বামিত্র আপনাকে এই অনুরোধ করিয়া পাঠাইয়াছেন যে, মিথিলে- 
বরের চারিটী কন্যার মহিত আপনার চারিটী পুত্রের বিবাহ দিতে 
হইবে । এক্ষণে প্রার্থনা, আপমি সবান্ধবে মিথিলায় গমন করিয়া 
শুভপরিণয়োৎসব নির্বাহ ককন । 

ইতিপৃর্ক্র রাজা দশরথও মনে মনে পুত্রচতুষয়ের বিবাহ দিবার 
কপ্পনা করিয়াছিলেন । অধুন] রামের কুশলবার্তার সহিত মনোরথের 
সম্পূর্ণ অনুকুলসংবাদ প্রাপ্ত হইলেন ) অতএব উভয়ই তাঁহার অস্তরে 
অনির্বচনীয় সুখপ্রদ হইল । ছুঃখের পর সুখ অধিকতর রমণীয় হয়া 
উঠে। রামের কোন নংবাঁদ না পাওয়াঁতে তীহার চিত্ব অতিশয় 
ব্যাকুল হইয়াছিল) এক্ষণে এব্ভৃত অচিন্তনীয় শুভ সংবাদ শ্রবণ 
করিয়া, দশরথের চিত্ত আহ্লাদে একবারে উচ্ছদিত হইয়া উঠিল। 
গণ্ডস্থল বছিয়া৷ অবিরলধারায় হর্ধবারি প্রবাহিত হইতে লাগিল। 

৪ 


২৬ রামের রাজ্যাতিযেক। 


তখন তিনি বশিষ্ঠদেবকে সম্বোধন করিরা জিজ্ঞাসা করিলেন, ভগ- 
বন! কেমন আপনার এবিষয়ে মত কি? বশিষ্ঠদেব, হর্যাতিশর- 
প্রদর্শনপূর্ববক, তৎক্ষণাৎ সম্মতিপ্রাদান করিলেন । 

পরদিন দশরথ, ভরত শক্রন্ন এবং অন্যান্য আত্মীয়বর্থ সমভিব্যা- 
হারে লইয়া, বশিষ্ঠ বাদেব প্রভৃতি মহর্ষিগণের সহিত মিথিলাভি- 
মুখে যাত্রা করিলেন । তীহার বঙ্গে বহুমংখ্যক দাসদাসী, অমংখ্য 
সেনা, অগণিত হস্ত্যশ্বরথ প্রভৃতি গমন করিল । বথাকালে মিথিলায় 
উপস্থিত হইলে. মিথিলেশ্বর অবান্ধবে প্রত্যু্গাঘন করিয়া, অশেষ 
সমাদরপূর্বক তাহাদিগকে আপন ভবনে লইয়া গ্েলেন। রাম ও 
লক্ষমণ পিতৃদর্শনে পরম প্রীত হুইরা, নতশিরে তদীয় চরণবন্দনা 
করিলেন। দশরথ প্রসারিতবাহুযুগলদ্বারা গ্রণত তনয়দ্বয়কে গা 
আলিঙ্গন করিয়া, অক্ুত্রিম ন্মেহভরে বারংবার উছ্বাদের মুখচুম্বন ও 
মস্তক আত্মাণ করিতে লাগিলেন । পরে উহ্থাদের কুশল জিজ্ঞাসা 
করিয়া, স্বয়ং সুস্থচিত্ত হইলেন । 

অনন্তর রাজা! জনক, দশরথের সহিত বিবিধ শিষ্টালাপ লমাপন- 
পূর্বক বৈবাহিকমন্বন্ধসংস্থাপন জন্য, স্বীর অভিপ্রায় ব্যক্ত করি" 
লেন। দশরথ হর্যাতিশয়ের সহিত তদীয় প্রার্থনায় অনুমোদন করি- 
লেন। তদনুসারে সেই কালেই বিবাহের শুভদিন ও শুভলগ্ন স্থিরী- 
কৃত হুইল । 

রাজর্ষি জনকের এশ্বর্যের সীষা নাই। তিনি পরমনমারোছে 
তনয়াদিগের পরিণয়োৎসব সমাপনমানসে পুর্ববক্কেই বিবাহের যাঁব- 
তীয় আয়োজন করিয়া রাখিয়াছিলেন । এক্ষণে মার্থ মণি-মাণিক্যে 
সুপ্রশস্ত পরম সুন্দর এক সভাগৃহ সুসজ্জীভৃত করিলেন । ক্রমে 
নানা দিগদেশ হইভে নিমদ্ধ্রিত রাজগণের সমাগম হইতে লাগিল। 


৪ 


তৃতীয় পরিচ্ছেদ । ৭ 


পরাজিত ও শরণাগত নৃপতিগণ সভামণ্ডপে উপস্থিত হইয়া, বহুমূল্য 
উপহার প্রদান করিতে লাগখিলেন। নিরূপিত দিবসে জনক ও 
তাহার অনুজ, সভ্যগণ্র অনুমতি লইয়া, কোঁলিকরীত্যন্ু্দারে দশ- 
রথের পুত্রটতুষ্টয়কে পরিণয়ছুচক বেশভুষার বিভুধিত চারিটী কন্যা 
রত্ব সম্প্রদান করিলেন । যেমন নীলাম্বরতলে তারকারাজি সমুদিত 
হইলে অপুর্ব্ব শোভা হয়, কাঞ্চনহারে নীলকান্ত মণি গ্রথিত হইলে 
যেরূপ উভয়ের প্তরী ও সোন্দর্ধ্যদ্ধি হর, তদ্রপ সেই কালে অভি, 
নৰ দম্পতীদিগের পরস্পর সম্মিলনে, পরস্পরের একটী অলেখকিক 
সৌন্দর্য লক্ষিত হইতে লাগিল। রাজা অন্ধ, খঞ্জী, বধির প্রসৃতি 
দীন দরিদ্রদিগকে অকাতরে অপংখ্য ধনদান করিতে লাগিলেন । যে 
ব্যক্তি যাহা অভিলাষ করিয়া তথায় উপস্থিত হইতে লাগিল, তিনি 
তৎক্ষণাঁৎ তাহার অভিলাষ পরিপূর্ণ করিলেন। কেহ বা অপর্য্যাপ্ত 
অর্থলাভ করিয়া, কেহ বা প্রার্থনাধিক ভূমিলাঁভ করিয়া, কেহ বা 
অভীপ্সিত বন্ত্র ও আহারসামগ্রী লাভ করিয়া, হৃউচিত্তে মনের 
উল্লানে নবীন দম্পতীদিগকে ভুরি ভুরি আশীর্বাদ করিয়া স্বস্ব 
স্থানে গমন করিল । 'চতুদ্দিদকে অনবরত নৃত্যগীত ও বাদ্যধ্বনি 
হইতে লাগিল । ক্ষণকাল মধ্যে মিথিলা নগরী উৎসবপূর্ণ হুইরা 
উঠিল। নগরবাসী আবালর্দ্ধবনিতা সকলেরই মুখে আমোদ ও 
আহ্লাদের চিহ্ন স্পউরূপে লক্ষিত হইতে লাগিল । ফলতঃ রাঁজ- 
তনয়াদিগের পরিণয়ৌৎসব অতি সমৃদ্ধি 'ও সমারোছের সহিত সম্পন্ন 
হুইরাছিল। 

এইরূপে পেধ্রজনেরা অভিনব জামাভৃগণকে লইয়া, নিত্য নিত্য 
নুতন নুতন উৎসবে কালক্ষেপ করিতে লাগ্সিলেন। ক্রেমে অষ্টাহ্‌ 
গত হইল । দুরদেশাগত নিমন্ত্রিত নৃপতিগণ স্বস্ব দেশে প্রস্থান 

করিলেন । দশরথ অধিক বিলম্ব করা আরবিধেয় বিবেচনায় বৈবাছিক- 
সমীপে স্বদেশে যাইবার ইচ্ছা প্রকাশ করিলেন। জলকও তদীয় 
প্রস্তাবে কোন আপত্তি উত্থাপন না করিয়া, প্রনন্মমনে তাহাদের 
তৎকালোচিত গমনের সমুদায় আয়োজন করিয়া দিলেন। 

তদনস্তর দশরথ, বৈবাহিকের নিকট বিদায় গ্রহণ করিয়া, পুক্র- 
পুভ্রবঞ্ণ সমভিব্যাছারে স্বদেশযাত্রা করিলেন । অগ্রে অগ্রে গভীর 
বাদ্যধ্বনি হইতে লাগিল। টৈন্যগণের কল কল রবে, রথচক্রের 
ঘর্ঘরশবে, মাঁতঙ্গের ও তুরঙ্গের চীৎকাঁরে দশদিক ব্যাপ্ত হইল। এক্ষণে 
আর কিছুই শুনিতে পাওয়া যায় না। কেহ যেকাহাকে ডাকিয়া 
আলাপ করিবেন, এরূপ অবকাশ প্রায়ই রহিল না । ক্রেমে অশ্ব- 
খুরোখিত ধুলিপটলে গগণতল সমাচ্ছন্ব হইলে, দিগ্বখমগ্ুল বেন 
তযোময় আবরণে অবগুষঠ্িত বোধ হইতে লাগিল। এক্ষণে আর 
কোন পদার্থই নয়নগোচর হয় না। যে দিকে ভৃষ্িনিক্ষেপ করা যায় 
সেই দিকই নিরবচ্ছিন্ন ধুলিধ্সরিত দু হইতে লাগিল । সেনাগণের 
সদর্প পাঁদবিক্ষেপে ধরাতল যেন কম্পিত হইতে লাগিল। ক্রেমে, 
সকলে মিথিলা নগর পশ্চাত্তে রাখিয়া, নানা দেশ, নানা নদী, 
নানা জনপদ অতিক্রমপূর্বক অযোধ্যাভিমুখে গমন করিতে 
লাগিলেন । 

এ দিকে হরচাপভঙ্গবার্তাশ্রবণে রোষরসে কলুষিত হইয়া ভগ- 
বান ভূগুনন্দন, রামের অযোধ্যাগমনপথ অবরোধপূর্ববক, মনে মনে 
কছিতে লাগিলেন, অহ্বো ! ছুরাআা ক্ষত্রিয়শিশুর কি প্রগল-ভতা ! 
ধিনি ত্রিভুবনের অধীশ্বর, আমি যাঁছীর প্রিয়শিষ্য, সেই ত্রিপুর" 
বিজয়ী দেবদেব মহাদেবের শরাসন স্পর্শ করিতেও ভুমগ্ডলে কেছ 
সাহসী হয় না) কিন্তু কি আশ্চর্য্য ! দুরাশয় দশরথপুত্রে সেই ছরধনু 

ভগ্ন করিল । ছুর্বরবিনীত দশরথতনয়ের কি দুঃসাহস ! যাঁছার তুজবল- 
প্রভাবে রণপ্ডিভ ক্ষত্রিয়গণ কৃতান্তের করালকবলে নিপতিত হুই- 
য়াছে, এবং যুদ্ধকথা একবারে ভিরোছিত হওয়াতে ধরিত্রী অপূর্ব 
শান্তিজুখ লাভ করিতেছে, সেই ব্যক্তি ত্রিপুরান্তকারীর প্রিয়শিষ্য 
হইয়া যে, গুকর ঈদৃশ অভিনব অবমাননা অবলোকন করিয়া, 
কাপুকষের ন্যায় উদাসীণরত্তি অবলম্বন করিয়া থাকিবে, ইহা কখনই 
সম্ভব নছে। আমি যে মুহুর্তেই হরশরাঁসনভর্গবার্তা শ্রবণ করিয়াছি 
সেই মুহুর্তেই আমার হৃদয়ে ক্রোধাশ্মি পুনকদ্দীপ্ত হইয়া উঠিয়াছে । 
এক্ষণে দুরত্ব রামকে সমুচিভ শাস্তি প্রদান করিয়া ক্রোধানল নির্বাণ 
করিৰ। 

এইরূপ স্থির করিয়া ভূগুনন্দন রোষভরে সকুঠার ভূজদণ্ড বারং- 
বার কম্পিত করিয়া, গর্বরতবচনে উচ্চৈঃস্বরে সৈনিকগণকে কহিতে 
লাশিলেন, অরে সৈনিকগণ ! তোদের রাজার পুজ্র রামকে সংবাদ 
দে, যে ব্যক্তি এক বিংশতি বাঁর ভূমগুলস্থ সমস্ত ক্ষত্রিয়ের শোণিত- 
আোতে পিতৃলোকের তর্পপক্রিয়া সমাপন করিয়া ক্রোধাশ্মি নির্ববাণ 
করিয়াছে) যাহার খরধার কুঠার ভুজসহঅনম্পন্ন অর্জনের কথির- 
পানে পরিতৃপ্ত হইয়াছিল, অদ্য নেই পরশুরামের করাল কুঠার দুর 
রামের শোণিতপাঁনে লোলুপ হইয়াছে । অতএব কোথার সেই 
নরাধম, শীঘ্র আমাকে দেখাইয়া দে। 

সাগরের ন্যায় গম্তীরপ্ররূতি, মতিমান্‌ রামচন্দ্র, দূর হইতে ভূগু- 
নন্দনকে রোধান্ধচিত্ত দেখিয়া, কিছুমাত্র বিকলচিত্ত হুইলেন না) 
বরং সহ্র্ধে যনে মনে কছিতে লাগিলেন, যিনি সমরক্ষেত্রে ছুর্দম 
ছৈহয়পতিকে সংহার করিয়া জয়স্ত্রী লাভ করিয়াছেন, ফাহার নিকট 
অজেয় সেনানীও সম্থুখসংগ্রামে পরাভূত হুইয়াছিলেন, অদ্য 

সৌঁভাগ্যক্রমে সেই অসামান্য প্রতাপশালী ত্রিভুবনবিজরী ভগবান, 
ভূগুনন্দনকে সাক্ষাৎ দেখিতে পাইলাম । আহা! কি মুনি-বীর 
ব্রতাচারী প্রশান্তগন্তীর কলেবর ! দেখিলেই বোধ হয়, যেন ইনি 
সাক্ষাৎ তেজোরাশি, মুক্তিমান তপঃপ্রভাব, এবং প্রচণ্ড বীররসের 
আশ্রয়। ইহার মস্তকে আপিঙ্গল জটাজাল, পৃষ্ঠদেশে তৃণীর, বাম- 
হস্তে ধনু, দক্ষিণকরে কুঠার, প্রকোন্ঠে রৌদ্রাক্ষবলয়, ক্ষন্ধদেশে 
এণচর্ম, বক্ষঃস্থলে অক্ষমূত্র, গলদেশে যজ্জঞোপবীত, এবং কটিদেশে 
বল্কলবান। বস্ততঃ এরপ সুন্দর অথচ ভয়ঙ্কর আরুতি ত কখন 
নয়নগোচর হয় নাই। যাহা হউক, ইনি যখন ত্রাঙ্ষণস্বভাবস্থলভ 
রোষপরবশ হইয়া, আমাকে অন্বেষণ করিতেছেন. তখন আর অধিক 
বিলম্ব না করিয়া স্বয়ংই ইহার নিকট গমন করা যাঁউক। এইরূপ 
বিবেচনা করিয়া তিনি সসস্তমে রথ হইতে অবতীর্ণ হইলেন এবং 
জামদগ্ন্যমধীপে উপস্থিত হইয়া নতশিরে তীহাকে অভিবাদন 
করিলেন। 

ভৃগুনন্দন, প্রিয়দর্শন রামচন্দ্রকে অবলোকন করিয়া, ম্মিতমুখে 
সত্্র্গে কছিলেন, পুর্বে ইনার যেরূপ গুনানুবাদের কথা শুনিয়া- 
ছিলাম, ইহীর আঁকার প্রকারও সেইরূপ দেখিতেছি। শরীর যেমন 
সামরধ্যসারময়, তেমনি রমণীয়। কিন্তু এই ছুষ্টক্কত অবমাননা স্মৃতি- 
পথারূঢ হইলে, আমার অন্তঃকরণে অনিবাধ্য ক্রোধাঁনল টদ্দীপ্ত হয় । 
কিছুতেই চিত্তের স্থৈর্য থাকে না। যাহা হউক, অদ্য ছুরাত্মার 
শেধর্ধ্যসীম। স্বচক্ষে অবলোকন করা যাইবে । 

যনে মনে এইরূপ বিবেচনা করিয়া, ভূপুনন্দন রোষপকববাকো 
রামকে আন্বানপূর্বক কহিলেন, রে ক্ষত্রিরশিশো ! তুই সামান্য 
মৃগশিশু ছুইয়া, কিরূপে কেশরীর কেশীকর্ষণে উদ্যত হুইয়াছিস | 

যে চন্দ্রশেখরের শরাদন আকর্ষণ করিতে সুরাসুরমধ্যে কেহই সাহসী 
হয় না, তুই-সাষান্য ক্ষত্রিয়শিশু হইয়া সেই হরধনু ভগ্ন করিলি! 
অতএব তোর এ অপরাধ কখনই উপেক্ষণীয় নহে। এক্ষণে তুই 
আমার ক্ষত্রিয়কুলসংহারকারী কোপানলে অচিরে পতঙ্গরৃত্তি প্রীপ্ত 
হুইবি! যদি সামর্থ্য থাকে. প্রতিবিধানের চেষ্টা কঁর। 

পরশুরামের ঈদৃশ দর্পোদ্ধত বাক্য শ্রবণ করিরা, রাম প্রশান্ত" 
গভ্ভীরম্যরে বিনয় করিয়া কহিলেন, ভগবন্‌ ! আর্মি আর্ধ্য বিশ্বামিত্রের 
নিদেশানুবর্তী হইয়া, রাজবি' জনকের প্রৃতিজ্ঞাপাঁশক্ছেদনমানসে, 
বৈদেহীর পরিণরপরিপস্থি হরকার্মমক ভগ্ন করিয়াছি। ত্রিপুরাস্ত- 
কারীর বা কার্তবীর্ধ্যজেতার অবমাননা করা আমার উদ্দেশ্য ছিল না। 
অতএব আমার অপরাধ ক্ষমা ককন। 

জামদগ্্য, রামমুখনিঃত্যত পেখুকবগর্ত বিনয়বাক্য শ্রবণে উচ্চৈঃ" 
স্বরে হাস্য করিয়া কহিলেন, ওরে রণভীক ! যে ব্যক্তি বাঁরংবাঁর 
ধরিত্রীকে নিঃক্ষত্রিয় করিয়াও তৃত্তিলাভ করে নাই, অদ্য যে তাহার 
কোপশান্তি হইবে, কখনই সম্ভব নহে । তুই যখন বীরমদে প্রমত্ত 
হইয়া অপথে পদার্পণ করিয়াছিস তখন তোকে অবশ্যই উহ্থার 
প্রতিফল ভোগ করিতে হইবে। অদ্য আমি এই পরশুদ্বারা তোর 
শিরচ্ছেদন করিব । 

যেমন নির্বাত স্থির জলাশরে শিলাখণও্ড নিক্ষিপ্ত হইলে উহার 
জল চঞ্চল হইয়া! উঠে, তদ্রেপ পরশুরামের এবনভ্ুঁত আত্মশ্লাঘ মিশ্রিত 
পকষবাক্য রাের চিত্ত চঞ্চল হইয়া উঠিল। তিনি ভৃগুনন্দনকে 
সম্বোধন করিয়া কহিলেন, ভার্গব ! বারংবার আপনার এরূপ বাগ. 
বিভীবিকায় আমার চিত্ত অতিমাত্র ব্যথিত হইতেছে । আপনি 
শ্রেষ্ঠবর্ণসম্ভৃত ব্রাহ্মণ, জাতিতে পুজ্য। আমি দ্বিভীয়বর্ণজাত 

ক্ষব্রিয়। আপনার সহিত বিবাদে প্ররত্ত হওয়া মাদৃশ ব্যক্তির কর্তব্য 
নহে। অতএব আপনি আমার প্রতি প্রসন্ন হউন । 

ভূগুনন্দন, রামবাক্য শেষ না হইতে হইতেই, অধিকতর রোষ- 
প্রকাশপূর্ক, কম্পিতকলেবর হইয়া কছিলেন, ওরে মুঢ় ! আমি 
কি কেবল জাতিতেই পুজ্য, আর কিছুতেই নহ্ি। আঃ পাপ! জীর্ণ 
হরধনু ভাগ্গিয়া তোর এরূপ বিসদৃশ অহঙ্কার বর্থিত হুইয়াছে। রে 
মু! সম্মুখে কালের করাল কবল দেখিয়াও কি দেখিতেছিস-না। 
এই মুহুর্তেই তোর দর্প খর্ব করিতেছি ? তুই অস্তরগ্রণ কর। অথবা 
অস্্রগ্রহণের আবশ্যকতা নাই। তোর সহিত সংগ্রামে প্রবৃত্ত হইলে 
লোকে আমার অপষশ ঘোষণা করিবে । আমি প্রতিজ্ঞা করিতেছি, 
তুই ষদি আমার এই ধন্ুকে মৌব্বীযৌজনা করিতে পারিস, তাহা 
হইলে আমি ত্বংক্ুত যাবতীয় অপরাধ মার্জনা করিব । নতুবা আমার 
এই কুঠার স্বারা তোর গলদেশ দ্বিধারুত হইবে । 

পরশুরামের ঈদৃশ শ্রবণকটু বচনবিন্যাস শ্রবণে, বযুকুলতিলক 
রামচন্দ্র, পাদদলিভ ভুজঙ্গের ন্যায়, তিরম্কুত মাতঙ্গের ন্যায়, রীবন- 
রোষপ্রকাশপূর্ববক অবলীলাক্রমে বামকরে ভার্গবধনু গ্রহণ করিয়া, 
উ্বাতে গুণযোজন! করিলেন । অনন্তর অধিজ্যশরাসনে শরসন্ধান 
করিয়া, ভার্গবের কীর্তিযার্গ অবরোধ করিলেন। জামদাগ্শ্যের যাব- 
ভীয় দর্প ত্রকবারে খর্ব হইল। চতুর্দিক হইতে সৈনিকগণ রামজয়- 
শব্দে হর্কোলাহল করিতে লাগিল । জামদগু্য নবপরাভবে যৎ- 
পরোনাস্তি অপমানিত হুইয়া, লজ্জাবনতমুখে তথা হইতে প্রস্থান 
করিলেন । : 

পূর্ব্রে ভার্গবদর্শনে, রাজ! দ্শরথ অতিমাত্র য়াকুল ও হতবুদ্ধি 
হুইয়া, অজত্র অশ্রুবিসর্জ্জন ও মনে মনে কতই ভর্ক বিতর্ক করিতে- 


ভূভীয় পরিচ্ছেদ। রি 
ছিলেন, এক্ষণে রামজয়শব্দ তাহার কর্ণকুছরে প্রবিষউ হইলে, প্রথমতঃ 
তিনি উ্ধা অলীক বলিয়া আশঙ্কা করিলেন। তৎপরে ভূগুনন্দন 
রামচক্দ্রের নিকট পরাজিত হইয়াছেন, এই সংবাদ অবগত হইয়া, 
আহ্লীদভরে কি করিবেন কিছুই স্থির করিতে পারিলেন নাঁ। ক্ষণ- 
কাল কেবল স্তব্বপ্রায় হুয়া রছিলেন। তদনম্তর স্মিতমুখে বশিশ্ঠ- 
দেবকে জিজ্ঞাসা করিলেন, ভগবন্‌! অপত্যন্মেহ কি বিষম পদার্থ । 
কোন প্রকার গুকতর ঘটনা উপস্থিত হইলে, সর্বাগ্রেই যেন অমঙ্গ- 
লের আশঙ্কা হইয়া থাকে । পুর্বে, বখন আমি ভূগুনন্দনের আগ- 
মনবার্তী শ্রবণ করিলাম, তৎকালে বোধ হইয়াছিল, যেন আমার 
প্রাণপক্ষী দেহপিঞ্জর হইতে উড়িয়া গেল । আমি মনে মনে কতই 
যে কুতর্ক করিতেছিলাম, তাহা বলিতে পারি না। একবার ভাবি- 
লাম, কেনই বা বস রামচন্দ্র হরধনু ভাঙ্গিলেন, আবার ভাবিলাম, 
যদি বিশ্বামিত্রের সহিত রামকে না পাঠাইতাম, তাহা হইলে আ'র 
এরূপ বিপদ ঘটিত না। পুনরায় ভাবিলাম যা হবার তা হইয়াছে, 
এক্ষণে আমি স্ব শিয়া পরশুরাষের চরণে ধরিয়া তাহাকে প্রসন্ন 
করি; তখনই আবার মনে হুইল, ভার্গবের ক্রোধ কিছুতেই শান্ত 
হুইবে না। তাহার পর ভাবিলাম,যদি বংসের কোন প্রকার অমঙ্গল 
ঘটে, তাছা হইলে সেই দণ্ডেই আত্মহত্যা করিয়া এ পাপদেহ বিস- 
জ্জন করিব; তখনই আবার মনে এই উদয় হইল, আত্মহত্যা ধরা 
শাস্ত্রে নিষিদ্ধ। অতএব এ বৃদ্ধবয়সে আত্মঘাতী হইয়া না জানি 
কোন ঘোর নিরয়ে গমন করিতে হইবে । কখন বা বিধাতাকে নির- 
রক নিন্দাবাদে তিরক্ষার করিতে লাগিলাম । কখন বা ই স্বকীয় 
হু্কতের ছুর্বিপাক ভাবিয়া নির্ধেদসাঞ্রে নিমগ্ন হইতে লাশিলাষ | 
এইরূপ কতপ্রকার কুতর্কই প্রতি মুহুর্তে অস্তঃকরণকে বিলোড়িত 

করিতে লাগিল । ভবন! রাম আমার অন্ধের অবলম্বনযন্টি । এই 
নিমিত্রই বুঝি জগদীম্বর অনুকূল হইয়া বসের প্রীণরক্ষা করিলেন। 
কিন্তু এখনও স্বয় হইতেছে; পাছে, ভূগুনম্দূন অসহ্য অপমানভরে 
জাতক্রোধ হুইয়া প্রত্যাবর্তন করেন, এবং পুনরায় অনিষউচেফটায় 
প্রবৃত্ত হুল । , 

বশিষ্ঠন্গেব শুনিয়! শ্মিতমুখে কছিলেন, রাজন! আপনার কোন 
চিন্তা নাই । দেখুন, যে জামদগ্র্য দশীননবিজয়ী হৈহুয়পতিকে বিনাশ 
করিয়া,ভুবনমধ্যে অদ্বিতীয় বীরপুকষ বলিয়া অভিহিত হইয়া থাকেন, 
যাহার নামমাত্র কর্ণকুরে প্রবিষ্ট হইলে মহা! মহা! বীরপুঁকঘদিগেরও 
হৃৎংকম্প উপস্থিত হয়, ষঁহার অগ্রতিহত তাপ এপর্যন্ত কেহই 
ব্যাহত করিতে লাহনী হয় নাই, অদ্য সেই ভার্গব রামচত্দ্রের নিকট 
পরাভূত ছইয়াছেন । অভএব ত্রিভুবনে রামের ন্যায় অসামান্য পরা- 
ক্রমশীলী আর দ্বিতীয় দুষ্ট হইতেছে না। রামের পরাক্রম অনতি- 
ক্রযনীয়। কন্মিনকালে কোন বীরপুকষ বসের ছায়া স্পর্শ 
করিতেও সমর্থ হইবে আা। এক্ষণে আপনি অকারণ উদ্বেগ পরিত্যাগ 
ফকন। 

তদনম্তর বশিষ্ঠােব সম্মুখে দৃষ্টিগিক্ষেপ করিয়া হ্বষউটচিত্তে কহি- 
লেন, এই যে বতম রামচজ্দ্র অপুর্ব বিজয়ন্ত্রী ধারণ করিয়া, এদিকে 
আগমন করিতেছেদ । আহা! বসের শরীর কি মাহাত্ম্যনারময়। 
এরূপ অমানুষ কর্মসঞ্পাফন করিয়াছেন, তথাপি ইহার মুখে 
আত্মগোরবসন্তৃত গর্বচিহ্ন কিছুমাত্র লক্ষিত হইতেছে না) আমি কত 
শত রাজপুত্র দেখিয়াছি, কিন্তু রাষের ন্যায় অসামান্য শাস্তপ্রক্কতি, 
অন্ধপম উদ্দারচিত্ত, লোকোত্বরবিনয়ী, অলোঁিক পরাক্রমশালী 
ডূমণগডলে আর ছুই্টী দেখি নাই। রাম অপ্রান্ত গুণগরামের সমকি, 

অপ্রমেয় সামর্ধ্যসমুদয়ের একাধার, এবং জগতের মুক্তমান পুণ্যরাশি। 
ফলতঃ একাধারে যাবতীয় গুণের অবস্থান, রামভিন্ন পাত্রান্তারে দৃষ্টি 
হয় না। 

বশিষ্ঠদেবের বাক্য শেষ না হুইতৈ হইতেই রায তথায় উপস্থিড 
হইয়া প্রগাটভক্তিসহকারে আগ্রে ধহর্ষিচরণাযুজে, তদনন্তর পিতৃচরণে 
অভিবাদন করিয়া নতশিরে ভংপার্খে উপবিষ হইলেন । যেমন 
অপহ্ৃত প্রিয়পদার্থের পুনঃপ্রারপ্তি হইলে, যমোষধ্যে অপরিসীষ 
আনন্দের উদয় হয়, তদ্রেপ রামদর্শনে,দশরথের অন্তঃকরণে অনির্বচ- 
নীয় সুখের সঞ্চার হইল। তিনি আহ্লাদভরে প্রাণগ্রতিম তনয়কে 
প্রনারিতবাহুযুগলদ্বারা বারংবার গাঢ় আলিঙ্গন করিয়া! তদীয় মন্তকো- 
পরি অজস্র আনন্দাশ্রুবিসর্জন করিতে লাগিলেন । তৎপরে স্তে- 
সম্বলিত মধুরবচনে তাহার কুশল জিজ্ঞাসা করিয়া সমভিব্যাহ্থারী 
যাবতীয় অনুচরবর্গকে, ত্বরিতগমমে অফোধ্যায় যাইতে আদেশ 
করিলেন । 

রাজার আজ্ঞানুসারে সৈন্যগণ শ্রেণীবদ্ধ হইয়া, জয়পতাক! 
উড্ডয়ন পূর্বক, মহোল্লাসে অযোধ্যাভিমুখে গমন করিতে লাগিল । 
তাহাদের পাহঙ্কার পাদপ্রক্ষেপে, ধরাভল ফেন রসাঁতলে ফাইবার 
উপক্রম করিল। এই ভাবে কিয়ন্ধ'র গমন করিলে ক্রমে দুর হইতে 
অধোণ্যানগ্নর অপ্প অপ্প দৃষ্টি হুইভে লাশিল। অনতিবিলম্বে সকলে 
অবোধ্যা় আনিয়া পৌঁছিলেন। ক্রমে রখসযূহ, প্রান্তরভাগ অভি- 
ক্রম করিয়া পুরদ্বারে উপনীত হইল'। তথা হইতে ক্রেষে ক্রমে নগর- 
মধ্যবস্তা রাজপথে প্রবেশ করিল। বন্দিগণ উচ্চস্বরে রাজগুণ- 
রিমা কীর্তনপুর্বক স্ততিপাঠ করিতে লাগিলেন । রামচন্দ্র অনুজ- 
গণের সহিত নববধুপরিগ্রহ করিয়া নগরে প্রাত্যাবর্তন করিতেছেন, 


€ 

শুনিয়া যাবতীয় নগরবাসী স্ব স্ব আরদ্ধ কার্য পরিত্যাগপূর্বক, রাজ- 
পথে আনিয়া দণ্ডায়মান হইল ; এবং অনিমিষনয়নে বধূর সহিত 
রাজকুমারদিগের মনোহরমুর্তি অবলোকন করিতে লাগিল। রাজ- 
পুত্রেরা দেখিতে দেখিতে তাহাদের নেত্রপথের অতীত হুইলেন। 
সকলে কত কথাই কহিতে লাগিল; কেহ কহিল, আমাদের বৃদ্ধ 
রাঁজা কত পুণ্যই করিয়াছিলেন যে, শেষ দশায় এরূপ সর্বুগসম্পন্ন 
চারিটী পুক্রলাভ করিয়াছিলেন। আহা ! ইহাদিগকে দেখিলে চক্ষু 
জুড়ায়। যেমন কর্ণায়ত চক্ষু, ভেমনি বিপুল নানিকা, যেমন মনোহর 
মুখস্্রী, তেমনি সুন্দর অঙ্গসেঁঠব। অপর কেহ কছিল, রাজপুত্রেরা 
যেরূপ সর্বাঙ্গসুন্দূর বংগুলিও তদনুরূপ হইয়াছে। অন্য কেহ কহিল, 
আমাদের বৃদ্ধ রাজার জ্যেষ্ঠতনয় রামচন্দ্র যেমন তুশীল তেমনি বিনয়ী 
ও মিউভাঁষী। আমি তীহাকে নমস্কার করিলাম, তিনি তৎক্ষণাৎ 
ঈষম্মমিতমস্তরে উহ্না প্রত্যর্পণ করিয়া, চিরপরিচিতের ন্যায় স্মিতমুখে 
সাদরসম্ভাষণে আমাকে নিকটে ডাকিয়া কুশল জিজ্ঞাসা করিলেন। 
আহা ! রামচজ্দ্রের কি মধুর বাক্যবিন্যান, শুনিলে কর্ণ জুড়ায়। 
আমাদের রাজা বৃদ্ধ হইয়াছেন, উনি কিছু আর অধিক দিন রাজত্ব 
করিতে পারিবেন না । কিছুদিন পরেই রামচক্দ্র আমাদের রাজা 
হুইবেন। পুর্বে কখন কখন আমরা চিন্তা করিতাম, বৃদ্ধরাজার পরে 
যিনি রাজ্যভার গ্রহণ করিবেন, তাহার শানে হয়ত, আমাদিগকে 
কতই উৎপীড়ন ও কতই উৎপাত লহ করিতে হইবে । কিন্তু আজি 
আমাঁদের সে আশঙ্কা দূর হইল। আমরা রামরাজ্যে আরও স্থখে 
কালযাপন করিভে পারিব। 
ক্রমে রথসমূছ রাজভবনের দ্বারদেশে উপনীত হইল । দ্বারের 
উতয়পাশ্বে“বারিপুর্ণ ছেমকুস্ত, তৎদমীপে অভিনব শাখাপল্লব এবং 

তোরণের উপরিভাগে একাবলীহারের ন্যায় কল্যাণসুচক পুষ্পমালা, 
উহ্থার মধ্যে মধ্যে বিচিত্র কুন্ুমস্তবক দোলায়মীন রহিয়াছে । রাজ- 
কুমারের! পুরমধ্যে প্রাবেশ করিলে, পৌঁরজনেরা আনন্দস্চক মঙ্গল- 
ধ্বনি করিতে লাগিল । তদনম্তর অন্তঃপুরবানী পুরন্ধী বর্গ অগ্ররে 
জলধারা, ততপরে লাজবর্ষণ প্রভৃতি তৎকালোচিত মঙ্গলাচরণ করিতে 
করিতে রাজপুত্র ও বধূদিগকে অন্তঃপুরমধ্যে লইয়া গেলেন । রাম, 
ভরত, লক্ষমণ ও শক্রত্ন. চারি ভ্রাতা একে একে সর্বজেষ্ঠ্যা কেশিল্যা 
মাতাকে, তদনন্তর যধ্যমা কৈকেরীকে, তৎপরে কনিষ্ঠা সুযিত্রা জন- 
নীকে অভিবাদন করিলেন। হারা “আযুস্থান হও” বলিয়া পুত্র- 
দিগকে আশীর্ষ্াদ করিয়া, বধূমুখাবলোকনে উদ্যত হইলেন। পুন্র- 
বধদিগের লোকাতীত রূপমাধুরীদর্শনে রামজননীদিগের চিত্ত আনন্দে 
উদ্বেল হইয়া উঠিল। তখন রাজ্ৰীরা আহ্লাদভরে “এস মা এন” 
বলিয়া প্রণত বধধদিগকে ক্রোড়ে লইলেন, এবং স্েহবিকসিত সস্পৃহ- 
লোচনে বারংবার উহ্থাদের মুখচুম্বন করিতে লাগিলেন। তীহারা 
যতবার বধূদিগের চত্দ্রানন নিরীক্ষণ করিতে লাগিলেন, তই যেন 
তাহাদের দর্শনপিপাসা বলবতী হইতে লাগিল। একবার দেখেন, 
আর বার দেখিতে ইচ্ছা হয়। পুনরায় দেখেন, তথাপি লোচনের 
তবপ্তি জন্মায় না। এইরূপে প্রৃতিদর্শনেই যেন, বধূদিগের সৌনদর্য্য- 
রাশি নুতন হুতন মুর্তি ধারণ করিয়া, রায়জননীদিগের হৃদয়ে অপূর্ব- 
সুখপ্রদান করিতে লাশিল। আহা ! তকালে মহিষীদিগের অন্তঃ- 
করণে একপ্রকার অনির্বচনীয় ভাবের উদয় হইয়াছিল । অনন্তর 
সকলে, মহাহর্ধে আশীঃপুষ্পাদি হস্তে করিয়া, “পতিব্রতা হইয়া বীর- 
প্রসবিনী হও” এই বলিয়া বধূদিগনকে আশীর্বাদ করিলেন । 

মাঙ্গলিক ক্রিয়াকলাপ করিতে হয়, তত্তাবতই সম্পন্ন হুইল । অন্ত; 
পুরললনাগণ অভিনব বধুদিগকে লইয়া, নিত্য নিত্য হুতন কুতন 
উৎসবে কালক্ষেপ করিতে লাগিলেন। তাহাতে বধু. গণ পিতৃমাতৃ- 
বিয়োগনিবন্ধন দুঃখভার বড় অনুভব করিতে পাঁরিলেন না। কএক 
দিবস ক্রমান্থয়ে নারমধ্যে মছোতদব হইতে লাগিল । কি শ্াতে, 
কি মধ্যান্ছে, কি সায়ান্ছ, সকল সময়েই সকল স্থানে নৃত্যগীত বাদ্য 
আরস্ত হইল। নগরবাসী তাবৎ লোকেই আনন্দনৃচক বস্ত্রালঙ্কার 
পরিধান করিয়া মহাহ্র্য প্রকাশ করিতে লাগিল । দশরথও হৃষচিত্তে 
লীন, দরিদ্র, অনাথগণকে অজতঅ ধনদান করিতে লাশিলেন। যে 
যাহা ইচ্ছা করিল, তৎক্ষণাৎ তাহার অভিলাষপূর্ণ করিয়া দিলেন । 

তদনভ্তর পরিণয়োৎসব লমাণ্ড হইলে ভিম্নদেশীয় সুহৃদ্বর্ স্ব স্ব 
গৃহে প্রতিগমন করিলেন। পৌঁরজন, ভূত্যবর্গ ও প্রজালোক নিজ 
নিজ নিয়মিত কর্মে ব্যাপৃত হইল । রাজা দশরথও প্রজাপালনকার্ষ্যে 
তৎপর হুইলেন। রাজকুমারেরা নববধূদিশের সহিত নিত্য নিত্য নব 
নব উৎসবে কালক্ষেপ করিতে লাখিলেন! অপ্পকালের মধ্যেই 
অভিনব দম্পতীদিশ্নের হৃদয়ে অকৃত্রিম গ্রণয়সঞ্চার হইতে লাগিল ) 
পরস্পরের প্রতি পরস্পরের মন সমাক্কৃ্ট হইল। বধ্গণ ছায়ার ন্যায় 
্থ স্ব পতির অনুগ্গামিনী এবং বিশ্বস্ত সখীর ন্যায় ছিতৈষিণী হই- 
লেন। ফলত; অনুরূপনমাগমে যেরূপ অপরিসীম সুখের উদয় হয়, 
ডাহাদের ভদ্রপই হইয়াছিল । রাজপু্রেরাও তাহাদের সুখে সুখী ও 
ছুঃখে দুঃখী হইয়া, বিশুদ্ধ আমোদ প্রযোদে দিনযামিনী অতিবাহুন 
করিতে লাশিলেন। 


চতুর্থ পরিচ্ছেদ । 





এই্নপে কিছুকাল গত হইলে, এক দিবস রাজা দশরথ মনে 
মনে চিন্তা করিতে লাগিলেন, আমি বৃদ্ধ হইয়াছি, আর কতকাল বা 
বাচিব। শরীর ক্ষীণ, গ্রন্থি শিথিল, মাংস লোল, ইন্দ্রিয় সকল 
নিস্তেজ ও মস্তকের কেশ শুত্রবর্ণ হইয়াছে। পূর্বে কত পরিশ্রম 
করিয়াছি, কিছুতেই কউ বোধ হয় নাই । এক্ষণে সামান্য শ্রমেই 
শরীর পরিক্ান্ত হয়, সামান্য চিন্তার চিত্তাবসাদ উপস্থিত হয়। শরী- 
রের সঙ্গে সঙ্গে মনোবৃত্বি সকল বিকল ও নিস্তেজ হইয়া পড়িতেছে। 
কোন গুকতর বিষয়ের আন্দোলনে আর অধিক প্রবৃত্তি জন্মে না। 
সর্বদাই চিত্তবিভ্রম উপস্থিত হয় । এই এক বিষয়ের চিন্তা করিতেছি, 
অমনি ভাছার সঙ্গে সঙ্গে বিষয়ান্তরের ভাবনা আসিয়া উদয় হয়। 
কোন প্রকার শ্রমসাধ্য কার্ষো আমার আর উৎমাহ্‌ হয় না।. এক্ষণে 
কেবল নিকপদ্রবে নিশ্চিন্তমনে কালযাপন করিব, সর্বক্ষণ এইমাত্র 
অভিলাষ জন্মে। জরা আমার দেহ আক্রমণ করিয়া,আমাকে তৎসঘচর 
নিদ্রা, তন্ত্রা, আলস্য প্রভৃতির দাস করিয়াছ্ছে। এ সময়ে আমি 
যখন স্বীয় দেহভারবহনে অক্ষম, তখন দুর্বহ রাজাভারই বা কি 
প্রকারে বহন করিতে সমর্থ হইব? রাজ্যশানন বহু আয়াসসাধ্য ও 
নামর্থনাপেক্ষ। আমি যে অবস্থায় উপনীত হুইয়াছি, ইছাতে প্রক্ড- 

রূপে রাজ্যপালন করা দুক্ধর । অতএব এরূপ অবস্থায়, আমা হইতে 
প্রজাপুঞ্জের নর্বাঙ্গীন মঙ্গলস্ভাবনা কিরূপে সম্ভবে। বস্তুতঃ এক্ষণে 
আমার শরীরের অবস্থা ঘেরূপ, তাহাতে আর বিষয়মৃগতৃঞ্কায় ত্রান্ত 
হুইয়া, কালক্ষেপ করা বিধেয় নহে । আর যদি অন্তিষকাল পর্ধ্যস্তই 
এরূপ সাংসারিক ব্যাপারে লিপ্ত থাকিয়া! আপাতরম্য পরিণামবিরস 
পার্থিবস্ুখে সময়ক্ষেপণ করি, তবে আমার পরকালের দশ] কি 
হইবে? ইহলোকে ধর্ম্নসঞ্চয় করিতে না পারিলে পরলোকে পরি- 
ত্রাণের উপায়ান্তর নাই। অতএব এক্ষণে জ্যেক্ঠতনয় গুণাঁকর রামচক্দ্রের 
উপর রাঁজ্যভার সমর্পণ করিয়া, শেষদশায় পারত্রিক মঙ্গলচিন্তা করাই 
কর্তব্য । 

মনে মনে এইরূপ রুতপংকণ্প হুইয়া, রাঁজা দশরথ, অভিলষিত 
বিষয়ের সমুচিত কর্তব্যনির্ধারণের নিমিত্ত মস্্রভবনে প্রবেশ করি- 
লেন, এবং সমীপস্থ পরিচারকদ্ধারা বশিষ্ঠদেবকে তথায় উপস্থিত 
হইবার নিমিত্ত আহ্বান করিয়া পাঠাইলেন | বশিষ্ঠদেব তথায় উপ- 
স্থিত হুয়া আনদনপরিগ্রহ করিলে, রাজা স্বীয় অভিপ্রায় ব্যক্ত 
করিয়া, কহিলেন, ভগবনৃ! রফুবংশীয়েরা শেষাবস্থায় গৃহস্থাশ্রম পরি- 
ত্যাগ পুর্ববক, মুনিরৃত্তি অবলম্বন করিয়া থাকেন এবং ঈশ্বরচিন্তার 
জীবনের শেষভাগ অতিবাহুন করেন । এক্ষণে আমার মানস, সেই 
কুলক্রমাগত প্রশংসনীয় রীতির অনুমরণে জীবন ক্ষেপণ করি। 
আমি বৃদ্ধ হুইয়াহি। আমার আর রাজকাধ্যপর্যযালোচনায় হচ্ছা 
নাই। এ অবস্থায় আমার কেবল পরকালের চিন্তা করাই শ্রেরঃ । 
ভগবন্‌! আমি নংসারাশ্রমের যাবতীয় সুখ অনুভব ক'রলাম। 
আমার সকল বাসনাই পরিপূর্ণ হইয়াছে । অতএব আর, চর্বর্তচর্বণ- 
ব বৃথা বিষয়ভোগে কালক্ষেপ করা উচিত নয়। এক্ষণে আমি 

চিরসেবিতা রাজ্যলক্ষদী জ্যেষ্পূত্র রাঁমচজ্জ্রকে সমর্পন করিয়া নিশ্চিন্ত 
চিত্তে ঈশ্বরচিন্তায় মনোনিবেশ করিব । রাজ্যশানন করিতে হইলে 
যে যে উৎক্ট গুণ থাকা আবশ্যক, রামে তৎসমুদয়ই দৃষ্টি হয়। রাষ 
সকল শাস্ত্রে পারদর্শী, সকল বিদ্যায় বিশারদ । বিশৈষততঃ রাজ- 
নীতিতে অদ্ভুত নৈপুণ্য লাভ করিয়াছেন। কি পণ্ডিতষগুদী, কি 
মন্ত্রবর্থ কি প্রজালোক, সকলেই রামচজ্জের অশেষ প্রশংসা 
করিয়া থাকেন । সর্বদা সর্বস্থানে রামের সুখ্যাতি গুনিভে পাওয়া 
যায়। আমার বোধ হইতেছে, রাষের যোঁবরাজোে অভিষেক, কাহারও 
অপ্রীতিকর বা অসান্তোষের কারণ হইবে মা। তথাপি কল্য প্রানে 
রাজসভায় এ বিষয়ের প্রস্তাব উদ্ধাপন করিয়া, গরজালোকের মতা” 
মত জিজ্জাসা করা যাইবে । এক্ষণে আপমার কি আদেশ ছয়, 
জানিলে চরিতার্থ হইব । 

বশিষ্ঠদেব রাজার কথা শ্রবণ করিয়া, পরমপরিতৃপ্ত হইয়া, অশেষ 
সাধুবাদ প্রদানপূর্ববক কহিলেন, মহারাজ ! টত্বম সঙ্কণ্প করিয়া" 
ছেন। আপনি যে বংশে জন্মগ্রহণ করিয়াছেন, ইনছা তদনুরূপ কার্ধ্যই 
বটে। রঘুবংশীয় নৃপতিগণ অপত্যনির্বিশেষে প্রজাপালন করিয়া 
পরিশ্রীস্ত হইলে, চরমে রাজ্য সম্পত্তি প্ত্রহন্তে সমর্পণ করিয় বান- 
প্রস্থাশমে প্রবেশ করেন । আপনারও সেই সময় উপস্থিত । অন্তএব 
আপনি যে রামচন্দ্রকে যোঁবরাজ্যে অভিষিক্ত করিতে অভিলাষ 
করিয়াছেন, ইহা অতি প্রশংননীয় । বিশেষভঃ কুষার রামচব্ের 
অভিষেক সকলেরই প্রীর্ঘনীয় । রাম রাজা হইবেন বলিয়া কেই 
কষ্ট বা অসভ্ভৃষট হইবেন না। মহারাজ ! আমরা ইতিপূর্বে ভাবিয়া- 
ছিলাম, এবিষয়ে আপনাকে অনুরোধ করিব । যাঁছা হউক মহারাজ 
ফখন স্বয়ংই অভিলবিত বিষয়ের অনুষ্ঠানে উদ্যত হইয়াছেন তখন 

আর বিলম্ব করা কোন মতেই কর্তব্য নয়। এ মধুর মধুমাস সর্বকার্ধোয 
গুভদ ) বিশেতঃ মাঙ্গলিক ও প্রমোদকর কার্ধ্যানুষ্ঠানের প্রকৃত 
লময়। এদময় শীভগ্রীষ্মের সমভাব। পথঘাট পঙ্কারছিভ ও পরি- 
কত । কমলপরিমলবাহী মলয়মাকত ব্বীরে ধীরে প্রবাছিত । আকাশ- 
মণ্ডল মেঘরহিত হইয়! নীলিমায় রঞ্জিত । তৰলভাঁর নব নব কিসলয় 
উদ্গাত। স্বচ্ছ সরোবর সকল 'ঁবকশিত কমল, কুমুদ, কহ্লারাদি 
জলজকুন্থুমে স্থশোভিত । এ সময়ে প্রতি গেবী, যেন নুতন পরি- 
চ্ছদ পরিধান করিয়। আহ্লাদভরে ছাস্য করিতেছেন। অতএব মছা- 
রাজ । এমন রমনীয় বসন্তকালে রামের অভিষেক সম্পাদন করিয়া, 
আপনি অচিরে পূর্ণমনোরথ হউন । 

বশিষ্ঠদেব এই কথা বলিয়া বিরত হুইলে, রাজা দশরথ প্রীতি- 
প্রুল্পনয়নে কহিলেন, ভগ্ববন্‌ ! আপনার যে অভিকচি। শুভকার্ধ্য 
বত শীত্র সম্পন্ধ হয় ততই ভাল । কারণ শুভকর্মে পদে পদে বিপদ 
ও ব্যাঘাত ঘটিবার সম্ভাবনা । সুতরাং আমার এক মুহ্ূর্তকালও 
বিলম্ব করিতে ইচ্ছা নাই। এক্ষণে কেবল প্রজালৌকের মত 
জিজ্ঞাসা করিয়া, সত্তর শুভকার্য্য সম্পন্ন করা যাইবে । 

পরদিন, দশরথ প্রাতঃকৃত্য সমাপন করিয়া, রাজসভায় গমন 
করিলেন এবং ধর্্মাসনে আমীন হইয়া, সভান্থ সমুদায় লোককে 
সশ্বোধন করিয়া কহিলেন ) হে সভাসদগীণ ! এক্ষণে আমার জরা 
উপস্থিত ৷ এ বয়সে আমার পরকালের উপায় চিন্তা করাই বিখেয়। 
এই ছেতু আমি যুবরাঙ্জ রামচজ্দ্রকে ফৌবরাজ্যে অভিষিক্ত করিয়া, 
রজকার্ধ্য হইতে অবসর গ্রহণ করিবার অভিলাষ করিয়াছি। এবিষয়ে 
ভোঁষাদের মতামত কি? দেখ, রাজা সর্ধপ্রকারে প্রজায়ত ; সকল 
বিষয়েই প্রজাবর্গের মতামত গ্রহণ পূর্বক কার্ধ্য নির্ধারণ করা রাজার 


চতুখ পরিচ্ছেদ। ৪৩ 


কর্তৃষ্য। প্রজার অতে কোন কর্ম করা,রাজধর্র একান্ত বহিভূ্ভ। 
বিশেষতঃ রধুবংশীয় কোন রাজা কম্মিনকালে প্রজালোকের বিরাগ- 
তাজন হন নাই। প্রজাই রাজার প্রধান সম্পত্তি, প্রজাই রাজার 
বিশেষ শক্তি,এবং প্রজাই রাজার সকল স্বখের আল্পদ। প্রজার 
স্থুখেই রাজার সুখ, প্রজার ছুঃখেই রাজার দুঃখ, প্রজ্লার মঙ্গলেই 
রাজার মঙ্গল ! ফলতঃ প্রজা ভিন্ন রাজার আর গত্যন্তর নাই। প্রজাগণ 
অস্থুখী হইলে সে রাজার রাজ্য কিছুতেই রক্ষা পায় না। প্রজা যেমন 
রাজার অকৃত্রিম স্বেহের পাত্র; তদ্রুপ রাজাও, প্রজার প্রগাঢ় ভক্তির 
ভাজন । রাজা যে পরিমাণে প্রজাকে ভাল বাসেন, রাজার প্রতি 
প্রজারও সেই পরিমাণে অনুরাগ জন্বিয়া থাকে । প্রজারঞ্ন যেষন 
প্রশস্ত রাজধর্ণ, রাজভক্তিও সেইরূপ প্রজার অবশ্য কর্তব্য কর্থ। 
বস্ততঃ পিতাপুন্রে যেরূপ সম্বন্ধ, রাজাপ্রজাতেও অবিকল তদ্রপ।- 
অতএব প্রস্তাবিত বিষয় তোমাদের অভিমত কি না, জানিতে ইচ্ছা 
করি। এবিষয়ে কুলগুক বশিষ্ঠদেব সম্মতি প্রদান করিয়াছেন; 
এক্ষণে তোমাদের অভিপ্রায় অবগত হইলেই কর্তব্য নিরূপণ করিব । 

দশরথ এইরূপ বলিয়া বিরত হইলে, তৎক্ষণাৎ সকলে একবাক্য 
হইয়া, আন্তরিক হর্ষ প্রদর্শন পূর্ব্বক, তদ্বাক্যে অনুমোদন করিলেন । 
তখন দশরথ বশিষ্ঠদেবকে সম্বোধন করিয়া কহিলেন, ভগবন! যখন. 
রামাতিষেক আপনার অভিমত, রিশেবতঃ গ্রজাবর্গের অনুমোদিত 
হইয়াছে, তখন আর তদ্ুপযোগী অনুষ্ঠানের কর্তব্যতাবিষয়ে কিছুমাত্র 
সন্দেহ নাই। এক্ষণে আপনি অভিষেকের দিনস্থির ককণ। বশিষ্ঠ- 
দেব কছিলেন, মহারাজ ! পরশ্বঃ অতি উত্তম দিন। সচরাচর এরূপ 
শুভদিন পাওয়া ছুর্ঘট । অতএব এ দিনেই রামচন্দ্রকে রাজকার্ষ্ে 
দীক্ষিত করিয়া মনোরথ পুর্ণ ককন। 

 তদদন্তর, রাজা দশরথ প্রধান প্রধান কর্মারীদিশ্কে নিকটে 
আহ্বান করিয়া কিলেন, তোমরা ভগবান বশিষ্ঠদেব যাহা কছ্িলেন, 
শুনিলে ; এক্ষণে আর কাঁলহরণের 'মাবশ্যকতা৷ নাই । অদ্যই জভি- 
যেকের যাবতীয় দ্রব্যসস্তার আহরণ কর, এবং দেশদেশীস্তরের রাজ- 
গণকে এরূপ সুযোগ করিয়! নিমন্ত্রণ পত্র পাঠাও, যেন অদ্যই নিম 
স্ত্রণপত্র তাছাদিগের হস্তগত ছয় । আমার অধিকারস্থ তাবৎ প্রদেশে 
এই ঘোঁষণা করিয়া দেও, পরশ্বঃ যুবরাজ রাঁষচত্্র রাজা হইবেন, 
আগামী কল্য তাহার অধিবাস । দেখ, যেন রাজ্যমধ্যে কেছ অনি- 
মস্ত্রিত বা অনান্ুত না থাকে । অভি যত্রপূর্ব্বক সকল কার্ধ্য সমাধা 
করিবে । কোন বিষয়ের অসঙ্গতিনিবন্থন যেন ক্ষোভ পাইতে ন! 
হুয়। এইরূপ আজ্ঞা প্রদান করিয়া তিনি হর্ষোৎফুন্তহ্ৃদয়ে বিশ্রাম- 
ভবনে প্রবেশ করিলেন, এবং সুযস্ত্রকে ডাকিয়া কছিলেন, রামকে 
ত্বরায় এখানে আনয়ন কর । 
রাজার আজ্ানুনারে, সমান রামচন্দ্রের নিকট উপস্থিত হইয়া 
অভিবাদনপূর্বক কৃা্জলিপুটে নিবেদন করিল, যুবরাজ ! মহারাজ 
আপনাকে আহ্বান করিতেছেন;কি আজ্ঞা হয় ।রাম পিভার আদেশ" 
শ্রবণে অতিমাত্র ব্যগ্রচিত্ব হইয়া, সুমস্ত্রের সছিত পিতার বিশ্াম- 
ভবনে উপস্থিত হইলেন । দশরথ প্রণভ পুত্রকে গাঢ় আলিঙ্গন 
করিয়া,প্রীতিপ্রফুল্লনয়নে গদ গদ বচনে কছিলেন,বৎস ! তুমি আমার 
ক্যেষ্ঠ সন্তান ৷ এক্ষণে তুমি ছুরববহ রাজ্যভার বহনে উপযুক্ত হইয়াছ । 
অতএব পরশ্থঃ তোমাকে যোঁবরাঁজ্যে অভিষিক্ত করিব। অভঃপর 
তুমি প্রজাপালনকার্ধ্য দীক্ষিত হুইয়া, পরমন্গুখে রাজ্যভোগ কর। 
ভূমি সকল শান্ত অধ্যয়ন করিয়াছ। সকল প্রকার বিদ্যাই তোমার 
হৃদয়দর্পণে নিরন্তর সমভাবে প্রতিকলিত হইতেছে। বিশেষতঃ 


চতুর্থ পরিচ্ছেদ । ৪৫ 


তুমি রাজনীতি উত্তমরূপে অরগত হুইয়াছ, লোৌকাচারেও সম্পুর্ণ 
অভিজ্ঞতা লাভ করিয়াছ। অতএব ভোমার্ প্রতি আর উপদেষটব্য .. 
কিছুই দেখিতেছি না। তবে আমার এইমাত্র বক্তব্য, অর্বদা তুমি 
প্রজারঞ্জন কার্যে তৎপর থাকিবে । বাছাতে প্রজালোকের অনস্তোষ 
বা বিরক্তির কারণ উপস্থিভ হয়, এমন কার্যে কদাপি হস্তক্ষেপ 
করিও না। 

রা পিতার আদেশবাকা শিরোধার্ধ্য করিয়া, জননীদর্শনার্থ 
অন্তঃপুরমধ্যে প্রবেশ করিলেন, এবং মাতৃভবনের'দ্বারদেশে উপনীত 
হুইয়! দেখিলেন স্ত্েহময়ী জননী সন্তানের মঙ্গলকামনা করিয়া, একান্ত- 
চিত্তে ভগবতীর আরাধনা করিভেছেন ।+ তিনি গৃহাভ্যন্তরে প্রবিষ্ট 
হুইয়। তক্তিভাঁবে মাডৃচরণে প্রণিপাত করিলেন । যেন স্মুধাংশু- 
দর্শনে জলধির জল উদ্বেল হইয়। তীরতূমি প্লাবিত করে, তদ্রপ 
পরিয়পুত্রের বদনসুধাকরসন্দর্শনে, কৌশল্যার ভ্বদ়-কন্দর অপ্রমেয় 
আনন্দাতিশয়ে আপ্রত হইল । তিনি বারংবার সতৃষ্ণনয়নে রামের 
চন্দ্রানন নিরীক্ষণ করিয়া, স্ষেহ্মর মধুরবাক্যে জিজ্ঞালা! করিলেন, 
স্বদয়নন্দন ! আজি পুরবাসিগণের মুখে যে কথা শ্রবণ করিলাম, 
তাছা কি সত্য ? মহারাজ নাকি তোমাকে রাজপদ প্রদান করিয়া, স্বয়ং 
শান্তিস্ুখসেবায় কালযাঁপন করিতে মানস করিয়াছেন ? রাম বিনয়- 
বচনৈ কছিলেন, মাঃ ! আপনি যাহা বলিলেন, তাহা যথার্থ বটে ? 
অদ্য পিতৃদেব, আমাকে প্রজাপালনকার্য্যে ব্রতী করিবার অক্তিপ্রায় 
প্রকাশ করিয়াছেন ১ পরশ্বঃ যৌবরাজ্যে অভিষিক্ত করিবেন 

রামজননী তনরসুখনিঃহত অমৃতায়মান বচনপরম্পরা শ্রবণে মনে 
মনে বিপুল হর্ধলাভ করিয়া কহিলেন, রাম ! এদিনের পর বুঝি 
কুলদেবতারা প্রসন্ন হয়া, আমার শির প্ররূঢ মনোরথ পূর্ণ করিলেন। 


৪৬ রামের রাজ্যাভিষেক। 


এত কালের পর বুঝি গুকজনের আশীর্বাদ সফল হুইল। আমি কি 
শুভক্ষণেই ভোষ!কে গর্ভে ধারণ করিয়াছিলাম । তোমার গুণে রাজ- 
জননী হইলাম । বৎস! তুমি রাজপরিচ্ছদ পরিধান করিয়া যখন সিংছাঁ- 
সনে উপবেশন করিবে, আর সকলে তোমাকে রাজশব্দে আহ্বান 
করিতে থাকিবে, তখন আমার মনে কি অপূর্ব সুখের উদয়. হইবে, 
বলিতে পারি না। এক্ষণে, রঘুকুলদেবতাদিশ্শের নিকট কায়মনো- 
বাক্যে প্রার্থনা করি, ভুমি নিরাপদে কুলক্রমাগত বিশালরাজ্যলক্ষণী 
ভোগ করিয়া, পবিত্র বংশের গোঁরব বৃদ্ধি কর । 
কোঁশল্যা এইরূপ বলিয়া বিরত হইতেছেন, এমন লময়ে লক্ষমণ 

রামাভিষেকসংবাদ শ্রবণ করিয়া, হৃউমনে তথায় আসিয়া! উপস্থিত 
হুইলেন। রাম লঞ্ষমণকে দেখিয়া সাদরসম্ভীষণে কছিলেন, ভ্রাতঃ ! 
পিভার আদেশক্রমে, পরশ্বঃ আমি রাজ্যভার গ্রহণ করিব। তোমরা 
আমার জীবিতম্বরূপ । নিরস্তর তোমাদের মঙ্গলানুষ্ঠানই আবার জীব- 
নের প্রধান কর্তব্য এবং তোমাদের স্ুখসস্তোগই আমার রাঁজ্যভার- 
গ্রহণের একমাত্র উদ্দেশ্য । দুর্বহ রাজ্যভার বহন কর! নিতান্ত দুরূহ 
ব্যাপার । কিন্তু আমি কেবল তোমাদের কল্াযাণসাধনের নিমিত্তই, 
এবভ্ভূত আয়াসসাধ্য ক্লেশকর কার্ধ্যের ভারগ্রহণে উদ্যত হুইয়াছি। 
লক্ষ্মণ কহিলেন, আর্য ! আপনি ব্যতীত, এ নির্মল রঘুকূলের ভার- 
বহনের উপযুক্ত পাত্র কে? আপনি যেষন সকল গুণের আধার, 
পিতৃরাজ্যও ভদ্রপ বিশাল । এরাজ্য কি অন্যের দ্বারা শাসিত হইতে 
পারে? রাষ আত্মর্শোরব শ্রবণে লজ্জিত হইয়া, বদন অবনত করি- 
লেন। তদনস্তর লব্ষমণের সছিত বহুবিধ জন্েহমধুর কথোপকথন 
করিয়া,জানকীভবনে গমন করিলেন এবং সীতাঁনমক্ষে পিতার আদেশ 
ব্যক্ক করিয়া, মনের উল্লাসে সে দিন অভিবাহুন করিলেন। 


চতুর্ঘ পরিচ্ছেদ । ৪৭ 


পরদিন নগ্রমধ্যে মহোৎসব হইতে লাগিল । কল্য রাম রাজ 
হইবেন, অদ্য তাহার অধিবাস, এই সংবাদ সর্বত্র প্রচারিত হইলে, 
নগরবাসী তাবৎ লোকেই, স্ব স্বআবান্দে মহোল্লাসে উৎসবহূচক 
ক্রিয়াকলাপ আরম্ভ করিল । অন্তঃপুরাঙ্গনাগণ মনের আনমেদ মাঙ্গ- 
লিক কার্যে ব্যাপৃত হইলেন |ভৃত্যবর্গ রাজদত্ত বেশভূষায় বিভুষিত 
হইয়া হর্যাতিশর়ের সহিত ইতস্ততঃ অঞ্চরণ করিতে লাগিল । রাজ- 
ভবন শ্রুতিস্থখাবহ বেণ,২ বীণা,মৃদঙ্গাদিধ্বনিতে পরিপূর্ণ হইল। ক্ষণ- 
কালমধ্যে রাজভবন উৎসবময় ও নগর আনন্দময় হইয়া! উঠিল । নির- 
স্তর রামজয়শব্দে নগর প্রতিধ্বনিত হইতে লাগিল । ফলতঃ রাম রাজা 
হইবেন, ইছীতে সকল লোকে যে কিরূপ প্রমোদ্দিত ও উল্লাসিত 
হইয়াছিল তাহার হয়তবা করা যায না। 
কল্য যুবরাজের অভিষেক ) রাজাজ্ঞানুারে আঙি হইতেই 
রাজদ্বার অবারিত, কাহারও যাইবার বাধা নাই। সুতরাং অর্থিধণ 
অশঙ্কিতচিত্তে রাজভবনে প্রবেশ করিয়া, কেহ বা অতীপ্লিত 
মিষ্টান্ললাত, কেহ বা বিচিত্র বস্ত্রলাভ, কেহ বা প্রার্ঘনাধিক অর্থলাভ 
করিয়া, পরমানন্দে প্রত্যাবর্তন করিতে লাশিল। রাম রাজা হবেন? 
এমন সুখের দিন আর কবে হবে এই ভাবিয়া, দশরথ কণ্পতৰ্কর 
ন্যায় মনের উল্লাসে দীনদরিদ্রদিগের বাসনা পরিপূর্ণ করিতে লাগি- 
লেন। রাজ্যমধ্যে যত বন্দী ছিল, সকলকে কারামুক্ত করিয়া দিলেন । 
তীহার অধিকারমধ্যে আর কেহই অন্তুখী রহিল না। রাম রাজাসনে 
বলিয়া প্রজাপালন করিবেন, এবং দণ্ডধর হইয়া দুষ্টের দমন ও শিষ্টের 
পালন করিবেন » এই বিষয়ের যতই তিনি আন্দোলন করিতে লার্গি- 
লেন, ততই যেন তাহার অন্তরে অনির্বচনীয় সুখসধার হইতে লাশিল 
এবং সর্কশরীর েন অমৃতরসে অভিষিক্ত হুইয়া উঠ্িল। ফলতঃ 


৪৮ রামের রাজ্যাভিযেক। 


তৎকালে তিনি এরূপ আনন্দবিহ্বল ইইয়াছিলেন, ঘে পৃথিবী যেন 
তাঁহার পক্ষে স্বর্গতুল্য সুখের স্থান বলিয়। প্রতীয়মান হইয়াছিল। 

আহা | সুখের অবস্থা কাহারও চিরকাল সমভাঘে ঘাঁয় না। 
স্থুখের অবসানে ছুঃখ, ছুঃখের অবসানে আুখ। জম্পদের পর বিপদ, 
বিপদের পর সম্পদ, অবশ্যই হইয়া থাঁকে। জগতের এই অপরিবর্ত- 
নীয় নিয়ম রথচক্রের ন্যায় চলিয়া আমিতেছে। ইহার অন্যথা কখনই 
হয় না। যেমন দিবাকর অন্তগত হইলে, তমোময়ী যামিনীর সমাগম 
হইয়া থাকে, তত্রুপ সুখের অবস্থা অস্তযিত হইলেই ছুঃখের দশ! 
আসিয়া সয়ুপস্থিত হয়। রাজা দশরথ পরমানন্দে মনের সুখে এছিক 
সখের পরাকাষ্ঠা অনুভব করিতেছিলেন, রাম রাজা হবেন, ইহার 
জন্য তীছার কতই আমোদ, কতই আহ্বাদ হইয়াছিল + তিনি প্রতি- 
ক্ষণেই আপনাকে অপরিসীম সৌভাগ্যশাঁলী বলিয়া বিবেচনা করি- 
তেছিলেন ? এমন সুখের মরে হঠ!ৎ তীহার চিত্তের অবস্থান্তর সমু- 
পশ্থিত হুইল । বাঁমনয়ন অনবরত স্পন্দিত, সর্বশরীর কম্পিত ও চিত্ত 
ব্যাকুলিত হইতে লাগিল। এমন আহ্াদের সময়ে সহসা এরূপ 
ভাঁবীন্তর হইল কেন, কিছুতেই নির্ধারণ করিতে না পারিয়া, তিনি 
নিতান্ত উম্মনার ন্যার অন্ত্রঃপুরমধ্যে প্রবেশ করিলেন । ক্রমে স্থুখের 
দিবা দেখিতে দেখিতে শেষ হইয়া গেল। 

এদিকে, ভরতজননী টৈককয়ী শ্রিয়সহচরী যন্থরার কুপরামর্শে 
প্রলোতিত হুইয়া, রামের অভিষেকসংক্রান্ত মছোৎসব, নয়নে বিষম 
অগ্রাতিকর এবং হৃদয়ে বিদ্ধ শেলম্বরূপ বিবেচনা করিতে লাগি- 
লেন। একে জ্্রীলোকের ঘন তুলখণ্ডের ন্যায় স্বতাবতঃ লু ও 
কোমল, সামান্য কারপ-বায়ুতেই বিচলিত হয়, ভাঙাতে আবার জ্কের- 
মি মন্থুরার অদৎপরামশরূপ প্রবলবাত্যাসংষোগ হইয়াছে) সুত্তরাং 


চতুর্থ পরিচ্ছেদ । ৪৯ 
কৈকেরীর হৃদয় একবারে বিপরীততাবাপন্ন হুই়া, ক্রোধ, দ্বেষ, 
ছিংসা প্রভৃতি বারা যুখাপৎ সমাকীর্ণ হইল এবং রাষের প্রতি ভাৃশ 
সে, দয়া ও মমতা সকলই একবারে বিলীন হইল। তর্খন তিনি 
মনে মনে কহিতে লাগিলেন, যেমন এক বৃক্ষের বল্কল কিছুতেই 
বৃক্ষান্তরে লাগে নাভদ্রীপ সপত্বীপুত্র পর বই, কখন আপন হয় না। 
রাম রাজা এবং নীতা রাজমছ্ছিধী হুইবেন,আর আমার ভরঙ চিরকাল 
রাজ্যভোগে বঞ্চিত থাকিয়া, উহাদের অধীন হইয়া থাকিবে, ইহা ত 
আমি কখনই চক্ষে দেখিতে পারিব না। যখন সকলে সপত্বীকে 
রাজমাভা বলিয়া ডাকিবে, তখন উহা! আমার কর্ণে যেন বিষবর্ধণের 
স্তায় বোধ ছইবে। আমি সপত্বীর সুখ কদাপি চক্ষে দেখিতে 
পারিব'না। এক্ষণে যাহাতে রাম রাজা না হইয়া আমার ভরত 
রাজপদ প্রাপ্ত হয়, এব সপত্বী রাজার মা বলিয়া অহ্ষ্কার করিতে 
না পারে, আশু তাহার কোন উপায় স্থির করা কর্তবা । 

এইরূপ ভাবিয়া কৈকেরী সাদরসপ্থোধনে প্রিয়সীকে কহিলেন, 
মন্থরে ! বল দেখি কি উপায়ে আমাদের অভীষ্ট দিদ্ধ করি। মন্থর 
পূর্বেই উপায় স্থির করিয়া রাখিয়াছিল,সুতরাং ক্ষণবিলঘব্যতিরেকে 
কহিল, দেবি ! অস্গরযুদ্ধে মহারাজ আহত হইলে, তুমি তাহার যথেউ 
শুঞ্ধধা কর। তাহাতে মহারাজ সত্তৃট হইয়া ভোষাকে ছুইটী বর 
দেন। এক্ষণে এ বর দ্বারাই আমাদের অভীগ্লিভ কার্য সুসষ্পনন 
হইবে । এই বলিয়া যে প্রকারে যহারাজের নিকট বর প্রার্থনা করিতে 
হইবে,তৎসমুদায় কৈকেয়াকে শিখাইয়া দিল । কৈকেরী তন্বাক্যশ্রবণে 
বিপুলছ্ধলাভ করিয়া, আপনার অঙ্গের সমুদায় জাতরণ পরিত্যাগ 
করিলেন ১ এবং মলিনবেশে শ্লানবদনে ধরাজনে শয়ন করিয়া, সজল- 
নয়নে প্রতিক্ষণ মহারাজের আগমন প্রতীক্ষা করিতে লাগিলেন। 

৭ 


&5 রাষের রাজ্যাভিয়েক ৷ 


রাঙ্জা দশরথ অন্তঃপুরমধ্যে গাবেশ করিয়া, অগ্চে প্রিমহিষী 
কৈক্ষেরীয় বাসস্ভঘনে গফন করিলেন । তিমি অন্যান্য ষহিবীদিঙোর 
হ/পেক্ষা কৈকেরীফে অধিকতর ভাল বালিতেন এবং তদীয়রূপঞ্চণে 
এ্ররূপ বিমোছিত হইয়াছিলেন যে, ক্ষণকালের জন্যও সাহার কাছ- 
ছাড়া থাকিতে পারিভেন না। কেরল ক্ৈকেয়ীর সছিভ একত্র 
উপবেশন, শ্রকন্র কখোপকথন করিতেই ভাল বাদিতেন। কৈকেয়ীর 
বদন মলিন দেখিলে স্তীন্ছার অসুখের দা থাঁকিভ না। এক্ষণে 
রোকদ্যথান। প্রিয়তমা কৈকেয়ীকে সহসা ধয়াসনে মিরীক্ষণ করিয়া, 
সচকিতনয়নে মনে মনে কছিতে লাগিলেন, এ কি, আজি প্রিয়ার 
এরূপ ভাৰাস্তর দেখিতেছি কেম ? বুঝি কোন মহৎ অনি সংঘ্ন 
কুছ খাকিবে। ক্বান্থা ছউক, ইছার কারণ জিজ্ছঞানা করি, এই বলিয়া 
আস্তে ব্যান্তে, প্রণয়পূর্ণ ঘধুরবচনে জিজ্ঞাসা করিলেন, প্রয়ে ! 
আজি কি কারণে, তোমায় ময়ন-সরোধর উচ্ছসিত হইয়াছে? কি 
নিষষিত্রই বা ভোগ্গার় মণিময় অক্জাতরণ ধ্লায় লুশ্ঠিত হইয়া বিবর্ণ ও 
হীনপ্রভ স্থহয়া গিয়াছে কি জন্য ভুমি বিচিত্র বপন পরিজ্যা্গ 
করিদ্বাছই ? ভোঁযার সে লাবগ্যথয়ী হদয়ছারিণী ঘুর্ডির এরূপ দশা- 
দধিপর্ধ্যয় কেন? জেই ঘধুরালাপ, সেই বিলাস, সেই ঘিভ্রম নৰ 
কোখান্ধ ? শ্র্িয়ে চীকশীলে ! তোযার এরূপ অভাবনীয় অবস্থাস্তর 
কখন ত লম্ননগোচলস হয় লাই? তোমার কি কোন প্রিয়বির্ বা 
অপ্রিয়-নং্ঘটন হইয়াছে 1. অথদা ফেহ কি তোমার প্রতি রূঢ় বা 
অপ্রিয়রাক্য গ্রক্লোথ করিয়া, জলিত স্তাশনে কিম্বা বিবধরমুখে 
আন্মসমর্পণ করিতে বাঁননা করিয়ান্থে? নতুবা এক্লপ শোকের 
কারণ কিস. "ক্ষপে-সন্তর ইহার প্্কত ফায়ণ বলিয়া, আমার জীল্মন 
রক্ষা কর 


চতুর্থ পরিচ্ছেদ । ৫১ 


রাজার এবস্ু ত প্রণয়গর্ভ, অনুলয়বাক্য শ্ররগ করিয়াও মহিষী 
কিছুমাত্র উত্তর করিলেন না, বরং পুর্ব্বাপেক্ষ। অবিকভর ল্লানবদনে 
কপাটক্রন্দন করিতে লাঙগগিলেন। রুহ্ধব্াদে লোকের বুদ্ধিরদ্ধি 
একবারে বিলুপ্তপ্রায় হইয়া থাকে | রাঞ্জা মহিকীর প্রতারণা কিছুমাত্র 
বুঝিতে না পারিয়া, অতিরাতরধচনে কঙ্ছিলেন, পরিয়ে! তোমার 
মুখ বিষণ্ন ও লোচন অশ্রাপূর্ণ দেখিয়া, আমার মন অতিমান্র ব্যাকুল্প 
হইতেছে । তোমার ঘন ঘন নিশ্বীনবায়ু দ্বারা আমার চিত্ত গ্রাতি- 
ক্ষণেই বিষম চিস্তাতরঙ্গে মশ্খুপ্রীয় হইতেছে । ম্মামি চিরকাল 
তোমার অভিপ্রার়ানুরূপ কার্ধ্য করিয়া আলিয়াছি। এক্ষণ্রে ষ্স্থি 
অজ্ঞানবশতঃ কোন অপরাধের কাধ্য করিয়া থাকি, প্রকাশ করিয়! 
বল? উচ্ছার প্রত্তিরিধানে বত্বান্‌ হুই। লত্য বলিতেছি, যাহাতে 
তোমার চিত্ত প্রসন্ন হয়,যাহাতে তুমি সুখী হও, আমি কায়মনোবাকো 
তাছা করিতে ক্রেটি করিব না । 

কৈকেয়ী নৃপতির মুখনি:স্ত অভিপ্রায়ানুরূপ বাক্য শ্রবণে 
কপটরোদন সংবরণপূর্ব্বক, মলে মনে বিপুল হর্মলাভভ করিয়া কছি- 
লেন, মহারাজ 1! আ্বাপনাঁর স্মরণ থাকিতে পাঁরে, যকালে আপনি 
অসুরযুদ্ধে আহত হন, তখন আমি আপনার বিস্তর সেবা ও শুর্ধা 
করি। ভাহাতে মহারাজ এ দাসীর প্রতি প্রসন্ন ছুইয়! দুইটা বর 
প্রতিশ্রাত হুন। আজি আমি এ ছুই বর চাহিতেছি, প্রদান ককন। 
সরলহৃদয় রাঁজা হাষউচিত্বে কছিলেন, প্রিয়ে ! তোমাকে আমার 
অদেয় কিছুই মাই। জামার এই রাজ্য, পরিক্ষন, - এন্বরঘযঃ ' তারতই 
তোমার । আমি কেবল নামমাত্র রাজা ) বস্তুতঃ তুমিই এ সমুদয়ের 
অধীস্বরী । অতএব আমি শপথ করিয়া বলিডেছি, তুমি যে বসভিলাম 
করিধে, অচিরে সম্পীদিত হইবে । 


৫২ রামের রাজ্যাভিষেক। 


কৈকে়ী মনোভিলাঁষ ফলোশ্মখ দেখিয়া, উল্লসিত যনে ধর্ম 
সাক্ষী করিয়া কহিলেন, মহ্থারাজ ! যদি আপনি আমার বাঁসনা পরি- 
পূর্ণ করিতে স্বীকৃত হইলেন; তবে আমি এক বরে ভরতের 
ফৌবরাজ্যে অভিষেক, অন্য বরে চতুর্দশ বৎসর রামের বনবা 
প্রার্থনা করিলাম। আপনার ন্যায় সত্যবাদী ও সত্যপ্রতিজ্ঞ 
জগতে আর নাই। এক্ষণে আপনি স্বরুত প্রতিজ্ঞা পালন করিয়া 
সত্যধর্্ম রক্ষা ককন। 

রাজা দশরথ, কৈকে়ীর এবস্ডুভ মর্্মভেদী প্রার্থনাবাক্য শ্রাবণে 
হুতবুদ্ধি হইয়া, ক্ষণকাল স্তব্ধভাঁবে দণ্ডায়মান রছিলেন । তৎপরে হা 
রাম ! বলিয়া উদ্মা,লিভ তকর ন্যায় ভূতলে পতিত হইলেন ! তাঁহার 
সর্ব্বশরীর কম্পিত,মস্তক ঘূ্মিত, নয়নজলে বক্ষস্থল প্লাবিত এবং সর্বা- 
বয়বের শোশিত শুক্ষপ্রীয় হইতে লাগিল । তখন তিনি কি করিবেন, 
কি বলিবেন, কিছুই নির্ণয় করিতে না পারিয়া, কিয়ৎকাল অধোমুখে 
মৌঁনাবলদ্বন করিয়া রছিলেন। পরে, মুকুমু-হথঃ দীর্ঘনিশ্বাস পরিত্যাগ 
করিয়া মনে মনে কছিতে লাগিলেন, হায়! কি সর্বনাশের কথা শুনি- 
লাম! এমন সুখের সময়ে, মহিষীর মুখ হইতে এরূপ নিদাকণ বাক্য 
নির্গত হইবে, ইহা স্বপ্রেরও অগোচর । ছায়! কেন আমার এই 
মুহূর্তেই মৃত্যু হইল না! কেন আমি এখনও জীবিত রহিয়াছি 
আযার হৃদয় কেন এখনও বিদীর্ণ হইতেছে না ! আমি আপনার সর্ব 
নাশের জন্যই বরদ্ধয় প্রাতিশ্রুভ হইয়াছিলাম । এই নিষিত্বই বুঝি, 
আবার পুনরায় অলশুঘনীয় প্রতিজ্ঞানুত্রে আবদ্ধ হুইলায । আমি 
আপনার বিপদ আপনিই করিলাম । আমার অপরিণাঁমদর্শিতার ও 
অবিযৃষ্যকারিভার দোষেই এই বিষম বিপদ উপস্থিত হইল । হায়! 
দি অগ্রপশ্চাঁৎ বিবেচনা করিয়া কার্য্য করিতাম, তাহা! হইলে আর 

আমাকে এরূপ অভাবনীয় বিষম সঙ্কটে পতিত হইতে হুইত না। 
রাজা এইরূপ মনে মনে বহুবিধ আক্ষেপ করিয়া, অবশেষে মহ্হিষীর 
চিত্তপ্রদাদ ভিম্ন আর উপায়ান্তর নাই, ইছাই স্থির করিলেন। 
তদনম্তর,দশরথ অপেক্ষা্কত চিত্তের স্থৈর্বয সম্পাদন পূর্বক সজল- 
নয়নে কাভরবচনে কৈকেয়ীকে সম্বোধন করিয়া কহিলেন, দেবি ! 
আমি জঙন্মাবচ্ছিম্ন তোমার মুখ হইতে কখন রূঢ় বাঁ অপ্রিয় কথা শ্রবণ 
করি নাই। আজি কেন তুমি এরূপ সর্বনাশের কথা কছিলে? 
তোমায় এ বুদ্ধি কে দিল? তুমি এ স্থার্থশালিনী বুদ্ধি কোথা হইতে 
পাইলে ? কোথায় কল্য রামকে রাজাসনে উপবিষ্ট দেখিয়া বিপুল 
হর্যলীভ করিবে, না আজি তুষি সামান্য বনিতার ন্যায় বিমাতৃভাব 
অবলম্বন করিয়া, সেই প্রাণপ্রতিম রামচন্দ্রের অরণ্যবাস প্রার্থনা 
করিতেছ ! ছি ছি, এ পাপসঙ্কণ্প হইতে বিরত হও। এমন ইচ্ছা আর 
কখন করিও না । রাম আমার জীবনের জীবন। পৃথিবীতে যত প্রকার- 
প্রিয়বস্ত আছে, রাম আমার সর্বাপেক্ষা অধিক প্রিয়। আমি, এমন 
জীবনসর্বস্থ রামচক্দ্রকে কেমন করিয়া বনে পাঠাইব ? রাম আমার 
প্রাণ হইতেও প্রিয়তর ! আমি সে রামকে কি অরণ্যবাসী করিতে 
পারি? দেখ, এ জগতে রাম কাহারও অপ্রিয়ভাজন বা অন্মুখের 
কারণ নছেন। সকলেই বসকে সমধিক সমাদর, প্রগাঢ় ম্মেহ ও 
বন্থল সম্মান করিয়া থাকে । কেন তুমি সে রামচন্ড্রের অনর্থক অম- 
ঙ্গলচিস্তা করিতেছ ? আরো বলি $ দেখ তুমি, স্বয়ং আমার নিকট 
কত দিন কহিয়াছ যে, রাম কেশল্যা অপেক্ষা তোমাকে অধিক ভক্তি 
ও অমাদর করিয়া থাকে । কিন্তু ভোমার ভরত তোমার প্রতি সেরূপ 
অনুরাগ ও ফর প্রদর্শন করে না। অন্নিমিত্ত তুমি নপত্বীপুত্র না 
ভাবিয়া, ভরত অপেক্ষা রামকে অধিক শ্বেছ করিয়া থাঁক। তবে 

তুমি, আজি কেন প্রিয় রামের অনিইটসাধনে উদ্যত হইয়াছ? ভাল, 
তোমাকেই কেন জিজ্ঞীনা করি না; তুমি সেই প্রাণাধিক সরলাত্মা 
বৎস রামচক্দ্রকে শ্বাপদসঙ্কুল বিজনবনে বিসর্জন দিয়া কি প্রকারে 
নিশ্চিন্ত থাকিবে ? তোমার মন কি কাতর হইবে না? দেখ, আমার 
রাম ক্ষীরকণ, অতি শিশু) শিশুকাল কিছু বনবাসের সময় নছথে। 
এখন কোঁথা, আমরা পুত্রহস্তে রাজ্যভার সমর্পণ করিয়া অরণ্যে বান 
করিব, না তুমি বসকে বনবানী করিতে অভিলাষ করিতেছ। অত. 
এব তোষার এ অভিলাষ কতদূর অনঙ্গত, তাহা কেন তুমি স্বয়ংই 
বিবেচনা করিয়া দেখ না? অয়ি অপ্রিয়বাদিনি ! তুমি এমন কথা 
আর কখন মুখাশ্রে আনিও না । আরো বলি, দেখ, গুণশ্রেষ্ঠ জ্যেষ্ঠ 
স্বত্ব, কনিষ্ঠের রাজ্য প্রাপ্তি কখন শাল্সসম্মত নহে । রাম বয়োজ্যেষ্ঠ, 
ভরত কনিষ্ঠ । অতএব রাম থাকিতে, কিপ্রকারে ভরতকে রাজপদ 
প্রদান করা যাইতে পাঁরে ? তাহা! হইলে লোকে কি বলিবে ? আমি 
নিশ্চয় বলিতেছি, রাম থাকিতে ভরত কখনই রাজোপাধি গ্রহণে 
সম্মত হইবে না৷ রামের প্রতি তাহার অচল ভক্তি আছে । অতএব 
তুমি এ ছুরাশা পরিত্যাগ কর। তুমি আর যাহা চাছিবে তাহা দিব 1 
কি ধন,কি পরিজন, কি রাজ্য সকলই তোমাকে দান করিতেছি । 
অধিক কি যদি তোমার সন্তোষের জন্য গ্াণ পর্থ্যন্ত পরিত্যা্ণ 
করিতে হয় তাছাতেও কাভর নহি। কিন্তু আমার প্রাণের প্রীণ 
রাষচক্দ্রকে কখন বনবাদ দিতে পারিবৰ না। দেখ রাম একসুহ্র্ভ 
আমার চক্ষের অন্তরাল হইলে, দর্শদিফ অন্ধাকারময়, জগৎ অরণ্যময়, 
সংসার বিষময়, এবং দেহ শুন্যময় ঘোঁধ হইয়া থাকে। অতএব হে 
পতিরতে প্রমদে । যদি পতিঃ পরয়কার্ধ্য সতীর অবশ্যকর্তব্য বলিয়া 
পরিগণিত হয় ১ যদি পতির প্রাণ পত্তিপরায়ণা কামিবীর সুখসৌভা - 

গ্যের অদ্বিতীয় উপায় হয় ; এবং স্বামিবাক্য প্রতিপালন পতিভ্রভা 
নারীর লক্ষণ হয়; তবে আমি তোমার চরণে ধরিয়া বিনয় করিতেছি, 
তুমি ক্ষান্ত হও, রামের প্রতি রাগ দ্বেব সকলই পরিত্যাগ কর, এবং 
রাঘকে রাজত্ব প্রদান করিয়া আমার জীবনদান কর। 

রাজার এইরূপ বিনর ও পরিতাপবাক্য শ্রবণ করিয়া, বিনয়বধিরা 
কৈকেরীর বজ্জলেপময় হৃদয়ে, বিন্দ্যাত্র ককণারসের লঞ্চার হইল না। 
বরং প্রজ্ঘববলিত অনলে ঘৃতনিক্ষেপের ন্যায় তার চিত্ত একবারে 
কোপানলে ভুলিয়া উঠিল। টৈককেয়ী পাদদলিতা বিষধরীর 
ন্যায়, অন্কুশীহুতা করেণুর ন্যায় ব্ষিম কোপপ্রকাশ পুর্ববক, দশ- 
রথকে বন্থতর ভৎ'বনা করিয়া, নিক্ষকুণ বচনে কছিল, মহারাজ ! 
পূর্ব বরদান করিয়া, পরে অনুতাপ করা অতি অনার্ধ্যের কার্ধ্য। 
আপনি ইচ্ছাপূর্বক আঘযাকে বরদ্বয় প্রতিশ্রুত হইয়াছেন, তদ- 
সারে আমি আপন অভিমত প্রার্থনা করিয়াছি; ইছাতে আমার 
দোষ কি? বলুন দেখি, স্বর্কত অঙ্গীকারপালন না করা, কতদুর 
অধার্থ্িকের কার্য ? কম্মিন্কালে কোন রাজা এরূপ অবর্শ্সঞ্চয় 
করিতে প্ররভ হন না। কি আশ্চর্য্য! কালে সকলকেই বিপরীত- 
ভাবাপন্ন দেখিতেছি। এক্ষণে কি আপনার দেছের সঙ্বিত সদ্গুণ 
সকলও জরাভিভূত হুইয়া পড়িল? কোথায় অন্য কেহ অধর্ম্া- 
চরণ করিলে, আপনি তাহার সমুচিত শাস্তিবিধান করিবেন; 
না নিজেই, প্রভিজ্ঞাভঙ্গরূপ যঙ্থাপ্রত্যবায়ে নিমগ্স হইতে বাসনা 
করিতেছেন। ইহা কি ভবাদৃশ রাজা .মরাজের উচিত কার্ধ্য হই- 
তেছে? আপনি এভক্ষিম যে ধার্মিক সত্যপরায়ণ ও স্থিরপ্রতিজ্ঞ 
বলিয়া পরিচয় দিতেন, এখন আপনার সে সত্যবাদিতা, সে ধার্শিঁ- 
কতা ক্ষোথায় ? আমি নিশ্চয় দ্রলিতেছি, অহ্ধমদর্শী লোকেরাই 


৫৬ রামের রাজ্যাভিষেক । 


আপনাকে ধর্ম্পরায়ণ সত্যবাদী বলিয়৷ প্রশংসা করিয়া থাকে। 
বস্ততঃ আপনার ন্তায় মিথ্যাবাদী, স্বার্থপর, প্রতারক ও অধার্ট্িক 
আর ছুটী নাই। আপনি রূন্ধ হইয়াছেন, আজি বাদে কাল মরিতে 
যাইবেন, তখাপি এখন পর্য্যন্ত কি দুক্কৃতিতে ভীত নহ্েন? 
জিজ্ঞাসা করি, প্রবঞ্চনা কি প্রীশস্ত রাঁজধর্ট্মের অঙ্গ? যে ব্যক্তি 
স্বকার্ধ্যসাঁধনের গন্য পূর্বে প্রতিশ্রুত হইয়া, পরে উহ্থা প্রাতি- 
পালন করিতে অস্থীরুত হন, তীহাকে যিথ্যাবাদী, অস্থিরচিত্ত ও 
কাপুকষ ভিন্ন আর কি বলা যাইতে পারে? বলুন দেখি, আপ- 
নার পুর্বে কখন কোন রাজা কি স্বরুত প্রতিজ্ঞাবাক্য উল্লঙ্ঘন 
করিয়।, ছুরপনেয় পাঁপসংগ্রহ করিয়াছেন? অতএব আজি কেন 
আপনার এরপ ছুর্দ্ধি উপস্থিত হইল । এক্ষণে আঁপনি গ্রতিশ্রুত- 
পালনে অস্থীরুত হুয়া কেন সেই চিরনির্মল ইক্ষীকুবংশকে 
অভিনব কলঙ্কস্পর্শে দূষিত কঠিতে অভিলাষী হইতেছেন | মহা- 
রাজ! এমন কার্ধ্য কখন করিবেন না যখন ধর্শ্সমক্ষে আমায় 
বরদ্বয় প্রতিশ্রুত হইয়াছেন, এবং সেই বরত্বয় প্রদান করিবেন 
বলিয়া, পুনরায় অঙ্গীকার করিয়াছেন, তখন অবশ্যই আমার 
অভিলাষ পরিপূর্ণ করিতে হুইবে। আমি যথার্থ বলিতেছি, 
আমার প্রার্থনা কখন অন্যথা হইবে না । সপত্বীপুত্র রাজা হইবে, 
আর আমার ভরত চিরকাল তাছার দাঁস হুইয়া থাকিবে ) ইহা! 
আমি প্রাণ খাঁকিতে কখন চক্ষে দেখিতে পারিব না। অধিক 
কি, যদি মহারাজ কল্য রামকে বনবাঁস না দেন, ভাহা! হইলে 
আমি নিশ্চয়ই মহারাজের সমক্ষে আত্মঘাতিনী হুইব। যদি 
স্্রীবধরূপ ছুরপনেয় পাতক স্পর্শ করিতে বাসন] না করেনঃ ষদি 
প্রতিশ্রুতপ্রতিপালন প্ররুত্ত পুঁকষার্থ বলিয়া স্বীকার করেন,"যদি 

ধর্মে আপনার ভয় থাকে, ভবে অনন্যমনে আমার প্রার্থনা পূর্ণ 
ককন এবং রামকে নির্দামিত করির! প্রত রাজধর্খব রক্ষা ককন। 
রাজা শ্রবণমাত্র, অনন্োপায় বিবেচনা করিয়া, হা হতোংস্মি 
বলিয়া পুনরায় মু্ছছিত ও ভূতলে পতিত হইলেন। কিযৎশ্ণ প্র 
চেতনাসঞ্চার হইলে, তিনি গলদশ্রুনয়নে কাতরবচনে ২১ 5 
পরিতাপ করিয়া কহিতে লাগিলেন, হায়! কেন অনা মু? অপ- 
গত হইল ? কেন আমি পুনরায় সংজ্ৰালাভ করিলাম | যি এই 
মুহূর্তেই আমার প্রাণবিয়োগ হইত, তাহা হইলে আর আমকে এরূপ 
বিষম নঙ্কাটে পতিত হইতে হইত না। যদি এখনই আমা উক্ততন 
বজঘাত হইত, তাহা হইলে আমি চরিভার্থ হইভাম 1 হজ: 
তোমার মনে কি এই হিল: দদ্ববিদে । এই নরাধনের শল:টে কি 
এই নিখিয়া রাখিয়াহিলে? হায়! অমি জেমন কাযা নৃশংস 
রাক্ষসের ন্যায় এমন লোম্্ষণ কার্ধ্যে প্রবৃত্ত হইব । কেমন করিয়া, 
“রাম! তুমি রাঁদপদ পরিভ্যাগ করিয়া অরণ্যে গমন কর, এই 
নিদাকণ সর্বনাশের কথা মুখে উচ্চারণ করিব। হা বৎস রামচন্দ্র ! 
হা গুণনিধে ! হা রঘুকুলরন্ধর ! হা পিতৃবতসল ! হা জীবনসর্ববস্থ ! 
হা হৃদয়নন্নন ! এই নরাধম পিতা হইতেই তোমার সর্ধনাশ উপস্থিত 
হইল। এই মুঢ় পাপাত্মাই তোমার সমস্ত দুঃখের একমাত্র কারণ । 
'এই নৃশংস হতভাগ্য পিতাই তোমার বাবতীয় বিপদের অদ্বিতীয় 
ছেতু । এই ছুরাত্মা স্তরণ পিতাই তোমার সকল অমঙ্গলের নিদান। 
এইরূপ আক্ষেপ করিয়া, রাঙ্গা ক্ষণকাল অনন্যদৃর্িতে অধোম়ুখে 
রছিলেন, তদনন্তর ঘন ঘন দীর্ঘ নিশ্বাস পরিত্যাগপূর্বক, সহসা 
উদ্ভূভরোধাবেগসহকারে কৈকেয়ীকে নানাপ্রকার তিরক্ষার করিয়া 
কহিলেন, আঃ পাপীয়সি, স্বশংসে, কেকয়ফুলকলক্কিনি ! পরিণামে 

তুই যে আমার এরূপ সর্ধনাশ 'করিবি, ইহা কখন স্বপ্পেও জানি 
না। আমি এভকাল স্বর্ণলভাভ্রমে 'বিষবল্লী আশ্রয় করিয়াছিলাম, 
সুধাত্রমে গরল সংগ্রহ করিয়াছিলাঘ, মপিময় হারভ্রমে কালবিষধরী 
কে ধারণ করিয়াছিলাম । রে 'কেকয়কুলপাংশুলে ! তুই রাজকুলে 
জনাগ্রহণ করিয়াছিস, কিন্তু ভোর আচরণ রাক্ষমীর অপেক্ষাও অধম । 
তুই নিশাচরীর ন্যায় যায়াজাল বিস্তার করিয়া দশারখের সর্বনাশ 
করিভে বসিয়াছিস, অসতীর ন্যায় পতির প্রাণসংহারে উদ্যত 
হুইয়াছিস ; এবং ত্রশ্বশাপের ন্যায় চিরক্রমাগত প্রশস্ত রাজবংশ 
ংস করিতে প্রবৃত হুইয়াছিল। জগতে তোর মত নিষ্ঠুর নারী 
আর কে আছে? রে পতিঘাতিনী আচারনিষ্ঠুরে ! স্ত্রীজাতিস্থলভ 
লজ্জা, কণা! ও মমতা, কি তোর পাষাণময় হৃদয় হইতে একেবারে 
তিরোহিত হইয়াছে? আমি বারংকার এত অনুনয় বিনয় করিয়া 
বলিলাম, আমার জীবন রামায়ত্ত। আমি রাম বিনা মুহূর্তমাত্রও 
প্রাণধারণ করিতে পারিব না। ভথাঁপি তুই এপর্ধ্যন্ত বংসের প্রতি 
বৈরিভাঁব পরিত্যাগ করিলি না, বরং নির্খ্মা অসতী নারীর ন্যায় 
নির্ধন্ধসহকারে সেই প্রাণাধিক জগচ্চজ্্র রামচজ্দ্রের নির্বাসন 
প্রীর্ঘনা করিতেছিস । রে পাপীয়সি ! তোর হৃদয় কি নিতান্তই 
বজ্জসারময় ; কিছুতেই দ্রব হইবার নহে? হায়! কেন আমি 
এ নারিরূপিণী কালসপরণ গৃহে আনিয়াছিলাম। কেনই বা আমি 
এর পরিণয় স্বীকার করিয়াছিলাম ৷ ' কেনই বা 'রাঁক্ষপীর আপাত- 
মধুর প্রবঞ্ণনাবাক্যে বিমোহিত হইয়া, ইছাঁকে বরদান অঙ্গীকার 
ৃরিয়াছিলীম । হায়! কিহেতু আমার তৎকালে এরূপ দু্ুদধি 
উপস্থিত হইয়াছিল 1 কেন' আমি মায়াবিনী অসতীর প্রতিজ্ঞাপাশে 
আবদ্ধ হইয়াছিলাম । হা ধিক !জ্ত্রীর বাক্যে আমাকে এরূপ অভূত- 

পুর্ব, অশ্রুতপর, বিষষকাও সম্পাদনে প্রবৃত্ত হইতে হইল। প্র!ণ 
যায় সেও স্বীকার, তথাপি আমি এরূপ নিদারূণ বাক্য কখনই মুখে 
আনিতে পারিব না। ইহাতে যাঁছা হবার তা ছউক। 

রে নৃশংসে ! পুজ্র অপেক্ষা প্রিয়বস্ত জগতে আর কি আছে? 
আমি পিতা হইয়া, দেই প্রাণপ্রতিম পুভ্রধনকে কেমন করিয়া, 
অনাথের ন্যায় গহনকাননে বিসর্জন দিব? তাহা! হইলে জগতে 
আমার অপষশ ছুর্নিবার হুইয়া উঠিবে । আমি এমন কাধ্য কখনই 
করিতে পাঁরিব না। রে পাপীয়মি ! তুই মনে করিয়াছিস যে রাঁজ- 
মাতা হইয়া সকলের উপর আধিপত্য করিবিঃ কিন্তু আমি তাহা 
কখনই হইতে দিব না। তুই যদি এখনও নিরস্ত না ছস, তবে এই 
দণ্ডেই তোর ভরতকে ত্যজ্যপুভ্্র করিব । তাহা! হইলে তোর আশা 
ভরমা সকলই একবারে নির্মল হুইয়া যাইবে। 

কৈকেরী শুনিয়! খ্স্তীরস্বরে কহিল, মহারাজ ! আপনি যতই 
কেন বলুন না, যতই কেন তিরস্কার ককন না, যতই কেন ভয় দেখান 
না, কৈকেয়ীর চিত্ত কিছুতেই ভীত বা বিচলিত হুইবার নহে । যদি 
ভানু পূর্ধদিগভাগে অস্তধিত হয়, যদি মকডুমিতে কনকপদ্ছ প্রস্ফ,- 
টিত হয়, যদি মেক উৎপাটিত হয়, তথাপি কৈকেয়ীর প্রার্থনা কিছু- 
তেই অন্যথা হইবে না । আপনি যখন দু্সরিহর ধর্ম্মশৃঙ্থলে আবদ্ধ 
হইয়াছেন, তখন অবশ্যই আমার অভিমত ক্ডার্ধ্য সম্পাদন করিতে 
হইবে । কিছুতেই ইছার বিপর্য্যর হইবে না। 

দশরথ মনে করিয়াছিলেন,যদি অনুনয়ে না হুইল,তবে তিরক্কষারও 
ভয়প্রদর্শন করিলে, অবশ্য টৈকেয়ীর চিত্ত নত্ত্রভাব অবলম্বন 
করিবে । কিন্তু যখন দেখিলেন, কিছুতেই পাপীয়পীর মন নত 
হইবার নছে ; তখন একবারে হুতাশ হুইরা, হায়! কি হুইল, বলিয়া 

অনিবার্ধ্যবেশে অশ্রুবারি বিসর্জন করিতে লাগিলেন। অনন্তর 
একান্ত আকুলহ্ৃদয় ও কম্পিতকলেবর হুইয়া কৰণস্বরে কহিতে 
লাগিলেন, হা বৎস রামচন্দ্র! এমন সুখের সময়ে তোমার এক্সপ 
দুর্গতি ঘটিবে কখন ন্বপ্মেও উদয় হয় নাই। হার! আমার আর 
জীবিত থাকিবার প্রয়োজন কি? আমার সকল সুখ ও দকল আশা 
একবারে তিরোছিত হইয়াছে । হায়! আমার দর্ধী্ঘদয় এখনও কেন 
বিদীর্ণ হইল না। রেচক্ষু! তুমি অন্ধভও। রে শ্রবণ! তুমি বধির 
হুও। রে হত জীবন ! তুমি বহির্ঘত হও ,কি সুখে আর এপাপাত্মার 
দেছে অবস্থান করিতেছ। রে বজ্র! তুমিকি ঢুরাচারের হৃদ 
বিদারণ করিতে ভীত হুইতেছ ! রে মৃত্যু! তুমি কি এ নরাধমের 
দেছস্পর্শ করিতে সঙ্কুচিত হইতেছ ! রে কাল ! আর বিলম্ব করিও 
না) যত শীক্রে পার,রুপ! করিয়া এ নরাধমের, এ পাপাত্বার প্রাণ- 
সংহার কর। আমাকে যেন এ বিষ কাণ্ড আর দেখিতে না হয়। 
এইরূপ বহুবিলাপ ও পরিভাপ করিয়! রাজ অশ্রুপূর্ণলোচনে 
কাতরবচনে কোঁশল্যাকে উদ্দেশ করিয়া কহিলেন, দেবি! এখানে 
কি সর্বনাশ উপস্থিত হইয়াছে, কিছুই জানিতে পার নাই। মারা 
বিনী কৈকেরীর কপটবাক্যে বিমোহিত হইয়া, মুঢ় দশরথ তোমার 
জীবনসর্ধস্ব সর্ধগুণসম্পন্ন অঞ্চলের নিধিকে, অনাথের ন্যায় গহন- 
বনে বিসর্জন দিতে উদ্যত হইয়াছে। আহা! আমি এ পাপীয়সী 
রাক্ষপীর ভয়ে এক দিনের জন্যও, তোমাকে যথোচিত সুখী করিতে 
পারি নাই। আবার এখন তোমার সর্বনাশে প্রমত্ত হইয়াছি। তুমি 
আর এ চিরাঁপরাধীর, এ ক্ৃতগ্নের, এ নরাধমের মুখাবলোকন করিও 
মা; করিলে, একান্ত অপবিত্র হইবে । হায়! হায়! আমি এবৃদ্ধ- 
বয়সে স্ত্রীহত্যা করিতে বসিলাম। এ নিদারুণ কথা দেবীর কর্ণ- 

শোচর হইলে তিনি এক মৃহূর্তও প্রাণধারণ কাঁরতে পারিবেন না। 
হায়! কি হইল। হায়! আমিকি করিলাম। শেষে আমার অদৃষটে 
কি এই ছিল, যে অসতী নারীর মায়াপাশে আবদ্ধ হুইয়া, আমাকে 
ইহুলোকে যার পর নাই অকীর্তিভাজন ও পরলোকে নিররগামী 
হইতে হইল । হা তগবব্‌ বশিষ্ঠ! ছা মহর্ষে বিশ্বামিত্র ! হা সথে 
জনক ! তোষরা কোথায় এ বিষম সঙ্কটে সমুচিত কর্তৃব্য কি বলিয়া 
দাও । হা গুজাবর্গ! রাম রাজা হবেন বলিয়া ভোমরা কতই আফোদ, 
কতই আহ্লাদ, কতই উতৎ্পব, কতই আশা করিতেছিলে কিন্ত 
এক্ষণে তোমাদের সে সৰ একমাত্র বিষাঁদসাগরে পরিক্ষিণ্ত হইল। 
তোমরা আর এখন এ মুঢ় পাপাত্মার অপবিত্র নাথ ম্বুখে আনিও না। 
হার! আমি কি মহাপাতকী! জন্মাবচ্ছিন্ত্ে কেহ কখন যাহা করিতে 
সাহসী হয় নাই, অধুনা আমি সেই অপত্যস্সেহসেতু ভগ্ন করিয়া, 
জগদ্বিখ্যাত তিরপবিত্র রঘ্ুকুলকে অপরিহার্য অভিনব কলঙ্কে একান্ত 
দুষিত করিলাম । হা বৎস! কোথায় কাল তুমি রাজা হইবে, না 
তোমাকে হস্তগত রাজযাধিকার পরিত্যাগ করিয়া, বনে গমন করিতে 
হইল। এই বলিয়া দশরথ পুনরায় মুক্ছিত ও ভুতলে পতিত হই- 
লেন। ক্রেমে যাতনামরী যামিনীর অবসান হইল । নিশাপতি যেন 
টৈকেয়ীর ভয়ে ভীত হুইয়াই, অস্তাচলের নিভৃতপ্রদেশে প্রস্থান 
করিলেন। তারকাবলী তৃপালের মুখমণ্ডলের ন্যার হীনপ্রভ হইয়া, 
পাুবর্ণ আকার ধারণ করিল। বিহঙ্গমকুল নৃপতির ছুঃখে দুঃখিত 
হইয়াই যেন কুজনচ্ছলে ক্রন্দন করিয়া উঠিল। রাজার নিশ্বাসবয়ুর 
স্স্তনাবস্থা দেখিয়াই যেন সমীরণ ভয়ে মন্দ মন্দ সঞ্চরিত হইতে 
লাগিল। দেখিতে দেখিতে, রাজার হ্ৃদয়কন্দর ভিন, জগতের 
সমুদায় স্থান আলোকময় হইয়৷ উঠিল । 

পরদিন হুর্ষ্যোদর হইলে, সশিষ্য বশিষ্ঠ বামদের প্রভৃতি মহুষি- 
পণ এবং অন্যান্য রাজন্যগ্নণ রাজনভায় আসিয়া! সমুপস্থিত হইলেন । 
ক্রেমে নানাভতীর্থবারিপূর্ণ হ্মকুস্ত ও আর আর যাবতীয় আভিষেচ- 
নিক নামগ্রীসস্তার আনীত হইলে বশিষ্ঠদেব রাজার আগমনে বিলম্ব 
দেখিয়া, জুমন্ত্রকে সম্বোধনপূর্ববক কহিলেন, স্ৃত ! বেলা অধিক হুই- 
য়াছে, শুভ কর্ম্বের আর বিলম্ব নাই ! তথাপি এখন পর্য্যন্ত মহারাজ 
অন্তঃপুর হইতে বহির্গত হুইতেছেন না। আজি মহারাজের এত 
'বিলঘ্ব হইবার কারণ কি? অন্তঃপুরে অপর কাহারও যাইবার অধি- 
কার নাই। কেবা ইনার সংবাদ আনিয়! দেয়। এক্ষণে যুবরাজ 
ভিন্ন, আর কাহাকেও অন্তঃপুরে পাঠান বিধি হয় না । অতএব তুমি 
সত্বর যুবরাজ রামচন্দ্রকে অন্তঃপুরমধ্যে পাঠাইয়া দেও । তদনুসারে 
লুমন্ত্র রামের নিকট উপস্থিত হুয়া কহিলেন, যুবরাজ ! অদ্য আপ- 
নার অভিষেক ; তদুপযোগী সমস্ত আয়োজন হইয়াছে বটে, কিন্তু 
এখনও মহারাজ রাজমভায় আনিতেছেন না। অতএব আপনি 
অন্তঃপুরে প্রবেশ করিরা মহারাজের বিলঘ্বের কারণ কি দেখিয়া 
আস্মন । 

রাম সুমন্ত্রবচনে বিচিত্র বেশভূষায় বিভূষিত হুয়া, সত্বরণমনে 
অন্তঃপুরমধ্যে প্রবেশ করিলেন এবং পিতৃগৃহলন্নিছিত হইয়া দেখি" 

লেন, মহারাজ নয়ন মুদ্রিত করিয় একান্তল্লানবদনে ধরাসনে শরন 
করিয়া, দীনভাঁবে রোদন করিতেছেন) আর নয়নজলে তাছাঁর 
বঙ্ষস্থেল ভালিয়া যাইতেছে । কাহারও মহিত বাক্যালাপ করিতে- 
ছেন না; কেবল এক এফ বার অতি দীর্ঘ নিশ্বাদ-ভার পরিত্যাগ 
পূর্বক, “হা রাম 1” এই বাক্য উচ্চারণ করিতেছেন। সে গৃহে আর 
কেহই নাই, কেবল কৈকেয়ী ভীহার নিকটে বসিয়া রহ়্াছেন, কিন্তু 
তীর আকার প্রকারে বিষাদের চিহ্ন কিছুমাত্র লক্ষিত হইতেছে 
না। রাম পিতার এরূপ অবস্থান্তর দর্শনে অতিমাত্র দুঃখিত ও 
হুতবুদ্ধি হুইয়া, ক্ষণকাল নিস্তব্ধভাবে তথায় দণ্ডায়মান রছিলেনঃ এবং 
কি নিমিত্ত তিনি এরূপ শোচনীয়দশাপন্ন হইয়াছেন, কিছুই নির্ণয় 
করিতে না পারিয়া, মনে মনে কতই তর্ক বিতর্ক করিতে লাশিলেন। 
কিয়ৎক্ষণ পরে তাহার নিশ্চয়ই প্রতীতি হুইল, কোন অপ্রতীকার্য্য 
বিপৎপাঁত হুইয় থাকিবে । অনন্তর, রাম আর অপেক্ষা করিতে না 
পারিয়া একান্ত আকুলহৃদয়ে কৈকেয়ীকে সম্বোধন করিয়া জিজ্ঞাসা 
করিলেন, মাতঃ! কি জন্য মহারাজ আজি এরূপ কাতরভাবাপন্ন ও 
শোকাকুল হুইয়াছেন? মহারাজের এরূপ অভাবনীয় ভাবাস্ত্বরের 
কারণ কি? কৈকেয়ী কহিলেন, রাম, তুমিই ইহার একমাত্র কারণ । 
তোমার জন্যই মঙ্কারাজের এত র্রেশ, এত অসুখ, এত মনস্তাপ। 
অতএব তুমি সত্বর ইহার প্রতিবিধানে যত্ববান হও। 

রামবাক্য দশরথের কর্ণকুছরে প্রবিষ্ট হুইবামাত্র, তিনি নয়নো- 
শ্মীলন করিলেন বটে ) কিন্তু তাহার শোকানল শতগুণে প্রাবল হুইরা! 
উঠিল + এবং নয়নযুগ্গল হইতে অবিরল বাম্পবারি বিগলিত হইতে 
লাগিল। দশরথ রামকে সম্বোধন করিতে পুনঃ পুনঃ চেষ্টা করি- 
লেন, কিন্তু ক্ঠাবরোধ হওয়াতে কোন ক্রমেই বাক্যনিঃসরণ হইল 

না। তখন তিনি কেবল নিষ্প,ভনয়নে বারংবার রামচন্দ্রের বদন- 
সুধাকর সন্দর্শন করিতে লাগিলেন । তদ্দর্শনে রাঁম একান্ত ভীত ও 
যৎপরোনাস্তি, শোকাকুল হুইয়া, কাতরবচনে পুনরায় টককেয়ীকে 
কহিলেন, মাতঃ ! আমার নিমিতই পিতার এরূপ ভাব উপস্থিত 
হইয়াছে । আমিই পিতার এ অন্ুখসমুদয়ের একধাঁত্র মূল | যদি 
পিতৃসান্তোষার্থে আমাকে উপস্থিত রাজ্যাধিকার পরিত্যাগ করিয়া 
বনে বাস করিতে হয়; অধিক কি, প্রীণ পর্য্যন্তও বিসর্জন দিতে 
হয়, তাছাতেও আমি এক মুহ্নর্ভের নিষিত্ত কাতর নহি । অতএব 
জননি ! কি হইয়াছে বিশেষ করিয়া বনুন। আপনার কথা শুনিয়া 
আমার অন্তরঃকরণে নানা সংশয় উপস্থিত হইল, আপনি ত্বরার় 
বলুন, আর বিলম্ব করিবেন না, আমার প্রাণ বিয়োগ হইয়া 
যাইতেছে । 

রামের আগ্রহীতিশয়দর্শনে, টৈকেয়ী মনে মনে হূর্ধলাভ করিয়া 
অল্লানবদনে কহিলেন, রাম ! পূর্বে মহ্থারাজ আমাকে ঢুইটী বর 
প্রতিশ্রুত হুইয়াছিলেন। এতদিন আঁমি উহ্থা প্রার্থনা করি নাই। 
সম্প্রতি প্রয়োজন হওয়াতে, এক বর দ্বারা তোমার চতুর্দশ বৎসর 
অরণ্যে বাস, অপর বরদ্বারা ভরতের রাজ্যাভিষেক প্রার্থনা করি- 
য়াছি। মঞ্থারাজ তাহাতে সম্মতও হুইয়াছেন। এক্ষণে ফেমন 
করিয়া, স্ছসা তোমাকে এরূপ কথা বলিবেন, এই জন্য নিকত্তর 
হইয়া রহিয়াছেন। ততন্ভিম্ন মহারাজের শোকের কারণ আর কিছুই 
দেখিতেছি না । রাম! লোকে, উভয়লোকছিতার্ে সন্তানের কামনা 
করিয়া থাকে। তুমি মহারাজের প্রিরপুত্র। অতএব তুমি সত্যত্রত 
রাজকে নত্যপালনরূপ খণজাল হইতে মুক্ত করিয়া, থার্টিক পুত্রের 
ন্যায় কার্ধ্য কর এবং অদ্যই অযোধ্যানগ্নর পরিত্যাগ পূর্বক অরণ্যে 

থামন কর । আর বৃথা কালহরণ করিও না। দশরথ শুনিবামাপ্, 
হা রাম! বলিরা মুচ্ছিভ হইলেন । 

অনাান্য গম্তীরপ্রক্কতি রামচন্দ্র, বিমাতৃমুখনিহ্থেত এবস্ডুভ 
মর্তভেদী বাক্য শ্রবণ করিয়াও অণ্মাত্র ক্ষুব্ধ বা চলচিত্ত হইলেন নাঃ 
বরং স্থিরচিত্তে প্রসন্মমনে কছিলেন মাতঃ ! যদি পুত্র হইয়া পিতৃ- 
আজ্ঞা পালন করিতে না পারিব, তবে এজীবনে প্রয়োজন কি? 
বিনি অন্ুক্ষণ সন্তানের মঙ্গলচিন্তা করিয়া থাঁকেন, বাহার স্েহ্র 
সামা নাই, ধাহা হইতে এই ছুল্ভ নরজন্ম লাভ করিয়াছি, দেই 
পরমপুজনার জনকের সত্যপালনে ধদি যক্্বান না হই, তবে জগতে 
আমার নাষ কলঙ্করাশিতে চিরনিমগ্ থাকিবে । এ জগতে পিতাই 
পরম গুক, পিভ।ই পরম ধর্ম, এবং কারমনোবাক্যে পিউআজ্ঞা 
পালন করাই মংনবজন্মের সার কর । অতএব সর্ধথ৷ পিতৃআজ্ঞা 
আমার শিরোধার্ধ্য । কিন্তু জননি! জামার একটী শ্রীর্ঘণা আপ- 
নাকে রক্ষা করিতে হইবে ! আমি বনে গমন করিলে নিশ্চয়ই মহারাজ 
আমার নিমিত্ত অতিশয় কাতর ও অন্থখী হইবেন । যাহাতে মহী- 
রাজের শোক নিবারণ হয়, যাহাতে মহারাজ সুস্থচিত্ত হন, তদ্বিঘরে 
আপনি কদাঁচ আলস্য বা ওদাস্য প্রকাশ করিবেন মা। আপনি 
সর্বদা পিতৃদেবের নিকটে থাকিয়া, যাহাতে তীছার উত্কথা বা 
অন্গুখ বর্ধিত না হয়, তদ্বিষয়ে অনুক্ষণ দুটি রাখিবেন। কখন 
পিতাকে একাকী থাকিতে দিবেন না। 

এই বলিয়া রাম, পিতাঁকে প্রদক্ষিণ ও প্রণাম করিলেন । তদন- 
স্তর বিমীতৃচরণে অভিবাদনপূর্বক বিদার গ্রহণ করিয়া জানকীভবনে 
গমন করিলেন এব তাহার নিকট আদ্যোপান্ত সম্ুদায় রূতান্ত ব্যক্ত 
করিয়া বলিলেন, পরিয়ে ! পিতৃনত্যপালনার্থ অদ্যই আমি বনে গমন 

করিধ। আর্জি হইতে চতুদ্দশ বৎসর আমাকে সমস্ত সুখসম্পত্তি 
পরিত্যাগ করিয়া অরণ্যে বাস করিতে হইবে । অতএব যে পর্যন্ত 
আমি গৃহে প্রত্যাগমন না করি, ভত্তাবংকাল তুমি আমার বিরহ 
সহ্য করিয়া গৃছে অবস্থাম কর এবং অনন্যমনে গুকজনের সেবা ও 
শুঞ্ীষায় নিরত থাক। 

পতি প্রাণা, একাস্মু্ধীস্বভাবা জানকী রামবাক্য শ্রবণে বিষম 
বিষাঁদসাগরে নিমগ্ন হইয়া, রোদন করিতে লাগিলেন । অন্তর 
অঞ্চলদ্বারা চক্ষের জল মার্জন করিতে করিতে কহিলেন, নাথ! 
পতি, পতিগ্রাণা নারীর এঁছিক ও পারত্রিক জুখের একমাত্র 
নিদান। পতিশৃন্য গৃহ জনশুন্য অরণ্যপ্রার। যদি আপনি 
অরণ্যে গমন করেন, তবে আর আমার এ শুন্য গৃছে থাকিয়া ফল 
কি? এজগতে পতিই, পতিব্রতা স্ত্রীর একমাত্র আরাধ্য দেবতা ॥ 
পতির পদসেবাই, সতীর প্রধান ধরব ও নারীজন্মের সার কর্ম । 
পতির জীবনে সতীর জীবন, পতির সুখে সতীর সুখ, পতির 
বিপদে সতীর ব্যসন, এবং পতির মরণে সতীর মৃত্যু । ফলতঃ পতি- 
ভিম্ন পতিত্রতা রমণীর গত্যন্তর নাই। অতএব যদি আঁপমি বনে 
গমন করেন, তবে এ দাঁদীকে সহচারিণী করিতে কোনমতে অয 
করিবেন না। এদাসী আপনার চিরকিস্কীরী। যেখানে যাইবেন, 
সেই খানেই এদাসী আপনার চরণসেবায় নিযুক্ত থাকিবে । বিশে" 
যত? আপনি যখন বনপর্ধ্যটনে একান্ত ক্লান্ত ও পরিশ্রীস্ত হইবেন, 
তখন এদাসী আপনার পদনেবা করিলে, পথশ্রমের অনেক লাঘব 
বোধ হইবে । যদি বলেন, অরণ্যবান বিষমকউকর, তুমি রাজার কন্যা 
ও রাজার বধু হুইয়া, অসহ্য বনৰাসররেশ সা করিতে পরিবে ন'ঃ 
কিন্তু নাথ? আপনি আমার নিকটে থাকিলে, ষতই কেন দুঃখ ছউক 

না, যতই কেন ক্রেণ হউক না, তাহা আমি অকাতরে সহ্য করিতে 
পারিব। কিছুতেই আমার কষ্টবোধ হইবে না। বরং এখান 
অপেক্ষা তথায় আমি সহস্রশুণ সুখলাভ করিতে পারিব। অধিক 
কি, আপনি আযার কাছে থাকিলে, সেই জনশুন্য অরণ্য স্বর্গ 
তুল্য সুখের স্থান, সেই রৃক্ষবল্কল পউবস্ত্র, সেই পর্ণকুটার রাজভবন, 
সেই তরুমুল রত্বাসন, বলিয়া বোধ হছইবে। অতএব ছে নাথ! কূপ! 
করিয়া এ দালীকে সহ্চারিণী ককন$ নতুবা এদাপী এ চরণে 
প্রাণবিনর্জন করিবে । রাম কহিলেন, পরিয়ে ! যদি একান্তই বন- 
বাদিনী হইতে ইচ্ছা হয়, তবে আঁরবিলম্ব করিও না,বনগমনের সমস্ত 
আয়োজন কর। 

উভরের এইরূপ কথোপকথন হইতেছে, এমন সময়ে লক্ষণ 
তথায় আসিয়া উপস্থিত হইলেন । রাম লক্ষমণকে দেখিয়া কছিলেন, 
ভাই লক্ষণ ! তুমি গৃছে অবস্থান করিয়া পিতামাতার শুশ্রাধাঁয 
কালযাঁপন কর। আমি পিতৃ আজ্ানুসারে অদ্য জানকীর সহিত 
অরণ্যে গমন করিব ! চতুর্দিশ বৎসরের পর, তোমার সহিত পুন- 
রাঁয় সাক্ষাৎ হইবে । সুশীল লবণ শুনিয়া ঘজলনয়নে কহিলেন, 
আর্ধ্য! এদাস আপনার চিরান্ুগত ও একান্ত আজ্ঞাবহ স্তৃত্য। 
আপনিই কেবল এদাসের একমাত্র প্রভু । প্রভুর সুখে মেবকের 
সুখ, প্রভুর ছুঃখে সেবকের দুঃখ । যদি আপনি অরণ্যৰাসা হইলেন, 
তবে আর লক্মণের ক্রেশময় রাজভবনে থাকিয়া স্থুখ কি? অরণ্যে 
আপনি আর্য জনকতনয়ার সহবাসে কালযাঁপন করিবেন, আর এ 
চিরনেবক ফলমুলাদি আহরণ করিয়া,বিশ্বস্ত কিন্কুরের ন্যায় দিবারাত্রি 
আপনাদের পরিচর্যায় তৎপর থাকিবে । অতএব এ দাসকে সঙ্গে 
লইতে কখন অমত করিবেন না। রাম কহিলেন, লঙ্গমণ । তুজি 

আমর প্রাণের ভাই, এবং বিপদে একমাত্র সছাঁয় ও সম্পদে 
অদ্বিভীয় যিত্র। ভোমায় আমায় অভেদাআ্া। তুমি আমার 
নিকটে থাকিলে, আমি অরণ্যবাসনিবন্ধন কোন কষ্টই অনুভব 
করিতে পারিব না সত্য বটে) কিন্তু ভোমাকে আমার দুঃখের 
অংশভাগী করিতে কোন মতে ইচ্ছা হয় না! আমার অদৃষ্টে যদি 
দুঃখ থাকে, তাহ! আযি স্বয়ংই ভোগ করিব। নিরর্থক তোমার দে 
কৰ্টভার নহ; করিবার প্রয়োজন নাই ! লক্ষ্মণ! আমি সকল ক্রেশ 
জ্্য করিতে পারিৰ কিন্তু বনবিারী কিরাতের ন্যায় তোমার উত্তাঁপ- 
ক্লিট ঘুখকমল মলিন দেখিয়া, কখনই ধৈধ্যাঁবলম্বন করিতে পারিব 
না। অভএব ক্ষান্ত হও? গৃহে থাকিয়া গুকজনগণের পরিচর্যা 
কর। আমার অনৃষে যাহা আছে, তাহাই ঘটিবে । 

এইজ্সপ রাষ। প্রাণাধিক লক্ষমণকে অনেক বুঝাইলেন, কিন্তু 
কিছুতেই কিছু হুইল না। অনন্তর তিনি অনুজকে অন্ুগমনে 
ক্তমংকণ্প দেখিয়া কহিলেন, ভ্রাতঃ ! যদি নিতান্তই আমার সহচর 
হইতে ইচ্ছা হইয়া থাকে » তবে চল, একবার জননীর নিকট হইতে 
বিদায় গ্রহণ করিয়া আসি । এই বলিয়া রাম লক্ষমণকে সমভি- 
ব)াছারে লই মাভৃভবনে গ্মন করিলেন । কোঁশল্যা দেখিবামাত্র 
আহ্নীদে গদণদ হুহয়া সন্েছসস্তাষণ পূর্বক প্রণত পুত্রের মুখচুম্বন 
করিয়া কহিলেন, বস ! অদ্য সত্যপরার়ণ মহারাজ তোমাকে যৌব- 
রাজ্যে অভিষিক্ত করিবেন। এক্ষণে রঘুকুলদেবতাদিগের নিকট 
প্রার্থনা করি; তুমি অব্যাহতরূপে সেই চিরপ্রমিদ্ধ রাজ্যলক্ষনী 
উপভোগ করিয়া পরম সুখে সকলকে প্রতিপালন কর। অপ্প- 
কালের মধ্যে সোযাঁর কীর্তি যেন দিগ দিগন্তব্যাপিনী হয় । 

রাম, কহিলেন, মাতঃ ! এদিকে কি হুইরাছে, তাহা কি আপনি 


পঞ্চষ পরিচ্ছেদ । ১৯ 


জানিতে পারেন নাই ? মছারাজ পূর্বে বিমাতা কৈকেরীকে ছুইটী 
বর দান করিরাছিলেন। অধুনা তিনি মহারাজের নিকট এক 
বরে, আমার বনবাস ও অপর বরে, স্বপুক্র ভরতের রাজ্যাভিষেক 
প্রার্থনা করিয়াছেন। তদনুসারে, পরমসত্যবাদী সত্যগ্রতিজ্ঞ পিতা, 
আমাকে জটাধারণ ও বল্কলপরিধান করিয়া, চতুর্দশ বৎসর অরণ্যে 
বাস করিতে আদেশ করিয়াছেন। অতএব অদ্য আমি পিতৃ 
পালনার্থ লক্ষ্মণ ও সীতার সহিত বনে গমন করিব। এক্ষণে রা 
অনুমতি প্রদান কৰুন। কোৌঁশল্যা শুনিবামাত্র, হা হতাস্মি, বলিয়া 
বাতাভিহুতা কদলীর ন্যার, ভুতলশায়িনী হইয়া মুঙ্ছিত হইলেন। 
রাম বহুধত্বে ও অতিক্টে তীহার মুঙ্ছাপনয়ন করিয়াদিলেন । 
কোঁশল্যা সংজ্ঞালাভ করিয়া, একান্ত শুন্যনয়নে বারংবার রামের 
চক্দ্রীনন নিরীক্ষণ করিতে লাশিলেন। অনন্তর বহুবিলাপ ও 
পরিতাপ করিয়া, আকুলবচনে কাতরস্বরে কহিলেন, রাম! কি 
সর্ধনাশের কথা শুনিলাম। তুমি এমন কথা কেন আমাকে 
শুনাইলে? ইহা অপেক্ষা যে মৃত্যু আমার সহজগুণে শ্রেয়স্কর ছিল। 
কোথায় তুমি রাজা হুইবে, না এখন তোমাকে বনে গমন করিতে 
হইল ? ছা বিধাতঃ! তোমার মনে কি এই ছিল! ছা ধর্ম! কালে 
তুমিও কি অন্ধ হইলে? হা মছারাজ! এত কালের পর শেবে কি 
এই করিলে ? এ অভাগিণীর জীবনধন আপনার কি অপরাধ করিল। 
হাঁ কালমাপিনি | তুই কি দোষে এ চিরছুঃখিনীর সন্তানকে দংশন 
করিলি। তোর মনে কি বিন্দুমাত্র দয়ার সঞ্চার হইল না? ছা 
মৃত্যু! তুমি এখনও কোথায় রহিয়াছ? চিরছ্ুঃখিনী বলিয়া কি 
আমার দে স্পর্শ করিবে না! হা বজ্ঞ! তুমি এত পর্বতবিদারণ 
করিয়া! থাক, কালে কি তোমারও প্রতাপ খর্ব হুইল। নতুবা 

এখনও আমার হৃদয় বিদীর্ণ হইতেছে না কেন? বিশ্বস্তরে! তুমি 
দ্বিখণ্ড হও $ আখি প্রবেশ করি। 

এইরূপ আক্ষেপ করিয়া, কৌশল্যা রোদন করিতে করিতে 
স্বামকে ক্রোড়ে লইয়া কহিলেন, বৎস! এজগতে তুমি বই মা বলিয়া 
সন্বোধন করে, এ অভাগিনীর এমন আর কেহই নাই। তুমি আমার 
অনেক দুখের ধন। আমি কত দেবদেবীর আরাধনা করিয়া 
তোমাকে প্রাপ্ত হুইয়াছি » এবং তোমার জন্য কত মনস্তাপ, কত 
ক্রেগ, কত ছুংখ ও কত যন্ত্রণা পাইয়াছি, তাহা বলিবার নছে । 
তথাপি আমি দ্বিক্তি করি নাই, কেবল তোমার মুখপানে চাহিয়া 
সে সব সহ্য করিয়াছি। হ্ৃদয়নন্দন ! তুমি আমার জীবনসর্ববন্ব ! 
আখি এক মুস্কুত্ত তোমার চত্দ্রানন দেখিতে না পাইলে, দশদিক অন্ধ- 
কারময় দেখিয়া থাকি » কেমন করিরা চতুর্দশ বংসর তোমার বিরছে 
আোণধারণ করিব? মহারাজ আজ্ঞা করিয়াছেন সত্য বটে, কিন্ত 
আমি তোমাকে কখন বনে যাইতে দিব না। তুমি বনে গমন করিলে 
এ অভীগিনীর দশা কি হইবে? কে আমাকে মা বলিয়া সম্ভাষণ 
করিবে? অতএব আমার কথা রক্ষা কর, তুমি বনে গমন করিও না । 

রাম মাডৃবিলাপবাক্য অঁবণে, যার পর নাই শোকাজুল হুইলেন 
বটে, কিন্তু পাছে জননী জানিতে পারিলে আরও অধীর হন এই 
ভয়ে অতিকষ্টে স্বীয়ভাব গোঁপনপূর্বক, সাল্তবনাবাক্যে জননীকে 
নানা প্রীকারে বুঝাইয়া কহিলেন? মাতঃ ! পুশ্রের প্রতি পিতার অর্ক- 
তোমুখী প্রভুতা আছে । যখন পিতা আমীকে বনে যাইতে আজ্ঞা 
করিয়াছেন, তখন সে আজ্ঞা প্রতিরোধে আমার ক্ষমত। নাই। 
এজগতে সতাই সনাতন ধর্ম ॥ পিতা কৈকেয়ী জননীর নিকট সত্য- 
পাশে আবদ্ধ হইয়াছেন ; যদি পুর হইয়া সেই সভা প্রতিপালন না 

করিলাম তবে আমার ন্যায় অপাশ্থিক ও কুপুঞ্র আর কে আছে? 
অতএব জননি! আমি পিভআ।জ্ঞা উল্লগুঘন করিতে পারিব না। 
আপনি গৃহে থাকিপ্না পিতার পাপপন্ম সেবা করিবেন ; ভরতকে 
আমার ন্যার শে করিবেন ১ এবং মধ্যমা জননীকে সহোদর ভগি- 
নার ন্যায় স্সেছনয়নে দেখিবেন । কাহারও প্রতি বিকৰ্ধীহাব প্রকাশ 
করিবেন না। এবিষরে কাহারও দোষ নাই। সকলই আমার অদৃষ্টের 
দোষ । বিধাতা আমার ললাটে যদি ছুঃখ লিখিয়া থাকেন, তাহা 
খণ্ডন করিতে কাহারও সাধ্য নাই। আমি পিতৃনত্যপালন করিরা 
চতুর্দাশ বৎসরের পর পুনরায় আপনার চরণ দর্শন করিব। আমার 
দিব্য, আপনি আর শোকাকুল হইবেন না। এক্ষণে বৈধ্যাবলম্বন 
পুর্বক প্রসন্মমনে আমাকে বনগমনে সম্বতিপ্রদান ককন। 

কোঁশল্যা শুনিরা বাম্পাকুললোচনে ককণবচনে কহিলেন, 
রাম ! আমি মনে যনে কত আশাই করিয়াছিলাম যে, তুমি বড় হইলে 
আমার সকল ছুঃখ দূর হইবে, আমার তাপিত প্রাণ শীতল হইবে, 
আমি সখী হইব ১ কিন্তু বিধাতা যে এ অভাগিনীর ললাটে এত ছুঃখ 
লিখিয়াছেন, তাহা কখন স্বপ্নেও জানি না। যাহাদের সন্তান ন! 
হইয়াছে তাহারা বরং আমার অপেক্ষা শতগুণে ভাগ্যবতী । নতুবা 
পুত্রবতী হুইয়া কে কোথায় আমার ন্যায় অভাগিনী হইয়াছে? ছা 
বৎস! ছা কার্গালিনীর জীবনধন! তুমি রাক্মপুভ্র হইয়া কিরূপে সেই 
জনশুন্ত ভীষণ বনে পাঁদচারে ভ্রমণ করিবে ? ক্কুৎপিপাঁনায় কাতর 
হইলে, কাহার নিকট হুইতেই বা খাদ্য ও পানীর প্রার্থনা করিবে? 
কে তোমাদের ছুঃখে দুঃখ প্রকাশ করিবে | হা সতিসীতে ! তোমার 
অদৃষটে কি এই ছিল। বৎস ! যদি একান্তই মহারাজের আজ্ঞা অব- 
হেলন না কর? যদ্দি একান্তই তোমার চিরছুঃখিনী জননীকে শোঁক- 


৭২ রামের রাজ্যাভিষেক । 


সাগরে পরিক্ষিপ্ত কর ; তবে একবার এ চীদমুখে মা বলিয়া ডাক, 
শুনিয়া আমার কর্ণকুহুর পরিতৃপ্ত হউক । অনেক দিন আর তোমার 
এ টযাদগ্ুখের মপূমাথা কথা শুনিতে পাইব না । এই বলিতে বলিতে 
অন্তর্বাঙ্পভরে তার ক্ঠরোধ ছইয়া আসিল। তখন আর কি 
বলিতে না পারিরা, শিরে করাঘাতপূর্দাক রোদন করিতে লাগিলেন। 
তদনন্তর, রাম অতিকক্টে মাতার নিকট হইতে বিদায় গ্রহণ 
করিয়া, সুমিত্রাজননীকে অভিবাঁদনপুর্ববক, জনকভবনে গমন করি” 
লেন, এবং দাকণশোকবিহ্বল পিভার পাদপদ্মবন্দনা করিরা, সীতা 
ও লক্ষ্মণ সমভিব্যাহারে পুরদ্বারে আসিরা উপস্থিত হইলেন ।আহা ! 
কালে তীছ্ছাদের সে ভাব দর্শন করিলে পাঁঘাণও দ্রবীভূত হয়, 
বজ্েরও হৃদয় বিদারণ হয়। বিনি আজি রাজসিংছাননে অধিরোহণ 
করিয়া রাজশব্দে আছ্ুত হইবেন, তিনি কি না এখন অগ্ুজের সহিত 
অনাথের ন্যায় ববগমন করিতেছেন । যিনি রাজর্ধি জনকের কন্যা, 
রাজাধিরাজ দশরথের পুভ্রবধ, এবং রযুকুলতিলক রামচন্দ্রের ভাষ্যা, 
ধিনি ভূতলে কখন পাদবিক্ষেপ করেন নাই, খেচর বিহঙ্গমগণণ্ 
ধাহাকে কখন দেখিতে পায় নাই, সেই অনুর্ধ্যম্পশ্যরূপা কামিনী 
এক্ষণে রাজভোগবাসনা বিসর্জন দিয়া, বনেচরবধর হ্যায় বনে বনে 
বিচরণ করিবার নিষিত্ত, পতির লহচারিণী হছইতেছেন। ইহা দেখিয়া 
পুরবাসিগণ শৌকে অতিমাত্র বিহ্বল হইয়া, হাহাকার শব্দে রোদন 
করিতে লাগিল । কেহ যে কাহাঁকে সান্ত্বনা করিবে, এমন লোক 
প্রায়ই রহিল না। 
রাম পুরদ্ধারে উপস্থিত হইলে, জুমন্ত্র তথার আসিয়া সাশ্রনয়নে 
কুভার্জলিগুটে নিবেদন করিল, যুবরাজ যদি একান্তই আমাদিগকে 
অনাথ করিয়া বনে গমন করেন, তবে আমাদের এক প্রীর্ঘনা আপ- 

নাকে রক্ষা করিতে হইবে । আমরা প্রাণ থাকিতে, এ দর্ধীচক্ষে বধূ 
সমভিব্যাহারে আপনাকে পদত্রজে গমন করিতে দেখিতে পারিৰ 
না। বিশেষতঃ মহারাজ আজ্ঞা করিতেছেন । অতএব আমি রথ 
প্রস্তুত করিয়া আনিয়াছি, রখে আরোহণ ককন + অন্ততঃ ভাগীরধীব 
তীর পর্যন্ত আপনাকে অগ্রসর করিরা দিই। রাম সঙ্গত হইয়া, 
সীতা ও লক্মমণের সহিত রথে আরোহণ করিলেন । রথ কিয়দর র 
গমন করিলে, বাঘ আমাদিগকে পরিত্যাগ করিয়া অরণো গমূন করি- 
তেছেন শুনিয়া, নগরবাসী তাবং লোকই দ্স্তর শোকার্ণবে নিমগ্ু 
হইয়া, উচ্চৈঃস্বরে ক্রন্দন করিতে করিতে দ্রতপদে তথায় আনিয়া 
উপস্থিত হইল, এবং কেহ রথচক্র থারণ করিয়া, কেছ বা রথনযীপে 
ধুলায় নুষ্ঠিত হুর, রথের গতিরোধপূর্ধক কহিতে লাগিল, আমা- 
দের মহারাজ অরণ্যে যাইতেছেন, আমরা আর কি জ্ুখে এ গ্ৃঁছে 
থাকিব । রাজা যেখানে বাদ করাবেন, সেই রাজ্য । অতএব আমা- 
দের এ রাঁজবিরছিত রাজ্যে থাকিবার প্রয়োজন কি? 

রাম শুনিয়া, রথ হইতে অবতীর্ণ হইলেন, এবং সকলকে বিবিধ 
সান্তৃনাবাক্যে বুঝাইয়া কহিলেন, তোমরা আমর প্রতি যেরূপ গ্রীতি 
ও স্সেহ প্রকাশ করিতেছ, প্রণীধিক ভরত রাজা হইলে, তাহার 
প্রতি তদ্রেপ ভক্তি ও শ্রদ্ধা প্রদর্শন করিও । ভরত অতি ধীর, 
শান্তৃস্বভাব, বুদ্ধিমান ও রাজনীতিকুশল । ভরত রাজা হইলে তোমা- 
দের কোন প্রকাঁর অমঙ্গলের সম্ভাবনা নাই । এক্ষণে তোমরা আমার 
অনুরোধবাক্য রক্ষা করিয়া, স্ব স্ব গুছে প্রতিগমন কর। তোমাদের 
কাতরতা৷ দেখিয়া আমার যনে সাতিশয় ক্লেশ হইতেছে । এক্ষণে 
নিরস্ত হও, আর অনর্থক আমাদের সহিত আসিও না। 

রাষের কথা শুনিয়া সকলে হতবুদ্ধির ন্যায় শুক্ষমুখে পরস্পরের 


৪ রামের রাজাভিষেক । 


মুখাবলোৌকন করিতে লাগিল, এবং অগত্যা নিরস্ত হইয়া আর্তম্বরে 
রোদন করিতে আ'রস্ত করিল। ফলতঃ রামের অরণ্যগমনে, যে ব্যক্তি 
বিষমশোক ভরে অভিভূত হয় নাই, এমন লোক প্রায়ই ছিল না। 
অধিক কি, তৎকালে জড়বুদ্ধি পালিত পশুপক্ষ্যাদিও রাষশোকে 
কাতর হুইয়াঁ, অবিরলধারায় নেত্রবারি পরিত্যাগ করিরাছিল। 





ষ্ঠ পরিচ্ছেদ। 


ািি১১৫৪৩০০৯-টিি 


রাম রথে আরোহণ করিয়া স্ুমন্ত্রকে কহিলেন, সাঁরাথে | এখানে 
আর অধিক কাল থাকা হুইবে না? শীঘ্বে শীঘ্র রথ চালাও । সকল 
লোককে যেরূপ কাতির দেখিতেছি, তাহাতে আর বিলম্ব করিলে 
আমাদের বনগযন করা অতিশয় কটকর হইবে । সুমন্ত আদেশ- 
প্রাপ্তিমাত্র অশ্বরজ্জু শিথিল করিল? অশ্বগণ বাযুবেগে গমন 
করিতে লাগিল । অনতিবিলম্বে তাহারা অযোধ্যা! পরিত্যাগ করিয়া 
জনপদে উপনীত হইলেন। জনপদের অপূর্ব শোভা সন্দর্শন করি" 
যাও, রামের চিত্তে বিন্দুমাত্র সুখসধ্চার হইল না? বরং নানা.বিষয়ের 
ভাবনা আনিয়া উদয় হইতে লাশিল । তিনি কখন মনে করিলেন, 
আমরা যখন আদি, তৎকা'লে পিতা মাতাকে যেরূপ কাতরভাবাঁপন্ন 
ও শোঁকাকুল দেখিয়াছিলাম,এক্ষণে তীহারা যে কি করিতেছেন,কিছুই 
বলাষায় না। আমি আসিবার কালে কত বুঝাইলাম, কিন্তু কিছু- 
তেই তাঁহাদের চিত্ব শীন্তভাঁব অবলম্বন করে নাই;না জানি কি 
সর্বনাশ বা ঘটিয়াছে। আবার মনে করিলেন, হয় ত,সকলে কৈকেয়ী 
জননীকে নিন্দাবাদে কত তিরস্কার করিতেছে । আছা! তিনি কি 
করিবেন, তার দোষ কি? যদি বিধাতা আমার ভাগ্যে ছুঃখভার 
নিখিয়! থাকেন, তাহা খণ্ডন করিতে কেহই সমর্থ হইবে না। আবার 


৭৬ রামের রাজ্যাভিষেক । 


ভাবিলেন প্রজাবর্গই বাঁ কি করিল। তাহাদের আকার ইঙ্গিত 
দেখিয়া যার পর নাই, আকুল ও অন্ুখী বোঁধ হুইয়াছে। এক্ষণে 
তাহারাই বা কি প্রমাদ ঘটাইল ! এইরূপ মনোষধ্যে নানা চিন্তার 
উদয় হওয়াতে,রাম একান্ত বিকলচিত্ত হইলেন; কিন্তু সীতা ও লক্ষণ 
জানিতে পারিলে পাছে ব্যাকুল হন, এই আশঙ্কায় তিনি স্বীয় ভাঁব 
গোপন করিয়া সুমন্ত্রকে কহিলেন, সারখে। সায়ংকাল উপস্থিত । 
অতএব অদ্য এই স্থানে অবস্থান করিয়া নিশীযাঁপন করা যাউক। 

ভদনুসারে, সুমস্ত্র তমসানদাকুলে অশ্বরজ্জ, সংযত করিয়া, 
রথবেগসংবরণ করিলেন । সকলে রথ হইতে অবতীর্ণ হইয়া তমসা- 
নদীর সলিলে সাঁয়ং সময়ের সন্ধ্যাবন্দনাদি সমাপন করিলেন । সুমন্ত 
অশ্বগণকে আর্রপৃষ্ঠ করাইলে, উহ্ারা যদৃচ্ছাক্রমে তীরপ্ররূঢ় নবীন 
শক্পদল ভক্ষণ করিতে লাগিল। অনন্তর রাত্রি উপস্থিত হইলে, 
লক্ষমণ পর্ণশয্যা প্রস্তুত করিয়া দিলেন । রায ও জানকী তাহাতে 
শয়ন করিলেন । জানকী পথশ্রমে অত্যন্ত ক্লান্ত হইয়াছিলেন ? সুতরাং 
মুূর্ভমধ্যে তীহার নিদ্রাকর্ষণ হইল কিন্তু রাম নানাবিবরিণী চিন্তার 
নিমগ্ন হইয়া, অতিকঞ্টে নিশীযাপন করিলেন । 

প্রভাত হুইবাঁমাত্র তীহারা তথা হইতে প্রস্থান করিলেন। 
জানকী পথের উভয় পারে হরিতশা দ্বলপূণ” পরম রমণীয় প্রদেশ 
সকল অবলোকন ক্যা? মনে মনে বিপুল হর্লাভ করিতে 
লাগিলেন। রাম তাহা দেখিরা নাতিশয় আনন্দ প্রকাশপূর্বক 
কহিলেন, প্রি । গ্হে থাকিয়া এরূপ আনন্দ কিছুতেই লাভ হয় 
মা। আমি বিবেচনা করি, বনবান কখনই 'আমাদের পক্ষে অন্ুখকর 
হইবে নাঃ প্রাতুত, অনির্বচনীয় সুখজনক হইবে । এইরূপ বলিতে 
বলিতে, তীছা'রা নানা দেশ, নানা জনপদ, নানা নদী অতিক্রম 


চতুথ পরিচ্ছেদ । ৭৭ 


করিয়া, পরিশেষে শৃর্গবেরপুরে উপনীত হইলেন। সুমন্ত্র রথবেগ- 
সংবরণ করিলে সকলে রথ হুইতে অবতীর্ণ হুইয়া তাপসতকতলে 
বিশ্রীম করিতেছেন, ইত্যবসরে নিষাঁদপতি গুছক, রামচক্দ্রের শুভা- 
গমনসংবাঁদ প্রাপ্ত হইয়া তথায় উপস্থিত হইলেন ; এবং একে একে 
সকলকে অভিবাঁদন করিলেন। অনন্তর রামচক্দ্রাকে সঘ্োধনপুর্ব্বক 
কুতাঞ্জীলিপুটে বিনয়বচনে নিবেদন করিলেন, যুবরাজ! আপনার 
চিরানুগত একান্ত আজ্ঞাবহ তৃত্য উপস্থিত হইয়াছে, কি আজ্ঞা হয়? 
যদি অনুমতি করেন, তবে এদাস প্রতুর যথোচিত সেবা করিয়! 
কুতার্থতা লীভ করে। 

রাম, কিরাতরাজের এবস্ভূত অভাবিত শিষ্টীচার দর্শনে পরম 
ীত হইয়া, সুহ্ৃদসস্তাষণে তাহাকে কহিলেন, খিত্র! তোমার 
বিশিষ্ট বিনয়, স্ুশীলতা ও সরলতাগুণে সবিশেষ পরিতোষ প্রাপ্ত 
হুইলাম। আমাদের নিমিত তোমাকে কিছুমাত্র কউ করিতে হইবে 
না। আমরা বনবাসে আদি হইয়াছি ঃ রাজভোগ একবারে 
বিসর্জন দিয়াছি। অধুনা আমাদিগকে তপন্যিসেবিত বনে বাস 
করিয়া, বন্যরত্তি অবলম্বন করিতে হইবে । এই বলিয়া রাম অন্যান্য 
সকলের সহিত, পরমসমাঁদরে গুহক আনীত ফলমুলাদি ভক্ষণ 
করিলেন। অনন্তর গুহকের সহিত অরণ্যনত্ীন্ত সম্বন্ধীয় নান 
কথাপ্রঁসঙ্গে, সে দিন তথায় অতিবাহন করিলেন । 

পরদিন প্রভাতে, রাম সীতা ও লক্ষণের সহিত ভাগীরথীর 
নির্শখলপাবনসলিলে অবগাহন করিরা, প্রাতঃককত্যাদি সমাপন 
করিলেন। তদনন্তর উদ্দেশে পিতৃমাতৃচরণে অভিবাদন করিয়া, 
সুমান্থকে সম্বোধন পূর্বক কছিলেন, নারথে ! আমরা ভাগীরথী- 
তীরে মমাগত হইয়াছি। অতএব তুমি এই স্থান হইতে রথ লইয়া 


ণ৮ রামের রাজ্যাভিষেক | 


অযোধ্যায় প্রবাবর্তন কর । আমরা এই খানে জটাধারণ ও বল্কল- 
পরিধান করিয়া ভাগীরথীর পরপারে গমন করিব । তুমি পিতার 
পরমহিটতৈষী ও একান্ত গুভাকাঙ্ষী । পিতৃদে আমাদের নিমিত, 
যার পর নাই, কাতর ও শোকাকুল হুইয়াছেন। যাহাতে তায় 
তাছার শোকাপনোদন হয়, তদ্বিবয়ে সবিশেষ চে্টা করিবে । আ'র 
পিতৃ ও মাতৃচরণে আমার অভিবাদন জানাইর| কহিবে, তীহারা 
আমাদের জন্য কোনমতে ভাবিত না হন। আমরা যেখানে থাকি, 
তাহাদের চরণপ্রসাদে নির্বিঘ্নে কালযাপন করিব, সন্দেহ নাই। 
চতুর্দশ বৎনর দেখিতে দেখিতে অতিবাছিত হইয়া যাইবে । অতএব 
আমরা কিনতু কালের পরেই, পুনরায় অযোধ্যায় গিয়া, তাহাদের 
ভ্ীচরণ দর্শন করিব । ভূমি যত শীক্র পার, প্রাণাধিক ভরতকে 
মাতুলালয় হইতে আনাইয়া, পরম সমাদরে ধোঁবরাজ্যে অন্ভষিক্ত 
করিবে । যাহাতে সত্তর রাজযমধ্যে সুশৃঙ্বলাসংস্থাপন হয়, তদ্বিষয়ে 
মুহ্র্ভকালের নিমিত্তও উদানীন থাকিও না । ভরতকে আমার 
সম্সেইসভাষণ অবগত করাইয়া কছিবে,ভরত যেমন পিতৃসেবায় নিয়ত 
তৎপর, তজ্জপ মাতৃবর্গের শুবার সর্কক্ষণ ফন্্বান থাকেন । মধ্যমা 
জননীর চরণে আমার এই সবিনর প্রার্থনা নিবেদন করিও ঘে আমি 
আপন অদষ্টের ফলভোগ করিতেছি ; এ বিষয়ে তীহার কিছুমাত্র 
দো নাই। অতএব আমার প্রতি তীহার যেরূপ স্মেহ ও বাঁৎসল্যভাঁব 
আছে, কদাপি উদ্ধার ষেন কিছুমাত্র বৈলক্ষণ্য না ঘটে। যধ্যম্া 
জননী বখন যে অভিলাষ করিবেন, তাহা যেন অবিলম্বে সম্পাদিত 
হয়। দেখিও, তম্িবন্ধন তিনি ধেন কখন ক্ষোঁভপ্রকাশ নাকরেন। 
বশিষ্ট প্রভৃতি গুকজনের চরণে আমার সাটাঙ্গপ্রণিপাত নিবেদন 
করিয়া এই কহিবে, যাছাতে অচিরে মহারাজের শোৌকনিবৃত্তি হয়, 


বষ্ঠ পরিচ্ছেদ । ৭৯ 


যেন, সূকলে ত্বরায় তাঁঘার কোন উপাঁয় উদ্ভাবন করেন । পোৌরবর্গকে 
আমার বথাযোগ্য সাদর সম্ভাষণ জানাইয়া কাঁছবে, যেন সকলে 
শৌকনংবরণপূর্বক অচিরে সুস্থচিত্ত হন এবং প্রীণাঁধিক ভরতকে 
রাজা করিয়া পরমানন্দে কালযাপন করেন । 

রাম এইরূপ বলিয়া বিরত হইলে, সুমন্্ব কৃতাঞ্জলি হুইয়া সজল- 
নয়নে কছিলেন, আয়ুত্মন.! আমি কেমন করিয়া শুন্যরথ লইয়া 
অযোধ্যায় ফিরিয়া যাইব? তাহা! হইলে লৌকে আমাকে কি বলিবে? 
মহারাজের কাছেই কা কি প্রকারে আমি এ দর্থীঘুখ দেখাইব? 
তোমার ছুঃখিনী জননী যদ্দি জিজ্ঞাসা করেন, আমার রামকে কোথায় 
রাখিয়া আলিলে, তখনই বা আমি তাহাকে কি বলিয়া সান্তনা 
করিব ? পোরজন জিজ্ঞাসা করিলে তাহাদিগকে বাকি কহিব? 
হায়! আমার অদৃষ্টে কি এই ছিল, বলিয়া তিনি উচ্চৈঃম্থরে রোদন 
করিতে করিতে তথা হুইতে প্রস্থান করিলেন । 

সুমন্্ব রথ লইয়া অযোধ্যাভিমুখে গমন করিলে, রাম চগ্ডাল- 
রাজকে ভাকিয়া কহিলেন, সথে! বৃক্ষনির্যান ও বল্কল আনিয়া 
দাও? আমরা এই স্থানে জটাবন্ধন ও বজ্কলপরিধান করিয়া, 
খযিবেশ ধারণ করিব । তদনুসারে গুহক রৃক্ষনিীস ও বল্কল আন- 
য়ন করিলে রাম ও লক্মমণ তন্বারা জটানির্মাণ করিয়া,এক বল্কলখণ্ডে 
পরিধেয় ও অপর বল্ষলখণ্ডে উত্তরীয় বন্ত্র করিলেন। শীতাও 
পউরপন্ত্র পরিত্যাগ করিয়া, বল্কলান্তর গ্রহণপূর্র্বক তপস্ষিনীর বেশ 
অবলম্বন করিলেন। আহা ! সেইভাবে জানকীকে কি চমৎকার 
দেখাইতে লাগিল । বোধ হইল,যেন এরূপ অপুর্ব স্ত্রী কখন কাহারও 
নয়নগ্শোচর হয় নাই। বস্তুতঃ স্বভাব সুন্দর বস্তু যেভাব অবলম্বন কৰক 
না কেন, সকল অবস্থাতেই রমণীয়.ও অনীর্ধবচনীয় প্রাতিপ্রাদ ছয়। 

তদনন্তুর সকলে, তরণীতে আরোহণ করিরা,ভাঁগীরথীর পরপারে 
উত্তীর্ণ হইলেন । তখন রাম লক্গমণকে সাম্বোন করিয়া কহিলেন, 
বৎস! নিষাদপতির গ্রমুখাৎ শ্রবণ করিয়াছি, এখান হইতে মহর্দি 
ভরদ্বাজের আশ্রম অধিক দুর নহে । অদ্য আমরা মেই স্থানেই 
গমন করিব। এই বলিহা, রাম আশে, জানকী মধ্যে, ও লক্ষ্মণ 
সন্দপশ্চাতে, এই ভাবে শ্রেণীবদ্ধ হইয়া, সকলে দক্ষিণাভিমখে গমন 
করিতে লাগিলেন । আহা ! সে সময়ের কি আশ্চর্য ভাব । বোধ 
হইল, যেন সাক্ষাৎ ধর্মী অধর্মের ভয়ে ভীত হইয়া কোঁশলরাজ্য 
পরিত্যাগপুর্বক নিজ্জীনকাননে প্রবেশ করিতেছেন, আর স্বয়ং 
রাজলক্মমী তদীয় অনুসরণে প্রাহত্ত হইয়াছেন, এবং মুক্তিযান রঘুকুল 
যশোরাশি, তাহাদের পশ্চাৎ পশ্চাঁৎ গমন করিতেছেন । জানকী 
গুৎসুক্যবশতঃ কিয়ৎপদ অবেগে গমন করিয়া, বন্ধুর ভূভাগে পুনঃ 
পুনঃ কুজ্ুম-কোমল পদ স্থলিত হওয়াতে, জ্ানবদনে প্রাণপতিকে 
কহিলেন, আর্ধ্যপুক্র! আর কতদূর গেলে মহর্ষির তপোবন দৃষট 
হুইবে। ' রাম প্রিয়ার কাতরতা শ্রবণে অতিমাত্র বিষাদিত হইয়া 
ভাবিতে লাখিলেন, ছায় ! সামান্য পথপধ্যটনে ধণহার এরূপ ক- 
বোধ হইতেছে, না জানি তিনি চতুর্দশ বৎসর কেমন করিয়া বনে 
বনে ভ্রমণ করিবেন । এই বলিয়া রাঁম অশ্রজল বিসর্জন করিতে 
লাগিলেন। সীতার জন্য যে রামের নিরন্তর নেত্রবারি বিশলিত 
হইবে, এই তাহার প্রথমাবতার হইল । 

অনন্তর রাম জানকীকে কহিলেন, প্রিয়ে! তোমার মন্করগতি 
দেখিয়া বোধ হুইতেছে, তুমি পথশ্রমে ক্লান্ত ও কাভর হইয়াছ। 
বিশেষতঃ আতপতাপে তোমার মুখকমল মলিন ও সর্ব্বশরীর ঘর্থাক্ত 
হইয়াছে। এ দেখ, সম্মুখবর্তী অন্দোক তকবর, কম্পমানশাখাবাহু- 

'প্রমারণদ্বারা, বিশ্রামার্থ তোমাকে আত্বান করিতেছে । অতএব চল, 
এ স্থানে গমন করা যাউক। তদনুসারে সকলে দেই তকবরের 
স্থুশীতল ছারায় কিয়ৎকাল শ্রীন্তিদুর করিয়া, সন্ধ্যার প্রাককালে ভর- 
দবাজের তণোবনে উপস্থিত হইলেন, এবং সৌম্যমূর্তি মহর্ষির সন্খ- 
বর্তী হইয়া, স্ব স্ব নামোচ্চারণপূর্দক তীয় চরণারবিন্দে অভিবাদন 
করিলেন। মহর্ষি “সত্যব্রতপালন করিরা ভূভারহরণ কর এই 
আনশ্দীর্বাদ প্রয়োগ করিয়া মধ্রসম্ভাবণ পূর্বক কহিলেন, বৎস রাম- 
চন্দ্র! তোমাদের এই স্থানে আসিবার পূর্ধেই, আমি সবিশেষ সমস্ত 
জানিতে পারিয়াহি। ভাবিতেছিলাম, তোমরা কতক্ষণে তপোঁবন 
অলঙ্কুত করিবে । অধুনা তোষাদের শুভাগমনে কি পধ্যন্ত আন- 
ন্দিত হই. বলিতে পারি না। বৎস! তুমি পিতৃপত্যপালনার্থ, 
হস্তগতরাজ্যাধিকার পরিত্যাগ করিয়া চতুর্দশ বৎসর অরণ্যবাসে 
আদিষ্ট হইয়াছ। অতএব যে পর্য্যন্ত চতুর্দশ বৎসর পূর্ণ না হয়, 
তাবৎকাল আমাদিশগের আশ্রমে অবস্থান কর। তপোবন অতি 
রমণীয় স্থান । এখানে থাকিলে, তোমরা বনবাসনিবন্ধন কোন 
কষ্টই অনুভব করিতে পারিবে না। পরে জানকীকে কহিলেন, 
বসে ! তুমি সাক্ষাৎ লক্গীন্বরূপা। তোমার গুণের সীমা নাই। 
তুমি যে পতিসহচারিণী হুইয়াছ, ইছাতে তোমার পতিপরায়ণতা গুণের 
পরাকাষ্ঠা প্রদর্শিত হইয়াছে । এক্ষণে কিছুকাল আমাদের তপো- 
বনে, পতিসহবানে মনের স্বুখে কালযাপন কর। এইমাত্র কছিয়া, 
মহ্ধি সন্নিহিত শিষ্যের প্রতি তীহাদের আতিথ্যসৎকারের ভারার্প৭ 
করিয়া, স্বয়ং সায়ন্তনহোমবিধি ও সন্ধ্যাবন্দনাদি সমাপনার্থ, তথা 
হুইতে প্রস্থান করিলেন। 


সায়ংসময় অতীত হইলে রাম যখোচিত বিশ্রামন্খ লাভ করিরা, 

মহুর্ষিঘকাশে সমুপস্থিত হইলেন, এবং লমীপস্থিত বেভ্রাসনে উপ 
বেশন করিয়া বিনযমধুবডনে নিবেদন করিলেন, ভগবন্! রাজধানী 
তপৌবন হইতে অধিক ঢুর ছে । যদি আমরা এস্থানে অবস্থান 
করি, তাহা হইলে ভরত প্রস্ততি সংবাদ পাইয়া, নিশ্চয়ই এখানে 
আসিয়া প্রমাদ ঘটাইবে। অতএব এক্সপ একটা স্থান নির্বাচন 
করিয়। দিন, যেখাঁনে অবস্থান করিলে, কেহই সহজে আমাদিগের 
অনুসন্ধান করিয়া উঠিতে না পারে । তাহা হইলে আমরা নিক- 
দ্বেগে কালযাপন করিতে পারিব । মহর্ষি কহিলেন, বৎস! যদি 
একান্তই এখানে থাকিতে অভিনায না হর, তবে চিত্রকুট পর্বতে 
গমন করিয়া তথায় বাঁসস্থান মনোনীত কর। চিত্রকুট অতি রমণীয় 
স্থান। দেখিলেই বোধ হইবে, উহা দেন ভ্রিউুবনসৌন্দির্য্ের একা 
ধার । সেখানে কিছুকাল বাস করিলেই, অচিরে তোমাদের চিত্তের 
স্থৈ্ধ্য সম্পাদিত হইয়া, অন্তুরে অভভতপূর্ব হুথসঞ্চার হইতে থাকিবে । 
অধিক কি, তোমাদের আর রাজধ ন'তে প্রতিগমন করিতে কখনই 
ইচ্ছা হইবে না। তোমরা প্রাতঃকালে, অতি সাবধানে যমুনা পার 
হইয়া কিয়দ্দ'র গ্রমন করিলে, পরমপবিত্র অতিরুহৎ এক বটরক্ষ 
দেখিতে পাইবে । উবার নাম শ্যামনট। এ রুক্ষটী পথশ্রীস্ত 
পখিকজনের বিশ্রীমনিকেতনস্বরূপ । মুনিগণ আতপতাপিত হইলে, 
এ শ্যামবটের শাখাতলে বসিরা নিরন্তর বিশ্রামস্থখ লাভ করিয়া 
থাকেন । তথা হইতে কিয়দ্দর দক্ষিণাভিমুখে যাইলেই, পরিশেষে 
চিত্রকুটের সমীপস্থ একটী স্বভাবন্ন্দর উন্নতভূভাগ নয়নগোচর 
হইবে । এ প্রদেশটী অতীব মনোরম বলিয়া, তপোনিষ্ঠ তপস্থি- 
সম্প দায়, তথায় পর্ণকুটীর নির্মাণ করিয়া পরমস্ুখে কালযাপন 
করিতেছেন। 

পরদিন প্রাতঃকাঁলে, রাম লক্ষণ ও জানকী মহত্বির নিকট বিদায় 
গ্রহণ করিয়া জাহ্নবীযমুনা-সঙ্গম-সন্ভুত মহাতীর্ঘে অবশীহনপূর্ব্কক, 
উড়,পারোহণে কালিন্দার পরপারে উদ্বীর্ণ হইলেন ? এবং মহরি- 
প্রদর্শিত পথ অবলম্বন করিয়া কিয়দ্দ র গমন করিলে শ্যামবট প্রাপ্ত 
হুইলেন। অনন্তর তীহারা উহা পশ্চাতে রাখিয়। চিএকুট। ভিমুখে 
গ্রমন করিতে লাখিলেন। নেইকালে কন্করকণ্টকাকী্ণ হুর্গমপথ- 
পর্যটনে জনকরাজতনয়ার জ্ুকোমল চরণতল ক্ষতবিক্ষত হওয়াতে, 
রক্তচন্দনধারার ন্যায়, বিচ্ছু বিন্ড্ু কথিরধারা বিনির্থত হইতে লাগিল । 
তথাপি তিনি সে অসস্থয যাতনা সহ্য করিরা, চাক্ষের জল বল্কলাঞ্চলে 
মার্জন করিতে করিতে গতির অনুপম করিলেন । কিন্তু ক্ষত" 
যন্ণা ক্রমশ; অসহ্য হওয়াতে, জানকী অগ্রগামী পতিকে কাতর- 
স্বরে কহিলেন, নাথ ! পীরে ধারে চলুন + আমি দ্রুতগযনে ক্রমেই 
অক্ষম হুইতেছি । রাম শুনি] কহিলেন, প্রিয়ে! অদ্য এইম্থানে 
বিশ্রাম করা যাউক। চিত্রকুট এখান হইতে অধিক দূর নছে ? কল্য 
তথায় গমন করা যাবে । 

তদনুদারে, লক্মমণ কিঞ্চিৎ ফলমূলাদি ও পানীয় আনয়ন করিলে 
তন্বারা তাহারা ক্ষুৎপিপাসা শিরত্তি করিলেন । ক্রেমে পথশ্রমে 
কাতরাপ্রযুক্ত, জানকীর ঘোরনিদ্রার আবির্ভাব হইল । তখন তিনি 
রামবাহুর উপরি মস্তক বিনাস্ত করিরা পরমস্্রখে শয়ন করিলেন। 
বৌধ হুইল যেন সেধ্দামিনী নবীন জলধরের সহিত অস্বরতল পরি 
ত্যাগ করিয়া ধৈর্ধ্যাবলম্বনে ধরণীপৃষ্ঠে নিদ্রা যাইতেছেন । 

ক্রমে সায়ংসময় উপস্থিত হইল। ভঙ্গবান মরীচিমালী যেন 
জানকীর দুঃখ দেখিতে না পািয়াই, অস্তণিরিশিখরে অধিরোহণ 
করিলেন। বিভাঁবরী তমোময় আবরণে দশদিক আচ্ছন্ন করিল। 


৮৪ রামের রাজ্যাভিষেক । 


মুধাকর যেন সীতাঁছুখে ছুঃখিত হইয়াই, সুধাবর্ষণচ্ছালে অশ্রবিন্জু 
ক্ষেপণ করিতে লাগিলেন । তখন রাম লঙ্মমণকে কহিলেন, ভাই ! 
অদ্য আমরা এই মনুষ্যসমাগম-শূন্য শ্বাপদ-স্ঈদল ভীষণ স্থানে অব- 
স্থান করিতেছি, অতএব সতর্কতাপর্বক রাত্রিযাপন করিতে হুইবে। 
লক্ষমণ অনুজবর্মবরক্ষণে একান্ত যত্বশীল, সুতরাঃ নিদ্রা পরিত্যাগ 
করিয়া, সশস্ত্র সমস্ত যাঁমিনী জাগরিত রহিলেন। 

পরদিন, তাহারা তথা হুইতে প্রস্থান করিয়া চিত্রকূটে উপস্থিত 
হইলেন । চিত্রকুটবাসী তপস্ষিগণ, তাহাদের শাস্ত ও বীররসমিশ্রিত 
মনোহরমূর্তি অবলোকন করিয়া, সবিস্ময়ে পরস্পর কহিতে লাগি- 
লেন, ইহারা কে, কোথা হইতে আগমন করিতেছেন ? দেখিয়া 
আপাতত প্রতীয়মান হয়, ইীরা ভিক্ষাজীবী, কিন্তু তাহা হইলে 
এরূপ অনুপমরূপ-লাবণ্যসম্পন্্রা কামিনী কেন অঙ্দে আসিবে? 
ভিক্ষুকের দারপরিগ্রহ যে একান্ত অসম্ভব । তবে বুঝি বিবেকী ; 
নতুবা এখানে আসিবার কারণ কি? কিন্তু যেব্যক্তি বিবয়বাসনা- 
বর্জিত, উহার হস্তে বীরচিন্ন কারক কেন? অনুমান হুর কোন 
রাজর্ধির পুক্র, কিন্তু ভাহাই বাঁ কি প্রকারে বিচারসঙ্গত হয়? রাঁজ- 
পুক্র কোথায় জটা'ভার বছন করিরা থাকে? তবে অরণ্যচারী ব্যাধ। 
কিন ব্যাধ অতি নীচ জাতি, নাচবংশে এরূপ অমানুষ সৌন্দধ্য 
কখনই সন্তবে না । তবে নিশ্চয়ই ইহারা দেবতা 3 নতুবা মনুষ্যলোকে 
এরূপ অদৃষ্টপূর্ব্ব অদ্ুতরূপরাশির সমাবেশ কখনই দৃউি হয় না। 
এইরূপে কলে নানা তকবিতর্ক করিতেছেন, এমন সময়ে রাম 
মীপস্থ হুইয়, তাহাদের চরণবন্দনা করিলেন, এবং আত্মপরিচয় 
প্রদ্দান করিয়া কলের সংশয় অপনোদন করিয়া দিলেন । 

ক্রমে মুনিগণের সন্থিভ রাম ও লক্ষমণের বিশিষরূপ আলাপ 

হইতে লাগিল । জানকীরও সমবয়স্কা খষিতনয়াদিগের সহিত সখীবৎ 
সোধছাদ্যভাব জন্মিল। অনন্তর উাহারা সেই স্থানে কুটীরদ্বয় নির্বাণ 
করিয়৷ তাছাতে অবস্থান করিতে লাগিলেন । আহা ! সময়ে কি না 
হয়। যাহারা সুরম্যহন্ম্যস্থিত মণিময় পধ্যঞ্জে কুসুমসুকোমল শয্যায় 
শয়ন করিয়া দিনযামিনী যাপন করিতেন, যাহারা নিরন্তর নানারস- 
মিশিত উপাদের ভক্ষণ, ও মহ্থামূল্য বিচিত্র বসন পরিধান করিতেন; 
শত শত দাস দাসী ফাহাদের সেবায় নিয়ত নিযুক্ত ছিল) অধুনা 
তাহাদের পর্ণকুটারে ধরাসনে শয়ন, ফলমুলাদি ভক্ষণ, নিঝরবারি- 
পাঁন, ইত্যাদি বন্যবৃত্তিতে সময় অতিবাহিত হইতে লাগিল । 

এদিকে রদ্ধ রাজা দশরথ, রাষবিরছে একান্ত কাতর ও যার পর 
নাই শোৌকান্ডিভুত হইয়া, আহার বিহার নিদ্রা প্রভৃতি তাবৎ ব্যাপার 
পরিত্যাগ করিলেন ; এবং অবিশ্রান্ত অশ্রুবিসর্জন করিয়া, অহো- 
রাত্র কেবল হা রাম! এই ককণশব্দে বিলাপ করিতে লাগিলেন । 
ছুর্দিবহ পুল্রাশোকদহনে নিরন্তর অন্তদাহ হওয়াতে, তাহার শরীর 
ক্রমশঃ শীণ ও বিবর্ণ হইয়া কঙ্কালমাত্রাবশিট হইল । তিনি একান্ত 
রামশতপ্রীণ 5». আুতরাং রামবিরহে ছুর্ববহ দেহভারবহুন-ক্লেশ অসহ্য 
হওয়াতে, দিনযামিনী ধ্রালুিত হইয়া, কখন আত্মভৎসন, কখন 
রামগুণকী্ভন, কখন বা কৌশল্যাকে অন্থুনর, কখন কৈকেরীকে 
তিরস্কার করিতে লাগিলেন ; এবং কেবল সুমন্ত্রের আগমনপথ 
নিরাক্ষণ করিয়া প্রাণধারণ করিয়া রহিলেন। 

চতুর্থ দিবসে স্ুমন্ত্র শুন্যরথ লইয়া, আর্তন্বরপূর্ণ অযোধ্যায় উপ- 
স্থিত হইলেন $ এবং দশরথের সন্নিধানে গমন করিয়া সাশ্রুনয়নে 
কাতরস্ববে নিবেদন করিলেন, মহারাজ ! এ হতভাগ্য রামচক্দ্রকে 
অরণ্যে রাখিয়া! আনিল । দশরথ শ্রবণমাত্র, হা রাম ! ৰলিয়া মুচ্ছিত 

হইলেন। সুমন্ত অঠবত্তে তাহার চৈতন্য সম্পাদন করিলে, রাজা 
গলদশ্রুলোচনে আকুলবচনে জিজ্ঞাসা করিলেন, সুমন্ত! তুমি 
আমার বসকে কোথায় রাখিয়া আসিলে? বৎস আমায় কি 
বলিয়া দিয়াছেন ? সুযন্ত্র আদ্যোপান্ত সমস্ত বর্ণন করিয়া কহিলেন, 
মহারাজ ! যুবরাজ রামচন্দ্র, মহারাজের চরণে প্রণাম জানাইয়। 
নিবেদন করিয়াছেন, পিতা যেন আমাদের নিমিত্ত কিছুমাত্র শোক 
বা দুঃখ প্রকাশ না করেন। আদরা তাহার চরণপ্রনাদে অরণ্যে 
পরমস্থখে কালযাপন করিব । আমাদের জন্য কোন চিন্তা নাই। 
দশরথ শ্রবণমাত্র, দীর্ঘনিশ্বাস পরিত্যাগপূর্রক রোদন করিতে 
করিতে কছিলেন সুমন্ত্র! বিরত হও, আর বলিবার আবশ্যকত। 
নাই! আমার হৃদয় অন্গুতাপানলে ভন্মীভূত হইল । হা বৎস রাম- 
চত্দ্র! হা বৎস লক্ষণ! হাঁ বসে সীতে ! তোমরা এখন কোথায় 
রহিয়াছ। কণ্টককল্ঠরাকীর্ণ ছুর্গম বনে কেমন করিয়া ভ্রমণ করিতেছ। 
আতপতাপে মুখচন্্র মলিন হইলে, ম্মেহনয়নে কে তোমাদের চক্দ্রানন 
নিরীক্ষণ করিতেছে? পিপানিত হইলে কে তোমাদিশ্কে জলদাঁন 
করিতেছে ? ক্ষুধার উদ্রেক হইলে কে তোষাদিগকে আহার করাই- 
তেছে? হা বৎস রামচন্দ্র ! একবার আসিয়া এ পাপিষ্ঠের, এ নরা- 
ধমের অ্কভূষণ হও । মধুস্বরে একবার এ নির্দয়কে, এ নিষ্ঠুরকে 
পিতা বলিয়া সম্বোধন কর । শুনিয়া আমি এ জন্মের মত বিদায় হুই। 
ছা পিতৃবংসল ! পিতাকে সত্যবর্থব হইতে রক্ষা করিয়া, ভাল পিতৃ- 
ভক্তি প্রদর্শন করিলে ! পিতৃধ্্ম যে কি প্রকারে পালন করিতে ছয়, 
তাহার নুতন পথ উদ্ভাবিত করিয়া জগতের দৃষ্টাস্তস্থলাভিবিক্ত হুইলে। 
আমি ইহজন্মে আপন ছুষ্কৃতির ফলছোগ করিতেছি। কিন্তু আর 
এ ছুঃনহ যাতনা সহ্থা হয় মা। এক্ষণে কালের শরণাপন্ন হইয়া সকল 

শোক, সকল দুঃখ, সকল অন্তাপ বিসঞ্জন করিব। প্ররিয়দশন ! 
আমার অন্তিমকাল উপস্থিত এ সময়ে তোমার চক্দ্রানন একবার 
দেখিতে পাইলাম না, অন্তকরণে বডই আক্ষেপ রহ্ছিল। এইরূপ 
আক্ষেপ করিতে করিতে, তাহার ইন্ড্রিয়সকল বিকল, মুখ্রী। মলিন, 
এবং নয়নযুগল দৃষ্ধিহীন হইয়া পড়িল । প্রাণবায়ু প্রবল নিশ্বাসবায়ুর 
সহিত দেছত্যাঁগ করিয়া পলারন করিল । দশরথ হুতচেতন হইয়া, 
যাঁনবলীলা সংবরণ করিলেন । 

বাজার তাদৃশী অবস্থা দর্শনে সকলে হাহাকার করিয়া,উচ্গেস্বারে 
রোদন করিতে লাগিলেন । কে শল্যা শোকে নিতান্ত বিহ্বল হইয়া, 
মহারাজ এ চিরছ্ুঃখিনীকে পরিত্যাগ করিয়া কোথায় চলিলেন ; এ 
অভাগিনীর আর যে কেহই নাই, প্রিয়পুত্র পরিত্যাগ করিয়াছেন, 
জীবনন্থাযীও কি পরিত্যাগ করিলেন; এইরূপ বিলাপ করিয়া যুচ্ছি'ত 
হইলেন । সুমিত্রা দুর্বিষহ শোঁকভরে অভিভূত হইয়া, হায়! কি 
সর্বনাশ হইল,বলিয়া মুচ্ছাপ্রাপ্ত হইলেন। পৌঁরজন আর্তনাদ করিতে 
করিতে, কেহ মহারাজ, কেহ পিত?, কেহ পরতো! ইত্যাদি.সাম্বোধনে 
দশরথের শরীরোপরি অজত্র অশ্রুবিসর্জজন করিয়া তদীয় অঙ্গের 
ধুলি ফেোঁত করিতে লাগিল। অনতিকালমধ্যে রাজভবন নিরন্তর 
ছাহাকাররবে পরিপূর্ণ হইয়া উঠিল। 

_ক্রেমে অফ্টাহ গত হইলে, ভরত মাতুলালয় হইতে আগমন করিয়া 
দেখিলেন, রাজপুরীর আর সে অবস্থা নাই । রাজসতা শুন্য,পৌরজন 
বিষাদ, সর্বত্রই ছাহাকারপূর্ণ। তত্র্শনে হৃদয়ে শঙ্কা উপস্থিত 
হওয়াতে, ভরত ক্ষণবিলম্বব্যতিরেকে পিতৃভবনে গ্রমন করিলেন » 
দেখিলেন, তথায় পিতা নাই, পিতার সেই শয্যা, সেই রত্রসিংহাসন, 
সেই সকল বিলাঁনের বস্তু, হীনএভ ও বিশতগ্ী হুহয়া রহিয়াছে । 

দেখিবামাত্র ভরতের মনে এক প্রকার অভাবিত ভাবের উদয় হইল 
তিনি আরো অধিক ব্যাকুল হুইয়া মাতৃগৃঙ্থে প্রবেশ করিলেন। 
কৈকেরী আহ্্লাদভরে প্রণত পুত্রের মুখচুম্বন ও মস্তকাঘ্রোণ করিরা, 
কুশল জিজ্ঞাসা করিলেন । ভরত কুশলবাত্তী বিজ্ঞাপন করিয়া, 
আকুলবচনে জিজ্ঞাসা করিলেন, মাত? ! রাজধানীর এরূপ অভতপূর্ধ 
উরবস্থা দর্শন করিতেহি কেন? মহারাজ কোথায়? তিনি শারারিক 
ভাল আছেন ত? অনেক দিবস হইল, পিতৃচরণ দর্শন নাঁ করাতে 
আমার চিত্র অতিমাএ ব্যাকুল হইয়াছে । অতএব জননি। ত্বরারর 
বলুন পিতা কোন্‌ "খানে অবস্থান কবিতেছেন ? 

কৈকেরা কহিলেন বস! সত্যপ্রির যহারাজ কা'লপর্ম্ের বশংবদ 
হইরা, মায়াময় সংসার পরিত্যাখপূর্ধক পরলোৌকগমন করিগাছেন। 
ভরত শুবণমাত্র, হা পিতঃ! বলিয়া ছিন্ঘুল তকর ন্যার ভূতল 
পতিত হইলেন, এবং উচ্চৈঃস্বরে রোদন করিতে কারিতে কহিলেন, 
মাতঃ ! আর আমি এ জন্মের মত পিতার পাদপদ্ম দর্শন করিতে 
পাইৰ না.+ তবে এ জগতে আর কে আমাকে স্েহমধরসস্তাঁষণে 
আহ্বান করিবেন। কে আমাকে বাংসল্যভাবপূরিত কর দ্বারা 
স্পর্শ করিবেন ৷ বিপৎপাঁতি হইলে আমি কাহার নিকট শিয়া আশর 
গ্রহণ করিব। বৎস বলিয়া আর কে আমাকে সম্ভাষণ করিবেন | 
হায়! আমি কি হতভাগ্য। সন্তান হইয়া অন্তিমকালে পিতার কোন 
কাধ্যই করিতে পারিলাম না । হায়! কি আক্ষেপের বিষয় । চরম 
সময়ে একবার পিতার সহিত সাক্ষাৎ পর্ধ্যস্তগ্ড হুইল না। এহরূপ 
বন্থু বিলাপ করিয়া, ভরত পরিশেষে চক্ষের জল মাঙ্জনপুর্বক 
কহিলেন, মাতঃ ! কি কালব্যাধি পিতাঁকে আক্রমণ করিয়াছিল? 
কৈকেয়ী পুভ্রসমীপে, আদ্যোপান্ত মহারাজের মৃত্যুর কারণ বর্ণন 

করিয়া কহিলেন, বস ! আমি কত যড়যন্ত্র করিয়া তোমার নিমিত্ত 
রাজ্যরক্ষা করিয়াছি । এক্ষণে শোকসংবরণ পূর্বক, রাজ্যভাঁর স্বহস্তে 
এহণ কর! তোমাকে রাজাসনে আনীন দেখিয়া, আমার চক্ষু পরি- 
তৃপ্ত হউক । : 

একে পিতৃশোকে ভরত অত্যন্ত কাতর হুইরাছিলেন, তাহাতে 
আবার এইরূপ অতর্কিত রামনির্বাসনের কথা শুনিবামাত্র কম্পিত- 
কলেবর হইয়া, হা! হতোইস্মি, বলিয়া ভূতলে পতিত ও মুচ্ছিত 
হুইলেন। পিতৃশোক অপেক্ষা ভ্রাতৃবিয়োগশোক ভাহার শতগুণে 
তাপজনক হইল । ক্ষণকাল পরে সংজ্ঞীলাভ হইলে, তিনি কিংকর্তৃব্য- 
বিমুট হইয়া কিরৎকাল শুন্যনয়নে কৈকেয়ীর মুখ নিরীক্ষণ করিতে 
লাগিলেন । অনন্তর সহসা উদ্ভুতরোষভরে জননীকে বনু তিরক্ষার ও 
ভঙ্সনা করিরা সবিষাঁদে কহিতে লাগিলেন, আমি জন্মান্তরে কত 
পাঁপসঞ্চয় করিয়াছিলাম, ত!হা'তেই এমন রাক্ষসীর দর্ধৌদরে জন্মগ্রহণ 
করিয়াছি । আমার জীবনে ধিকৃ ! আমি এখনও জীবিত রহিয়াছি 
আমার কেন এই মুস্ুত্েহ মৃত্যু হইল না? হা গুণাকর রঘুবীর! এই 
হতভাগ্যের জন্যই আপনার যত ছর্ণতি ঘটিয়াছে । এই মন্দভাগ্যই 
আপনার সকল অনর্থের মূল। হায়! আমি যদি জন্মগ্রহণ না করি- 
তাম, তাহা হইলে আর এবভ্ডূত বিষম অনথ সংঘটিত হইত না। হায়! 
যদি ভূমিষ্ঠ হইবামাত্রই আমার মৃত্যু হইত, তাহা হইলে আর আর্ধ্যকে 
এরূপ অভূতপূর্ব ছুঃখার্ণবে পতিত হইতে হইত না। হা মাত! 
তুষি মুকুর্তকালের মধ্যে কি এক অতিমহান অনর্থআ্রোত প্রবাহিত 
করিয়াছ। জগতে তোমার এ অপবশ, চিরস্থায়িরপে দেদীপ্যমান 
রছিল। তুমি যে রাজ্যের লোভে এই বিযমকাও ঘটাইয়াছ, নে 
রাজ্যে আমার প্রয়োজন নাই। এ যাহার রাজ্য, আমি তাহাকে 

সিংহাসনে বসাইয়া, স্বয়ং যাবজ্জীবন প্রভুপরারণ ভূত্যের ন্যায় তাঁহার 
চরণসেবা করিব । হা আঙ্য রামচন্দ্র! হা আর্যে সীতে! হা 
অনুজ লম্বঘণ ! তোমরা রাজভবন শুন্য করিরা কোথায় গমন করি- 
য়াছ। এখানে পিতৃদেব তোমাদের বিয়োশে কাতর হুইয়া প্রাণ- 
ত্যাগ করিয়াছেন । হায়! হায়! যাহা হইতে পিতার মরণ, অগ্র- 
জের নির্ব[সনঃ রাজোর অরাজকতা ও এুজাপুঞ্জের দীনতা হইয়াছে, 
সেই পাপীয়সীর গরভজাত বলিয়া, সকলে আমাকে কত নিন্দা, কত 
ঘণা করিতেছে । কি সর্বনাশ 1 কেমন করিরাই বা জননমাজে 
এ মুখ দেখাইব। এ লৌকাপবাদ ছুনিবার হইয়া উঠিয়াছে। এই 
বলিয়া ভরত, উচ্চৈঃত্বরে রোদন ও অনিবাধ্যবেগে অশ্রুবিসর্জন 
করিতে লাগিলেন । 

ভরতের ভ্রুন্দনশব্দ শ্রবণ করিয়া, বশিষ্ঠদেৰ ত্বরার় অন্ত্রঃপুরমধ্যে 
প্রবেশ করিলেন ১» এবং তৎনমীপে উপস্থিত হইয়া, মৃত্তিমান জ্ঞান- 
রাশির ন্যায় গম্তীরত্বরে কহিলেন, রাজকুমার ! রোদন সংবরণ কর। 
তরলপ্রকৃতি সামান্য মন্ুষ্যের ন্যায়, এরূপ কাতর হওয়া তোমার 
কর্তব্য নছে। দেখ, প্রাণিমাত্রই অবশ্যস্তাবা মৃত্যুর অধীন। জন্মিলে ই 
মৃত্যু হয়, ইহা চিরপ্রদিদ্ধ। কেহ চিরকাল জীবিত থাকিতে পারে 
না। আজি হউক, বাঁ ছুদিন পরেই হউক, সকলকেই কালবর্ম্বের 
অনুগত হইতে হইবে । তখন আর পার্থিব বিষয়ের সহিত কোন 
সম্পর্কই থাকিবে না; পুত্রকলত্রাদির সহিত সন্বন্ধ একেবারে তিরো- 
ছিতহুইবে। যে দেহের নিমিত্ত কত যত্্, কত আয়াস স্বীকার 
করিতে হুয়, সেই দেছই পরিশেষে ধূলায় বিলু্ঠিত ও ভন্মরাশ্শিতে 
পরিণত হুইয়৷ থাকে । অতএব যখন প্রাণিয়াত্রই ধ্বংসশীল, তখন 
আর তাছার নিমিত্ত শোক করায় ফল কি! আরও যদি জাঁনিতাম 

যে, শোক করিলে বিন প্রিয়পদার্ঘের সত পুর্ষ্িলনের সম্ভাবনা 
আছেঃ তাহা হুইলে অনুশোচনা করায় ক্ষতি নাই। কিন্তু যখন 
দেখিতেহি, একবার জীবন গত হইলে আর কিছুতেই তাহাকে 
প্রত্যাবর্তিত করিতে পারা যায় না, তখন আর রূথা শোকযোছে 
অভিভূত হইবার প্রয়োজন কি ?.বৎস! এই যে সংসার দেখিতেছ, 
ইহা অতি বিচিত্র । সংলারের কোন বিষয়েরই স্থিরতা নাই। প্রাতঃ 
কালে জগতের যে ভাব দর্শন কর] যাঁ়, মধ্যাহ্ৃকালে সে ভাঁব পরি- 
বর্তিত হইরা, ভাবান্তর লক্ষিত হুইয়া থাকে । আবার সায়ংকালে 
অন্যবিধ ভাব দৃষ্টিগোচর হ়। জগতের সকল বন্তই এইরূপ পরি- 
বর্তনশীল । ইঞ্টবিয়োগ-নিবন্ধন অন্তঃকরণে শোকের উদয় হয় বটে, 
কিন্তু প্রত মনতুষ্যের হৃদয়ে উহা অধিকক্ষণ স্থান প্রাপ্ত হয় না। তুমি 
জ্ঞানবাঁন ও পর্তিত। তোমার বিশিষ্রূপ কার্ধ্যাকার্ধ্যজ্ঞীন জন্মি- 
সছে। অতএব বস! তুমি সংসারের অসারতা ও বস্তমাত্রেরই 
অনিত্যতার বিষয় পধ্যালোৌচন] করিয়া, চিত্ত স্থির কর এবং মনোঁ- 
মন্দির হইতে শোক, ছুঃখ একেবারে দুরীভূত করিয়া দাও ।. 

বস! যৎকালে মহারাজ পরলোক গমন করেন, তখন রামচন্দ্র 
বনে গ্রমন করিয়াছেন, এবং তোমরাও কেছ এখানে উপস্থিত 
ছিলে না» সেই কারণে আমি মহারাজের মৃতদেহ তৈলপূর্ণ পাত্রে 
সংস্থাপিত করিয়া রাখিয়াছি । এক্ষণে সর্বশোক বিন্দরণপূর্ব্বক, তদীয় 
আস্ম্েডিক্রিয়া সমাপন করিয়া, পুত্রের কাধ্য কর $ এবং বাঁ যেষন 
পিতৃআজ্ঞা শিরোধাধ্য করিয়া বনে গমন করিয়াছেন, তদ্রুপ তুমিও 
পিতৃ আজ্ডা পালনপূর্বক প্রজাপালন কাধ্যে দী।যত হও । 

ভরত বশিষ্টদেবের উপদেশ বাক্য আকর্ণন করিয়া, ক্ষণকাল 
অধোমুখে মৌঁনীবলম্বন করিয়া রহিলেন। অনন্তর অতি বৃহৎ 

নিঃশ্বাসভার পরিত্যাগপূর্বক, চক্ষের জল মার্ডন করিতে করিতে 
অস্ফ,টস্বরে কহিলেন, ভগবন্! পিতীর মৃত্যু ও অগ্রজের নির্বাসন, 
উভয়ই আমার চিত্বকে একেবারে আকুল করিয়া তুলিরাঁছে । হাদয়ের 
মর্মগ্রন্থি সকল বেন শিথিল হুইরা পড়িতেছে। মানুষের পদে পদে 
বিপদ ঘটিরা থাকে সত্য, কিন্তু আমার ন্যার এরূপ বিপদের উপর 
বিপৎপাভ কখন কাছার অদুর্টে ঘটে নাই। এই কারণে আমি 
কিছুতেই ধৈর্ধযাবলম্বন করিতে পাঁরিতেছি না । শোকমোহে অভি- 
ভূত হওয়া উচিভ নছে ; তাহা আমি বিলক্ষণ অবগত আছি, কিন্তু 
কি করি, কিছুতেই আমার চিত্ত স্থির হইতেছে নাঁ। এই বলিরা 
অবিরলধারায় বাষ্পবারিবিযৌচন করিতে লাগিলেন । 

তদমন্তর বশিষ্ঠদেব পিতৃপ্রেতক্রিয়াকরণীর্থ পুনঃ পুনঃ তনুর 
করিলে, ভরত কথণ্চিৎ শোকাঁবেগ সংবরণ করিয়া, যে স্থানে পিতার 
মৃতদেহ রক্ষিত হইয়াছিল, তথায় ত,হার সহিত গমন করিলেন 3 এবৎ 
নয়নজলে তদীর অঙ্গ ধোঁভ করিয়া, পরিশেষে অরযুনদীতীরে পিতার 
অস্ত্যেফি-ক্রিয়া সাপন করিলেন । 

ক্রেমে, অস্ত্যেটিক্রিয়ার পর যেষে ক্রিয়াকলাপ করিতে হয়, 
তত্তাবৎ স্ুুসম্পন্ন হইলে, বশিষ্ঠদেব ভরতের নিকট উপস্থিত হইয়া 
কহিলেন, কুমার ! রাজা না থাকিলে রাজ্যরক্ষা হওয়া ছু্ষর! মহা 
রাজের মৃত্যু হওয়া অবধি কৌশলরাজ্য অরাজক হইয়াছে । অতএব 
তুমি কল্য হইতে সাআজ্োর শামনভার গ্রহণ করিয়া প্রজাপালন- 
কার্য ত্বরাদ্থিত হও । 

বশিষ্ঠদেবের বাক্যশ্রবণ করিয়া, ভরত ধোদন করিতে করিতে 
কহিলেন, ভগবন্‌! আমি গ্রাণ থাকিতে, কখনই রাজ্যভার গ্রহণ 
করিতে পারিব না। এ আধা রাষচন্দ্রের রাজ্য , ইহাতে আমা 

অধিকার কি? যদি বলেন, পিতৃদেব আমাকে রাজপদ প্রদান 
করিয়া শিয়াছেন, কিন্ত্বী আমি নিশ্চর বলিতেছি, ইহাতে কখনই 
তাহার আন্তরিক ইচ্ছা ছিল মা । পাপীরসী জননীর ভয়েই এরূপ 
বিষম কাণ্ড ব্যবপিত হইয়াছে । এক্ষণে আমি আর্যযের নিকট গমন 
করিয়া, যেমন করিয়া! পারি, তাহাকে রাজধানীতে আনয়ন করিব, 
এবং রাজাঁসনে উপবেশন করাইয়া নিরন্তর তাহার সেবা ও শুঞ্াযায় 
কালযাপন করিব। আধ্য আমাকে সবিশেষ ম্মেহ করিঢ়া থাকেন । 
আমি তাহার চরণে ধরিয়া বিনয় করিয়া বলিলে, তিনি কখনই 
আমার প্রস্তাবে অসম্মত হইবেন না । বিশেষতঃ পিতৃদেবের ব্বর্গা- 
রোহণ-সংবাঁদ শুনিলে, তিনি কখনই নিশ্চিন্ত থাকিতে পারিবেন 
না। অতএব আপনি আর্ধ্যসকাশে যাইতে অন্গুমোদন ককন। 
বশিষ্ঠদেব ভ্রাতৃপরায়ণ ভরতের নির্ধন্ধাতিশয়দর্শনে হষ্টচিত্ত হইয়া, 
ভদীয় গমনে সম্মতি প্রদান করিলেন ॥ 

তদনন্তর, ভরত ভ্রাতুউদ্দেশে, দীনবেশে অরণ্যযাত্রা করিলেন। 
যথাকাঁলে চিত্রকুট পর্বতে উপস্থিত হইলে, রামের পর্ণকুটীর তাহার 
নেত্রপথে পতিত হইল । তখন তিনি অতি দীনমনে কুটীরদ্বারদেশে 
গমন করিয়া দেখিলেন, রামচন্দ্র মৃগচর্ম্ের আসনে উপবেশন 
করিয়া, লক্ষণের দহিত মধুরালাপে কাঁলফাপন করিতেছেন। রামের 
মস্তকে নবজটাজাল,সর্বাবয়বে ভস্মলেপন, হান্তে কুশাঙ্গ বয়, এবং 
পরিধান বল্কলবাস। আধ্যের তাদৃশী দশা দর্শনে ভরত শোকভরে 
অতিমাত্র ব্যথি্ভ হইয়া, সাশ্রনর়নে, হা আর্য! বলিয়া রামচক্দ্রের 
পাঁদমুলে আত্মসমর্পণ করিলেন, এবং উচ্চৈম্বেরে রোদন করিতে 
করিতে কহিলেন, আধ্য ! আমার অপরাধ মার্জনা ককন। এই 
হতভাগ্যের, এই মরাধমের জন্যই আপনার এরূপ শোচনীয় দশা 

উপস্থিত হইরাছে। হায়! আমিযদি পাপীয়সী নির্শ্মমা জননীর 
দর্ধোদরে জন্মগ্রহণ না করিতাম, যদি ভূমিষ্ঠ হুইবামাত্রই আমার 
প্রাণবিয়োগ হইত, তাহা হইলে আর আমাকে আর্য্যের এরূপ 
অবস্থা দেখিতে হইত না। এক্ষণে আমি আপনার এ প্রকার অবস্থা! 
আর দেখিতে পারি না, আমার হৃদয় বিদীর্ণ হুইয়া যাইতেছে । 
আধ্য ! যদি আমার প্রতি আপনার স্সেহ ও মমতা থাকে, যদ্দি 
আমার এ পাপজীবন রক্ষা করিতে বাদন! হয়, তবে আপনি অচিরে 
এ খধিবেশ পরিত্যাগ করিয়া গৃহে চলুন । আপনার বিরহে রাজ্য 
উৎসম্ন হইয়া যাইতেছে । 

রাম, ভরতকে একান্ত কাতর ও যার পর নাই বিষ অবলোকনে 
উত্তরীয় বল্কলদ্বারা তদীয় নয়নের অশ্রুমার্জন করিয়া, সন্েহ- 
মধুরসভ্ভাষণে সান্ত্বনা করিয়া কহিলেন, বৎস ভরত! উঠ উঠ, 
ধৈর্যাবলম্বন কর, এত কাতর হুইতেছ কেন? আমি এ পর্য্যন্ত 
তোমার কোন অপরাধ দেখিতে পাই নাই, তবে তুমি আজি কেন 
আমার নিকট ক্ষমা প্রার্থনা করিতেছ ? এবং কি কারণেই বা 
জননীর প্রতি দোষারোপ করিয়া আপনার অমঙ্গল কামনা করিতেছ? 
দেখ ভাই! মাতৃনিন্দা করা মহাপাপ ! তুমি কেন অকারণে 
ঈননীকে নিন্দাবাদে দূষিত করিতেছ? আর ও কথা কখন ত্রান্তি- 
ক্রমেও মুখে আনিও নাঃ আনিলে মছাঁপাতকপঞ্চয় করা হইবে । 
তীহার দৌষ কি? তিনি কি করিবেন? আমি আপন অদৃষ্টের 
কলভোগ করিতেছি । যদি বিধাতা আমার ললাটে ছুঃখভাঁর 
লখিয়া থাকেন, তাহা কেহ কখন খণ্ডন করিতে পারিবে না । বৎস! 
₹ুমি মনে করিতেছ, অরণ্যবাসনিবন্ধন আমি অসুখী হুইয়াছি ঃ 
কন্তু দেখ, একদিনের জন্যেও আমার মনে বিন্দুমাত্র অসুখসঞ্চার 

হয় নাই। আমি গৃছেতে যে ভাবে ছিলাম, এখানে বরং তদপেক্ষা 
জুখে দিনযাপন করিতেছি । দেখ ভাই! আমার রাজ্যভার গ্রঙ্থণ 
করা কেবল তোমাদের জুখন্বচ্ছান্দের নিমিত্ত; যদি তোমরা স্বয়ংই 
সেই জুখভোগ করিতে সমর্থ হও. তবে আর আমাকে বৃথা কেন 
অনুরোধ করিতেছ? আমার যতই কেন কট হউক না, যতই 
কেন অসুখ হউক না, তোমরা স্ুখস্থচ্ছন্দে থাকিলে সে কষ্ট, সে 
ছঃখ, একদিনের জন্যও আমার অস্ুখকর হইবে না! আমি যখন 
জননীর নিকট, চতুর্দশ বৎসর অরণ্যবাঁস করিব বলিয়া প্রতিশ্রুত 
হুইয়াছি, আর বিশেষতঃ পিতৃদেৰ আমাকে বত্যপালনে আদেশ 
করিয়াছেন, তখন আমি তোযার প্রার্থনায় সক্মত হইয়া ছুরপনেয় 
পাপপঙ্কে লিপ্ত হইতে পাঁরিব না । তুমি গৃহে গমন কর । পিতৃদেৰ 
তোমার হস্তে সাআজ্যের শামনভাঁর সমর্পণ করিয়াছেন । তদনুসারে 
তুমি পিতৃআজ্ঞা পাঁলনপুর্বক রাজ্যশীসন কর। কদাঁচ তাহার 
অন্যথাচরণ করিও না। করিলে বিষম অধর্মসঞ্চয় হইবে? এবং 
পিতৃদেবও পাপস্পশ্া হইবেন। অতএব পিতাকে ধর্মপথস্থলিত 
করা অপেক্ষাঃ তোমার রাঁজ্যভার গ্রহণ কর! কতদুর সঙ্গত, তাহা 
তুমিই কেন একবাঁর বিবেচনা করিয়া দেখ না। যদি সন্তান দ্বারা 
পিতৃবাক্য ও পিতৃধর্্ম প্রতিপালিত না হয়, তবে পুক্রকামনা'র 
আবশ্যকতা কি? বংস! আমি বলিতেছি, তুমি গৃহে গমন 
করিয়া, পিতার আদেশান্ুযাযী কর্তব্যানুষ্ঠানে ক্ৃতনিশ্চয় হও, এবং 
অস্মদ্বিরহকাতর জনকের সেবা ও শুশ্রাধাঁয় কালযাপন কর। 
ভ্রাতৃবৎংসল ভরত, অগ্রজের কথা শুনিয়া যৎপরোনাস্তি বিষ 
হইলেন $ এবং বাঙ্পাকুলনয়নে কাতরস্বরে কহিলেন, আর্ধ্য ! পিতা 
আমাদিগকে পরিত্যাগ করিয়া স্বর্গারোহণ করিয়াছেন, এক্ষণে 


৯৬ রামের রাজ্যাভিযেক । 


আপনিও যদি অযোধ্যাগমনে অমত করেন, তবে আর আমাদিগের 
গতি কি হইবে? আমাদিগের যেআর কেহই নাই। আমরা 
কাহার মুখপাঁনে চাহিয়া হুঃখাঁনল নির্বাণ করিব। বিপদে পড়িলে 
কে আমাদিগকে আশ্বাস প্রদান করিবেন ? কুপথে পদার্পণ করিলে, 
কে আমাদিগকে নিবারণ করিবেন? আধ্য ! আর অযোধ্যার সে 
শ্রী নাই। অতএব আমি গৃহে গমন করিব না। শুন্যগৃহে বাস করা 
অপেক্ষা, অরণ্যবাস আমার পক্ষে শ্রেয়ঃ। এক্ষণে আমাকে আর 
ও বিবয়ের জন্য কোন কথা কহিবেন না । আমি আর্য্যের আজ্ঞাবহ 
কিন্কর, যদি অনুমতি করেন, তবেই যাবজ্জীবন চরণসেবার় নিযুক্ত 
থাকিব, নতুবা আর্ধ্যসমীপে এ জীবন পরিত্যাগ করিব । 

ভরতমুখে পিতার মৃত্যুমংবাঁদ শুনিয়া, রাম হাহাকারশাব্দে রোদন 
করিতে লাগিলেন, এবং বহু বিলাপ ও পরিতাপ করিয়া, পরিশেষে 
উচ্ছ(লিতশোকাবেগসতবরণপুর্বক, লক্ষমণ ও জানকীর সহিত পিতৃ- 
উদ্দেশে উদক-ক্রিয়া সমাপন করিলেন । অনন্তর তিনি সান্বনাবাক্যে 
ভরতকে' অশেষ প্রকারে বুঝাইয়া কহিলেন, ভাই! তুমি বিবেচক 
ও বিজ্ঞ, জানিয়! শুনিয়া কেন এমন কথা কছিতেছ? পাপসংএহ 
করিয়া রাজ্যভার গ্রহণে ফল কি? তুমি আমাকে বৃথা অনুরোধ 
করিও না। আমার গৃহে গমন করা হইবে না । যাবৎ পিতৃআজ্ঞা 
পালন করা না হুইবে)তত্তাবংকাল"'আমি অরণ্যে বাস করিব । চতুর্দশ 
বৎসর দেখিতে দেখিতে অতিবাহিত হইয়া যাইবে । অতএব কিছুকাল 
পরেই আমি গৃহে প্রতিগমন করিব । এক্ষণে তৃমি অযোধ্যায় গমন 
করিয়া, রাজকাঁখ্যে মনোনিবেশ কর, এবং যাহাতে সত্বর রাজ্য- 
মধ্যে স্ুশৃর্থীল ও সুনিয়ম সংস্থাপিত হয়, তদ্বিষরে বক্ঈবান-ইও | 
দেখ, পিতৃদেবের মৃত্যু হওয়াতে, প্রক্গালোক অনাথ হইয়াছে । 


বষ্ঠপরিচ্ছেদ। ৯৭ 


জুতরাৎ তোমার আর এক মুহূর্তও এ স্থানে বিল কর। উচিত 
হুয় না। 
বৎস! তুমি রাজকার্ধ্যে সর্বদা অবহিত থাকিয়া, যাছাতে গ্রক্কতি- 
পুর্জের প্রশংসা ও ভক্তির ভাজন হইতে পার, তদ্বিযয়ে বিধিমতে 
চেটা করিবে । দেখ, রাজ্যশাঁসন ও প্রজাপালন করা, বড় সহজ 
ব্যাপার নছে। রাজ্যশাসন করিতে হইলে, অনেকগুলি গুণ থাকা 
আবশ্যক ॥ অসাধারণ বিদ্যাবুদ্ধি, প্রভুত দয়াদাক্ষিণ্য, অবিচলিত 
ধৈরঘযগাভীর্য, সমধিক অভিজ্ঞতা গ্রতৃতি সদ্গুণের একাধার হইতে 
না পারিলে, প্রক্কতরূপে রাজ্যশাসন হুয়না । যাহার উপর যাবতীয় 
লোকের ধন, প্রাণ ও মান রক্ষার ভার সমর্পিত হয়, তাহার কর্তব্য- 
সাধন করা যে কতদূর কঠিন, বলা যায় না। তিনি যদি তরল প্রতি, 
অলন, অধার্ট্িক, পক্ষপাতী, আমোদপ্রিয়, অজিতেক্দ্রির ও দয়াশুন্তা 
হুন, তাহা হইলে সে রাজ্যের শ্রেয়ঃসস্তাবনা কি? যে নরপতি প্রজা- 
পুঞ্জের হৃদয়রাজ্য অধিকার করিতে অনমর্থ হন, তাঁহার কল্যাণ- 
কামনা বিডশ্বনামাত্র । অতএব তুমি অনল হইয়া, বিবেক ও সহি- 
ফুতাকে অবলম্বনপূর্ববক পুত্রবৎ প্রজাপালন করিবে। যখন যে কার্য্যের 
আন্দোলন করিতে থাকিবে, পক্ষপাঁতশুন্যচিত্তে তাহার কর্তব্যতা 
নিরূপণ করিও । অন্ুয়োধপরতন্ত্র হইয়া, অথবা মিত্রবিবেচনায় রাজ. 
ধর্মের অযথাভুত কার্য কখনই করিও না। ইহা যেন ভোমার হৃদয়ে 
সর্বক্ষণ দেদীপ্যমান থাকে যে, পুক্র যদি রাঁজনিয়মের বহিতভূ'ত কার্ধ্য 
করে, তথাপিও সে রাজার নিকটে দণ্ডীর্ঘঃ এবং শক্রুও যদি সহ- 
কার্ধ্য প্রবৃত্ত হয়, তথাপি সে পুরস্কারের পাত্র । 
বৎস! এক্ষণে তুমি ৈশোর অবস্থা অতিক্রম করিয়া যেঁবনে 
পদার্পণ করিয়া । যৌবন অতি ভয়ানক কাল। এসময় যদি নির্বিে 
৬৩ 


৯৮ রাষের রাঁজ্যাভিষেক ॥ 


ও নিক্ষলঙ্কভাবে যাপন করিতে পারা যায়, তাহা হইলে যাবজ্জীবন 
আর কোন শঙ্কা থাকে না । যৌবনসমাগমে মানুষের কুপ্ররৃত্বি সকল 
অস্কুরিত হইয়া কালপ্রভাবে ক্রমশঃ প্রবল হইয়া উঠে, এবং মুঢ- 
ব্যক্তিকে অপথে প্রবর্তিত করায় । তখন কর্তব্যাকর্তব্য বিবেচনা- 
শুন্য ও সদসৎ-পরিচিস্তন-শক্তি-বিহীন হইতে হয়। ততৎকালে সৎকে 
অসৎ ও অসথীচীন, এবং অনৎকে সংও সমীচীন বলিয়া প্রতীরমান 
হুয়। কাম, ক্রোধ, দ্বেষ, ছিংসা, গর্ব, ছুরাশী প্রস্ৃতি অসদৃগুণ সমু 
দয় বলবৎ হুইয়! উঠে। ক্রমে ধনগর্ব আসিয়া উপস্থিত হয়| ধনগার্বরবিত 
পুঁকষ মানুষকে মানুষ বলিয়া জ্ঞান করে না। আপনাকেই সর্ব প্রধান 
বিবেচনা করিয়! থাকে । আপনি যাহা বলিব অন্যায় হইলেও তাহাই 
যুক্তিসঙ্গত $ আপনি যাহা করিব, মনর হইলেও তাহাই সর্বানগ জন্দর । 
অন্যে যতই কেন ভাল বন্দুক না, যতই কেন ভাল ককক না, কোন 
ক্রমেই উছ্৷ সমাদৃত বা মনোনীত হয় না। যাছারা মনের মত কথ 
বলিতে পারে, কেবল তাহাঁদেরই বাক্য সর্বাপেক্ষা আদরণীয়। ধন- 
বানেরা এ সকল অনন্যগতি বাক্চতুর, প্রিয্নতাষী, চাটুকারদিগকে 
হিতাকাজ্কী, কার্ধ্যদক্ষ ও সদসদ্বিবেচক বলিয়া! বিবেচনা করেনঃ 
এবং উ্ছাদের পরামর্শানুসারেই কর্তব্যাকর্তব্য স্থির করিয়া থাকেন। 
যাহারা মিথ্যান্তরতিবাদে অসমর্থ, এরূপ প্ররুতির লোক, যতই কেন 
বিবেচক্‌ ও পণ্ডিত হউক না, এই্বধ্যশীলীর নিকট কোন ক্রমেই 
গ্রৃতিষ্ঠালাভ করিতে পারেন না । ধনবান হইলেই প্রীয় আত্মাভিমান, 
পরনিন্দা, পরগ্লানি ও ও্বত্য প্রতৃতি দোষের প্রাবল্য ঘটে। অর্থই 
সকল অনর্থের মুল। জগতে এমন কোন ছুক্র্্ম নাই, যাহা অর্থের 
নিঘিতত না হইতে পারে। তুমি এবস্ভৃত যোঁবন ও রাজ্যসম্পর্তির 
অধিকারী হইলে। যোবনপ্রভাবে অসামান্যসতস্বতাব-সম্পন্ন ব্যক্তিরও 


ুদ্ধিরৃত্তি কলুধিত হইয়া ষায়। অতএব সাবধান, যেন যোঁবনঘদে 
ও বিষয়গর্ক্রে তোমার মতিভ্রম না জম্মে। দেখ ভাই! তুখি কদাপি 
পরধনে লোভ, সঙ্জনের মর্ধ্যা্দীভঙ্গ ও নীচজনের সহিত সংসর্গ 
করিও না । বিপদে পঁড়িলে অস্থির না হইয়া, ধৈরধ্যাবলগ্বন পূর্বক 
তৎপ্রতীকারে যত্ববান হইবে । সর্বদা গুকজনে নম্রতা, পরগুণে 
প্রীতি দেখাইবে ; এবং লোকাঁপবাদে ভয় করিবে । উপসর্পণাকুশল 
চাট্ুকারদিগের শ্রবণমধুর অমুলক স্তুতিবাদে প্রলোভিত হইয়া, 
কদাপি সাধুবিগছিত লোকাচারবিকদ্ধ অপথে পাঁদবিক্ষেপ করিও না। 
তুমি রাঁজনীতিকুশল। তোমাকে রাজ্যশানসন্বন্ধে অধিক কিছু 
বলিবার আবশ্যকতা দেখিতেছি না। তবে এই মাত্র বলিলেই পর্যাপ্ত 
হইবে, তুমি এরূপ বিবেচনাপূর্বক সকল কার্ধ্য সমাধা করিবে, যেন 
তোমার শাসনগুণে ধরিত্রী অচিরে সৌঁভাগ্যশালিনী হছন। বৎস! 
আর এখানে অধিককাল থাকিবার প্রয়োজন নাই । তুমি সত্বর 
অধযোধ্যায় উপস্থিত হইয়া, রাজ্যমধ্যে সুনিয়ম সংস্থাপন কর। আমি 
বলিতেছি, ইহার অন্যথাচরণ কখন করিও না। যদি আমার প্রতি 
তোমার স্বেছ, ভক্কিও অনুরাগ থাকে, যদি অগ্রজের বাক্যরক্ষা করা 
অবশ্য কর্তব্য হয়, যদি তুমি অন্ুজধর্্ঘ প্রতিপালনে পরাত্মখ না 
হও) তবেআর এ বিষয়ে কোন বাদান্গুবাদ না করিয়া, গৃহে গমন 
কর। 

ভরত অগ্রজকে অযোধ্যাগমনে একান্ত অনিচ্ছ,ক দেখিয়া এবং 
পাছে আর কোন কথা কছিলে তিনি বিরক্ত হুন, এই আশঙ্কায় 
কৌন উত্তর করিতে পারিলেন না। কেবল অধোমুখে মৌনাবলম্ুনে 
অশ্রবিসর্জন করিতে লাগিলেন। অনন্তর যে পর্য্স্ত অগ্রজ- 
মহাশয় অযোধ্যায় প্রত্যাবর্তন না করেন, তদবধি তাঁহার প্রতি- 

নিধিস্বরূপ থাকিয়া রাজ্যশাসন করিবেন, এই সিদ্ধান্ত স্থির করিয়া, 
তিনি রাম ও জানকীকে ভক্তিভাবে প্রণাম করিলেন। পরে 
ভ্রাতৃতক্তির অসাযান্য প্রমাণস্বরূপ অগ্রজের পাদ্ুকাদ্বয় মন্তকে 
ধারণ করিয়া অযোধ্যাভিমুখে যাত্রা করিলেন । পথে আনিতে 
আসিতে সহসা তাঁছার চিত্তের ভাবান্তর উপস্থিত হইল। অতএব 
তিনি রামশুন্য অধোধ্যায় না যাইয়া, নন্দীগ্রামে উপস্থিত হইলেন, 
এবং তথায় রামপাছুকাদ্বয় হ্রগয়সিংহাদনোপরি প্রতিষ্ঠিত করিয়া, 
মন্্রিবর্গের সছিত থানিয়মে রাঁজকার্য্য সমাধা করিতে লাগিলেন । 

ভরত প্রস্থান করিলে, ভাহার কতিপয় দিবস পরে লক্ষণ 
একদা সায়ংসময়ের অভিবাদন করিবার নিষিত্ত রামের নিকট 
উপস্থিত হুইয়1, অভিবাদন পুর্ব্বক কহিলেন, আর্য! আমাদিগের 
আর এখাঁনে অধিককাল থাকা কোন মতেই কর্তব্য নছে। আধ্য 
ভরতের ভাবগতিক দেখিয়1 বিলক্ষণ বোধ হইতেছে, রাজ্যভার গ্রহণ 
করা, তাহার কোনমতেই অন্ডিপ্রেত নছে। অতএব সত্বর এম্থান 
হইতে স্থানান্তরে গমন করাই বিধেয়। রাম শুনিয়া হর্ষপ্রকাঁশ- 
পূর্বক কহিলেন, বস! ভাল বলিয়াছ। তোমার দুরদর্শিতা 
দেখিয়া সন্তুষ্ট হইলাম। প্রাণাধিক ভরতকে যেরূপ কাতর দেখি- 
য়াছি, তাহাতে অন্মদাদির বিরহ তীহার পক্ষে ছুর্বছ হুইয়া উঠিবে, 
সন্দেহ নাই । যাহা হউক, ত্বরায় আমরা এরূপ স্থানে গমন করিব 
বে, তথায় ভরত আমাদিগকে কিছুতেই অনুসন্ধান করিয়া উঠিতে 
পারিবে না। 

অনন্তর তাহারা চিত্রকুট পরিত্যাণ করিয়া, অগস্ত্যের তপৌ- 
বনাভিমুখে গমন করিলেন । পথে যাইতে ফাইতে দুর হইতে অব- 
লোকন করিয়া, জানকী রামকে সম্বোধন পূর্বক জিজ্ঞাসা করিলেন, 

আর্্যপুভ্র। সম্মুখে যে শিরিবর দুটি হইতেছে, উবার নাঁম কি? 
রাম কছিলেন, পরিয়ে! এ বিশ্ব্যাচল। উহার পাঁদদেশে মহর্ষি 
অগস্ত্যের আশ্রম । সীতা শুনিয়া পরিছাসপুর্বক কছিলেন, নাথ! 
শুনিয়াছি পূর্বে আপনার চরণরেণুং প্রসাঁদে সতী অহুল্যাদেবী পাঁষাঁণ- 
মী মূর্তি পরিত্যাগ করিয়া, মনুষ্যদেহ এাপ্ত হইরাছিলেন। আজি 
আমরা বিন্ধ্যান্রির নিকট দিয়া গ্রমন করিলে, না জানি আপনার 
পাদস্পর্শে কত শিলা মান্ুষীরূপ ধারণ করিয়া উঠিবে। রাম ঈষৎ 
হাস্য করিয়া! কহিলেন, অরি পরিছাসচতুরে ! অম্পদে বা বিপদে, 
প্রবাসে বা আবাসে, গৃহে বা অরণ্যে, সকল সমরে সকল স্থানে 
তোমার মধুরবাক্যবিন্যান কর্ণকুহুরে অমৃত্রবর্ধণ করিয়া থাকে । জানকী 
হাসিয়া কহিলেন, নাথ! এই জন্যই আপনাকে সকলে প্রিয়ংবদ 
বলে। 

এইরূপ বিবিধ কথাবার্তায়, দুই দিবস পথে অতিবাঁছন করিয়া, 
তাহারা তৃতীয় দিবসে মহর্ষি অগ্স্ত্যের তপোবন প্রাপ্ত হইলেন । 
আশ্রমে প্রবেশ করিবাষাত্রই, পবিত্র তপোবনবাতু সকলের শ্রান্তি- 
হরণ করিল । .অনন্তুর তীহারা কিছুকাল তথায় পরমস্থখে যাপন 
করিয়া ক্রুমে মহর্ষির প্রমুখাৎ দক্ষিণারণ্যবত্তাস্ত সবিশেষ অবগত 
হইলেন । তখন মহর্ষির নিকট বিদায় গ্রহণ করিয়া, সকলে দক্ষিণাঁ- 
রণ্যে প্রবেশ করিলেন । 

কিয়দ্দর গমন করিলে, আরণ্যকগণ স্বভাঁবসিদ্ধ সংস্কারবশতঃ 
তাহাদিগকে পুজা করিতে লাগিল। তদ্দুষে জানকী অঙ্গ,লিসঙ্কেত 
পূর্বক কহিতে লাশিলেন, দেখ, নাথ! আপনাকে সমাগত দেখিয়া 
বনস্পতি ছায়াবিতান, তকলতা ফলপুষ্প, নির্করবারি পানীর, শ্যামল 
শঙ্পপ্রদেশ রত্বাসন, মধুকর বীণার বঙ্কার, কোকিল সুললিত গান, 

টপহাঁর স্বরূপ প্রদান করিয়া, ভবদীয় অভ্যর্থনা করিতেছে ॥ রাম 
দখিয়া, হ্ষপ্রকাশপূর্ববক কহিলেন, শ্রিয়ে ! অরণ্যবাস কি সুখ" 
দনক! কত দিন হুইল, আমরা ফাজধানী পরিত্যাগ করিয়াছি; 
কিন্তু এপর্ঘ্যন্ত এক দিনের জন্যেও আমাদিগের অগ্তরে অন্ুখনচার 
হয় নাই। ফলতঃ প্রকৃতির এ্ট্ধ্য ভিন্ন, এরূপ অপার সুখ আর 
কিছুতেই প্রদান করিতে পারে না। ৃ 

এইরূপে তাছারা অপূর্বব বিপিনশোভা সন্দর্শন করিতে করিতে 
নান বন, উপবন, প্রান্তর, তপৌবন অতিক্রম করিয়া পরিশেষে 
জনম্থান-মধ্যবর্তা স্বভাবনুন্দর শঙ্পবীঘী "প্রাপ্ত হইলেন। পাথের 
ছুই পার্শে উত্তাল তাল, তমাল, শাল, সরল প্রস্ততি পাঁদপ সকল 
শ্রেণীবদ্ধরূপে দণ্ডায়মান রহিয়াছে । নেই পথে কিয়দাঃর গমন 
করিয়া! দেখিলেন, অদুরে তরঙ্গিনী গোঁদাবরী, চিত্তপ্রমোদকর প্রাঅ- 
বণগিরির পাদদেশে, রজত মেখলার স্ায় সংলগ্ন হইয়া বক্রভাবে 
প্রবাহিত হইতেছে । ততীর প্ররূ, রসাল বকুল প্রতৃতি তকনিচয় 
রৃহচ্ছায়া বিস্তার করিয়া, যেন বনদেবতাঁদিগের সুখসেবার জন্য 
অপূর্ব বিশ্রীম-বিতাঁন সুসজ্জীতূত করিয়া রাখিয়াছে। নিরন্তর 
গোদাবরীর দলিলকণবাহী শীতল সমীরণ মন্দ মন্র সঞ্চারিত ছওয়াতে, 
এ দকল তকতল চিরপরিষ্কৃত ন্িগ্ধ ও রমণীয়। স্থানে স্থানে 
কুসুমবন, কু্জীকানন ও লতামণ্প, মধুপানমত্ত মধুকরের গুণ গুণ রবে 
এবং মদমত্ত কোকিলবধূর কাকলীশব্দে সতত শব্দায়মান | 

পাম, সেই প্রদেশের আশ্চরধ্য সৌন্দর্য্য অবলোকন করিয়া, নহে 
লক্ষণ ও জানকীকে কহিলেন দেখ, এ প্রদেশটা কি মনোরম ! 
দেখিবামাত্র আমার নয়নযুগল আর অন্যত্র যাইতেছে না। এমন 
সুন্দর স্থান পরিড্যাগ কবিয়া যাওয়া কোনমতেই কর্তব্য নহে । চরা- 

চর এরূপ স্থান পাওয়া ছুক্ষর। আমার বিলক্ষণ বোধ হইতেছে, 
এস্থীনে বাস করিলে আমরা সুখে ও নিকপদ্তরবে কাঁলক্ষেপ করিতে 
পাঁরিব। 

অনন্তর, তাহারা পঞ্চবটীতে পর্ণশালা নির্মাণ করিয়া, নিরন্তর 
মনের সুখে কালযাঁপন করিতে লাগিলেন । 

এইরূপে তাহারা পঞ্চবটীতে অবস্থান করিতে লাগিলেন । অন- 
স্তর কিছুকাল গত হুইলে, এক দিন লঙ্কাপতি রাঁবণের সহোদর! মায়া- 
বিনী জুর্পণখা, বনভ্রমণ করিতে করিতে পঞ্চবটীতে আসিয়া উপস্থিত 
হুইল; এবং রাম ও লক্ষমণের অলোকসামান্যরপলাবণ্য দর্শনে 
বিমোহিত হইয়া, প্রথমে রাঁমকে,পরে লক্ষমণকে পতিত্বে বরণ করিবার 
ইচ্ছা প্রকাশ করিল। তব্দর্শনে লক্ষণ সাঁতিশয়রোষপ্রকাশপুর্ব্বক, 
তাহার নাসিকাচ্ছেদন করিয়া দিলেন। তাহাতে সুর্পণখা সাতিশয় 
অবমানিত ও যৎপরোনাস্তি লজ্জিত হুইয়া লঙ্কেশ্বরের সমীপে উপ- 
স্থিত হইল, এবং স্বকীর ছুর্দশার কারণ আদ্যোপান্ত বর্ন করিয়া, 
অধোমুখে অশ্রুবিসর্জন করিতে লাগিল । 

দশানন পুর্ব্ব হইতেই তাঁড়কান্তকাঁরী সীতাপতির উপর জাত- 
ক্রোধ ও ঈরঘযান্বিত হুইয়াছিলেন, এক্ষণে প্রাসমা সহোদরার ঈদৃশ 
লজ্জাকর বিড়ম্বনা অবলোকন করিয়া সাঁতিশয় ক্ষুব্ধচিত্ত হইলেন, 
এবং তদীয় মুখে সীতার অনুপমসৌন্দর্যারতান্ত শ্রবণ করিয়] নীতা- 
হরণরূপ বৈরনির্ধাতনে কৃতসঙ্কপ্প হইলেন । অনন্তর মারামৃগচ্ছলে 
আত্মদুরভি সন্ধিসাধনার্থ প্রিয়সহচর তাঁড়কাতনর মারীচকে জনস্থান 

ইতাগে প্রেরণ করিয়া, স্বয়ং বিযানে আরোণপূর্বক প্রচ্ছন্নবেশে 
তথায় উপনীত হইলেন । 
রাক্ষসপাতির অন্ুমতিক্রযে, ঞডকাভনয় মাতৃবৈরীর প্রতিষে।নিতা- 
চরণমানসে, হ্রগ্বর মায়ামৃগরূপ ধারণ করিয়া, পঞ্চবটীপরিসরে 
আসিয়া উপস্থিত হইল ? এবং রামের পর্ণশালাসমীপে মনোজ্ৰগমনে 
ইতস্ততঃ সঞ্চরণ করিতে করিতে জানকীর নয়নপথে পতিত হুইল । 
জানকী রামের সছিত একাসনে বসিয়া বিবিধবিশ্রস্তমধূরালাপে কাল- 
যাপন করিতেছিলেন) সহসা অদৃষ্পূর্র্ব অত্যাম্চ্্য কনককুরঙ্জ 
নয়নগোচর করিয়া, অঙ্গলিসক্কেতপুর্ব্বক প্রিয়পতিকে কহিলেন 
আর্ধ্যপুত্র! দেখুন, কেমন এ জুন্দর মৃগটী শ্রীবাদেশ বক্র করিয়া, 
দেবদাকতকতলে গাত্রকণ্য়ন করিতেছে । আমরা এতকাল বনে 
বাস করিতেছি, কিন্তু এমন বিচিত্র অদ্ভুতাঙ্গ কুরঙ্গ কখন দর্শন করি 
নাই। আহা! ই্ছার বর্ণের জ্যোতি কি মনোরম ! বোধ হুইতেছে, 
যেন ইহার দেস্কপ্রভায় বনপ্রদেশ আলোকময় হুইয়াছে। নাথ! 
এপর্ধ্স্ত আমি আপনার নিকট কোন প্রার্থনা করি নাই। কিন্ত 
আমার এক অভিলাষ জন্মিয়াছে, আপনাকে তাহা পূর্ণ করিতে 
হইবে। রাম কছিলেন, প্রিয়ে ! সর্বদা সর্দপ্রকারে তোমার চিত্ত- 
বিনোদন করাই, রামের একমাত্র কার্ধ্য । অতএব কি অভিলাৰ বল, 
অবিলম্বেই উহা সম্পাদিত হইবে । 
জানকা শুনিয়া সহ্্ষে কহিলেন, নাথ ! যদি আপনি এ দাসীর 
প্রতি একান্ত অনুকুল হন, তপে ক্লপা করিয়া এ যৃগচর্্ব আমাকে 
আনিয়া দিন। এ বিচিত্রচর্্মাসনে শয়ন করিতে আমার বড়ই ইচ্ছা 
হইতেছে । রাম সীতার অভিলাষ শ্রবণে সাতিশয় আহ্লাদিত হইয়া, 
লক্মমণকে সম্বোধন পূর্বক কছিলেন, বৎস! সর্বদা জানকীর চিত্ত- 

সস্তোধার্থ যত্ববান হওয়া কর্তব্য ! অতএব আমি এ মৃগমারণে গমন 
করিতেছি । তুমি নিরন্তর প্রিয়ার নিকটে থাকিবে । কখন প্রিয়াকে 
একাকিনী রাখিয়া অন্তর গমন করিও না । 

অনন্তর ল্গমণহাস্ডে সীতারক্ষার ভার সমর্পণ পুর্বক, রাম লতা- 
পাশে জটাপটল আবদ্ধ করিয়া, সণ্ত্র পর্ণশালা হইতে নির্গত হই- 
লেন) এবং কনককুরর্সের অনুসত্রণে প্রহুত্ত হইয়া দেখিতে দেখিতে 
দৃর্টিপথ অতিক্রম করিলেন। মারামূগও রামচন্দ্রকে অনুবর্তী 
দেখিয়া, কখন উল্লম্ষন, কখন তৃণভক্ষণ, কখন বা সমীপে আগমন, 
কখন বৃক্ষের অন্তরালে গন, কখন বা স্বদেছলেহন ইত্যাদি প্রকারে 
ধাবিত হইল । তদ্দর্শনে রাম অতীব কোতুকাক্রান্ত হইয়া, চিত্রমূগ 
ধরিবার আশায় শর নিক্ষেপ করিলেন না । বরং প্রতিষ্ষণে এইবার 
ধরিব, এই ভাবিরা অনন্যমনে ও অনন্যদৃষ্টিতে মৃথের পশ্চাৎ 
পশ্চাৎ চলিলেন। মার়ামৃগও স্বীয় দুরভিসন্গিসিদ্ধির সুযোগ 
দেখিয়া প্রতিপদে রামের বিষম ভ্রান্তি জন্মাইতে লাগিল । অবশেবে, 
রাম যৃগান্থুনরণে একান্ত আসক্ত হইয়া, নিবি কান্তারে প্রবেশ 
ফরিলেন। 

এদিকে জামকী, নাথের প্রত্যাবর্তনে বিলম্ব দেখিঁরা, কাতরস্বরে 
লক্ষমণকে কহিলেন বস! অনেকক্ষণ হইল, আধ্যপুত্র গিরাছেন, 
এখনও আসিতেছেন না কেন? তিনি ত কখন কোগণাঁও এত 
বিলম্ব করেন না। আজি তার বিলম্ব হুইবার কারণ কি? আতধ্য 
পুত্রের বিলম্ব দেখিয়া আমার চিত্ত অতিশয় ব্যাকুল হইতেছে। 
থাকিয়া থাকিয়া প্রাণ যেন কীদিরা উঠিতেছে; সর্শরীর কম্পিত 
হইতেছে । না জানি কি সর্কনাশই উপস্থিত হইবে । বলি আর্য্য- 
পুত্রের ত কোন অশুভ ঘটনা তংঘটিত হয় নাই? এ বনে নিশা- 

চরেরা সর্বদা আসিয়া থাকে । কেহ ত নাথের কোন প্রকার 
অত্যাহিতসম্পাদন করে নাই? দেখ লক্ষণ! যত্তই বিলম্ব হুই- 
তেছে, শতই ধেন আমার চিত্তচাঞ্চল্য ক্রষশঃ প্রবল হইয়া উঠিতেছে! 
কিছুতেই সুখবোধ হইতেছে না? আমার প্রাণের ভিতর যেকি 
করিতেছে, কিছুই বলিতে পারি না । একবার ভাবিতেছি কেনই 
আর্ধ্যপুক্রকে মৃণচর্্ম আনিতে বলিলাম । ঠিনিষযদি এখন আমার 
নিকটে থাকিতেন, তাহা হইলে আর আমার এরূপ ভাবনা ও অন্গুখ 
উপস্থিত হইত না । আরবার মনে হইতেছে, বুঝি আধ্য শুন্রের সহিত 
আমার আর দেখা হইবে না। অতএব আমার দিব্য, তৃমি আধ্যপুত্রের 
অনুসন্ধানে প্ররত্ত হও) এবং ত্্রার তীহার শুভবমাঢার আনিয়া 
আমার কাতরচিত্তে অমৃতসেচন কর 3 নতুবা আর আমি এ অবস্থায় 
থাকিতে পারি না। অর্থ্যপুঞএ্রকে আর একদণ্ড না দেখিতে পাইলে, 
আমার প্রাণবিযোগ হইয়া যাইবে । 

লক্ষণ, সীতার তাঁদৃশী কাঁতরতা দেখিয়া, তীছাকে সান্তবনাবাক্যে 
অশেবপ্রকাঁরে বুঝাইর়া কহিলেন, আধ্যে ! আপনি অগ্রজ মুহাশয়ের 
নিমিত্ত অকারণ এরূপ ভাবিত হইবেন না। তাহার জন্য কোন চিন্তা 
নাই! আমি নিশ্চর বলিতেহি, এজগতে এমন বীরপুরুব নাই যে, 
আর্যের ছায়াস্পর্শ করতেও সমর্থ হয়। অতএব আপনি নিক্ষারণ 
উদ্বেগ পরিত্যাগ করিয়া৷ সুস্থচিত্ত হউন। 

জানকী শুনিরা ঈবৎ কোপপ্রকাশ পূর্বক কহিলেন, লক্ষণ ! 
তুমি কখন আমার বাক্যের অনাথাচরণ কর নাই। আজি আমার 
এরূপ চিত্রচাঞ্চল্য ও কাতরতা দেখিরা, তোমার মনে কি কিছুমাত্র 
কষ্ট হইতেছে না আমি এত করিয়া বলিলাম, একবার আর্ধ্য- 
পু্রের সমাচার আনিয়া দাও) তুমিকি তাহা পারিলে না? 

তৌষার আন্তরিক ইচ্ছা কি, বল দেখি ? যদি অমাঁর প্রতি তোমার 
ভক্তি ও স্সেছু থাকে, তবে আমি বারত্বার বলিতেছি, তুমি সত্তর 
গিয়া আর্্যপুন্রের সংবাদ আনায়ন কর,কখন ইহার অন্যথাচরণ করিও- 
না। লক্ষণ শুনিয়া ক্ষণকাঁল সাশ্রুনয়নে নিস্তব্ূভাবে রছিলেন । 
অনন্তর, যদিও জানকীকে একাকিনী শুন্যকুটীরে রাখিয়া যাইতে 
তার কোনমতেই ইচ্ছা ছিল না, তথাপি কি করেন; আর্ধ্যার তাদৃশ 
নির্বন্ধাতিশয় দেখিরা, বিশেষতঃ না যাইলে তিনি যার পর নাই অন্ুুখী 
ও কুপিত হইবেন, এই কারণে অগত্য! তীহাকে পর্ণশালা পরিত্যাগ 
করিয়া, রামের অন্বেষণে গমন করিতে হইল । 

লক্মমণ রামান্তেষণে গমন করিলে, সীতার দক্ষিণলোচন অনবরত 
স্পন্দিত হইতে লাগিল । তখন জানকী বিষম ভীত হইয়া জ্লান- 
বদনে কছিতে লাগিলেন, আজি অভাপগ্সিনীর অন্তঃকরণ কেন বিষাঁদ- 
সাগরে মগ্ন হইতেছে, প্রাণ কেন এমন করিতেছে, হৃদয় কেন কাঁপি- 
তেছে; দশদিক যেন শুন্য বোধ হইতেছে । না জানি লক্ষাণ কি 
অমঙ্গলের সংবাদ বা আনিয়া দেন। এইরূপে একাকিনী কুটীরাভ্যস্তরে 
বজিয়া চিন্তা করিতেছেন, এমন সময়ে ছদ্ববেশী দশানন তথায় 
আিয়া উপস্থিত হুইল, এবং ছলক্রমে সুগ্ধম্যভাবা সীতার করগ্রছণ 
করিয়া, বিমানযানে আরোহণপূর্ববক প্রস্থান করিল। 

পতিপ্রাণা নীতা, রাবণন্তা হইয়া, দাবদগ্ধী মৃগীর ন্যায় একান্ত 
ভীত ও যার পর নাই কম্পিতকলেবরা হইলেন ; এবং কিয়ৎকাল 
উন্মত্তের স্ায় শুন্তনয়নে ইতস্ততঃ দৃষ্টি নিক্ষেপ করিতে লাগিলেন 
একে শ্রীজাতি স্বভাবতঃ ভীক, তাহাতে আবার সীতা সহ্জশ!লীনা- 
ভরে কাতরা, স্থতরাৎ তৎকালে তাহার হৃদয়ে কি এক প্রকার অভুত- 
পূর্ধ্ব ভাবের উদয় হুইল, তাহা বলিবার নছে। জানকী মণিছার! 

ফণিনীর নায় বিকম্পিতবেণাবন্ধানে, যুখহীরা ছরিণীর ন্যায় চকিত 
নরনে, বারংবার আর্ধ্যপুত্র সম্বোধনে উচ্টৈঃস্বরে রোঁদন করিতে 
লাগলেন । নির্রবারিপাতের নায় অনবরত অশ্রুধারা ভাছার 
নয়নযুগল হইতে বিনির্গত হইয়া, গওস্থল গ্লাবিত করিতে লাগিল । 
অনন্তর কুমুদিনী যেমন চত্দ্রমীকে উবাকালীন 'ঘনঘটায় সমাচ্ছন 
দেখিয়া শ্লানভাঁবে আকাশমুখী হইয়া থাকে, তদ্রেপ তিনি ক্ষণকাল 
একদৃফে পতির আশীপথ নিরীক্ষণ করিতে লাগিলেন। পরে হা 
জীবিতেশ্বর ! হা জগদেকবীর ! হা রঘুপতে ! আপনি এখন কোথায় 
রহিগ্াছেন, কি করিতেছেন, একবার দেখিলেন না । এখানে এক 
পার একাঁকিনী অনাঁথিনী পাইয়া, কুলকাখিনীকে অপহরণ করিয়া 
লইয়া যাইতেছে । নাথ ! আপনি ভিন্ন আমার আর অন্য গতি নাই। 
আপনি দরা না করিলে এ অভাগিনীর প্রতি আর কে দয়া প্রকাশ 
করিবে? অয়ি ভগবতি বনদেবতে ! মাতঃবনুন্ধরে ! এ জগতে 
আমাদের মুখপানে চায়, এন আর কাহাঁকেও দেখি না; আপনারা 
রূপা করিয়া আর্ধ্যপুভ্রকে একবার সমাচার দিন। এইরূপ বন্থ বিলাপ 
ও পরিতাপ করিতে করিতে জানকী মুর্ছিতা হইলেন। তদীয় মন্্রভেদী 
বিলাপবাঁক্য শ্রবণ করিয়া, বিয়চ্চারী বিহঙ্গমগণও আর্তনাদ করিতে 
লাগিল। কিন্তু তাহাতে বিনয়বধির দশবদনের বজ্জলেপময় হৃদয়ে 
বিন্ুযাত্র ককণারসের সঞ্চার হইল না। বরং তীহার তাদৃশী দশা 
দেখিয়া, দশানন হৃউচিত্বে তাহাকে লইয়] ত্বরিতগযনে স্বীয় রাজ- 
ধানীতে উত্তীর্ণ হইল । 
এখানে রামচন্দ্র মায়ামৃগ বধ করিয়া, প্রফুল্লান্তঃকরণে পর্ণশালা- 
ভিমুখে আগমন করিতে লাগিলেন। কিয়ন্দর আদিলে সহসা তাহার 
চিত্তের ভাবাম্তর উপস্থিত হইল । তখন তিনি পথের উভর 

পার্খে অশুভঙুচক দুন্নি মিত্তদর্শনে, সাতিশয় শঙ্কিত হইয়া কছিতে 
লাগিলেন, এমন সময়ে এ আবার কি? কোথায় প্রিয়ার অভিলাষ 
পূর্ণ হইল বলিয়া অন্তরে বিপুল সুখসঞ্চার হইবে, না আমার নয়ন- 
যুগল অশ্রীজলে পরিপূর্ণ হইয়া আমিতেছে £ অনবরত বামাক্ষি 
স্পন্দিত হইতেছে; হৃদয় কম্পিত হইতেছে, এবং অন্তঃকরণে 
নানাপ্রকার অশিবভাঁবের আবির্ভান হইতেছে । বিধাতার কি মনো- 
রথ এখন পর্য্যস্তও পর্ণ ছয় নাই? আমি রাজ্য, ধন, সুহৃদ, পরি- 
জন, সকল হইতে বঞ্চিত হইয়া জনশূন্য অরণ্যে বাস করিতেছি,ইহাঁও 
কি হতবিধির প্রাণে সহিতেছে না? আবার কি বিপদ ঘটাইবার 
সঙ্কপ্প করিতেছেন ? যাহা হউক, অনেকক্ষণ হুইল আমি আপিরাছি, 
প্রীণাধিক লঙ্গমণের অথবা প্রাণপ্রিরা জানকীর ত কোন বিপদ ঘটে 
নাই? নতুবা আমার চিত্ত কেন এত চঞ্চল হইতেছে; হৃদয় কেন 
বিদীর্ঘ হইতেছে? 

এইরূপ চিন্তা করিতেছেন, এমন সময়ে, রাম দূর হইতে লক্ষম- 
ণকে দেখিয়া কহিলেন, এই যে লক্ষমণ ক্রতপদে এদিকে আলিতে- 
ছেন। তবে বুঝি প্রিয়ার কোন প্রকার বিপদ ঘটিয়া থাকিবে । এই 
কথা বলিতে বলিতে, অর্ধপথে লর্মমণের সছিত সাক্ষাৎ হইল । তখন 
রাম কহিলেন বস! তুমি জানকীকে একাকিনী কুটারে রাখিয়া 
কেন আসিলে ? আমি আমিবার নমর তোমাকে ভুয়োভুর কহিয়া- 
ছিলাম, এক মুহ্ূর্তও জানকীর কাছছাড়া হুইও না । অতএব তুমি 
কেন এমন করিলে? ভাই রে! বোধ হইতেছে আর আমি 
আশ্রমে শিরা জাঁনকীকে দেখিতে পাইব না । লক্ষণ কহিলেন 
আর্ধ্য ! অনেকক্ষণ হছহল, আপনি মৃগ্গের অন্বেষণে আগমন করিয়া- 
ছেন। আপনার বিলম্ব দেখিয়া, আর্ধ্যা অতান্ত কাতর ও উৎক্িত 

হইয়াছেন । তীহাঁর তাদৃশী কাতরতা দেখিতে পারিলাম না । বিশে- 
বতঃ তিনি পুনঃ পুনঃ অনুরোধ করিতে লাগিলেন ) এই হেতু আপ- 
নার অংবাদ লইতে এখানে আসিয়াছি। আমি আর্ধ্যাকে কত 
বুঝাইলাম, কিন্তু তিনি কিছুতেই শুনিলেন না। বরং আমার উপর 
বিষম কোপ প্রকাশ করিতে লাগিলেন । পাছে গুকজনের বিরাগ- 
সংগ্রহ হয়, এই ভরে আমাকে অগত্যা আমিতে হইল । আপনি অন্ত 
কিছু মনে করিবেন নাঁ। এক্ষণে সত্বব চলুন, আপনার অদর্শনে 
আর্ধ্যার সাঁতিশয় ক হইতেছে । যতই বিলম্ব করিবেন, ততই তাহার 
অসুখ ও চিন্তা বাড়িতে থাকিবে। 

রাম লক্ষণের কথা শুনিয়া, নংশয়িতহৃদয়ে, ত্রিতগমনে নিজ 
আশ্রমে উপস্থিত হইলেন, দেখিলেন কুটীর শূন্য । তখন মনে করি 
লেন, বুঝি জানকী তাহার মন পরীক্ষা করিবার নিমিত্ত কুটীরের 
কোঁন অংশে গুগুভাবে অবস্থান করিতেছেন। অতএব তাহাকে 
না ডাকিয়া, স্বরংই অনুসন্ধান করিয়া ইহার প্রতিফল প্রদান করিব; 
এই ভাবিয়া, রাম, এক, দ্বি, তরি, করিয়া কুটীরের তাবৎ অংশ 
অনুসন্ধান করিলেন, কিন্তু কোথাও জানকীকে দেখিতে পাইলেন 
না। সেই কালেই তাহার হৃদয়ে নানা প্রকার অশুভ কণ্পনার 
আবির্ভাব হইতে লাগিল। কিন্তু তিনি আবার ভাবিলেন, বুঝি 
প্রিয়া কোন কার্যযান্তরে কুটারের বাছিরে শিয়া থাকিবেন। অতএব 
জানকীর নাম ধরিয়া চঞ্চলনয়নে অব্যক্তস্বরে বারংবার ডাকিতে 
লাগিলেন; তথাপি কোন উত্তর পাইলেন না। তখন তিনি একে- 
বারে হতাশ হইয়া, হা হতোইন্মি বলিয়া প্রবলবাতাহুত তকস্কন্ধের 
্যায় খরাপৃষ্ঠে পতিত ও বিলুপ্ঠিত হইলেন। নয়নযুগল হুইতে 
অনর্গল বাঁঞ্প বারি প্রবলবেগে নির্গত হইতে লাগিল। ঘন ঘন নিশ্বাস 

বছিতে লাগিল) দশদিক শুন্য ও জগৎ অন্ধকারময় বোধ হুইতে 
লাগিল। ভৎকালে তিনি পৃথিবীভলে, কি পাভালে, শৃন্ভযার্গে” 
কি ধরাতলে, লোকালয়ে কি জনশুন্য অরণ্যে, স্বখের অবস্থায় কি 
দুঃখের দশায়, স্বপ্নাবস্থায় কি জাগ্রত অবস্থায় আছেন, কিছুই নিশ্চয় 
করিতে পারিলেন না। কেবল ভূতাবিষ্টের ন্যায়, চিত্রার্পিত প্রায়, 
নিষ্পুভ শুন্যনয়নে লক্মমণের বদন নিরীক্ষণ করিতে লাগিলেন । 

কিয়ৎক্ষণ সেইভাবে থাকিয়া, রাম উন্মত্তের ন্যায় গলদশ্রুলোচনে 
কছিতে লাগিলেন, বু'টারের চারিদিকে অন্বেষণ করিলাম, কিন্ত 
কোন স্থানে প্রিয়ার পদচিহৃও দৃষ্ট হুইল না । বিবেচনা করি, এ 
আমাদিগের নে পর্ণশালা না হইবে । হয় ত, আমি ভ্রান্তিক্রমে অন্যত্র 
আসিয়া থাকিব। অথবা, বুঝি আমি সে রামই নহি । নতুবা এক 
মু্ত্ত যাহাকে না দেখিলে জগৎ শূন্যময় বোধ হয়, সেই আমি আঙ্ি 
এতক্ষণ জানকীবিরহ কেমন করিয়া সহ্য করিতেছি । হা প্রিয়ে 
সীতে ! হা অরণ্যবাসপ্রিয়সখি বিদেহরাজনন্দিনি ! হা! পতিদেবতে ! 
হা বামশীলে ! হা রামজীবিতেশ্বরি | পর্ণশালা শুন্য করিয়া তুমি 
কোথায় গমন করিলে ! তোমার অদর্শনে দশদিক শুন্য দেখিতেছি। 
ত্বরায় আসিয়া, একবার দেখা দিয়া আমার জীবন রক্ষা কর$ এই 
বলিয়া মুক্ছাপ্রাপ্ত হইলেন। 

ক্ষণকাল পরে, লক্ষমণ অতি যত্ে চৈতন্সম্পাদন করিলে, রাম 
অতিদীর্ঘনিশ্বাসভার পরিত্যাগপূর্বক, ভাইরে ! কি হুইল) আমি 
যাহা! ভাবিয়াছিলাম, তাহাই ঘটিল। জানকী কোথায় গেলেন! কে 
আমার সর্বনাশ করিল ! আমি ত কখন কাহার অপকার করি নাই। 
এই বলিয়া তিনি লক্ষণের গলায় ধরিয়া উচ্চৈঃম্বরে রোদন করিতে 
লাগিলেন । লক্ষণ কি বলিবেন, কি করিবেন, কিছুই স্থির করিতে 

না পারিয়া কেবল হত বুদ্ধির ন্যায় নীরব হইয়া রছিলেন, এবং আকুল- 
নয়নে মৌঁনবদনে অজঙ্অ নেত্রবারি বিসর্জন করিতে লাখিলেন। 

এইভাবে কিয়ংকাল অতীত হইলে, রাম ঢুস্তর শোকার্ণবে পরি- 
ক্ষিপ্ত হুইরা কছিলেন, লক্ষণ! আমি কি কেবল দুঃখভার ভোগ 
করিবার নিমিত্ই, পৃথিবীতে জন্মগ্রহণ করিয়াছিলাম 1? বিধাতা কি 
আমার ললাটে বিন্মাত্র স্থখ লিখেন নাই? নতুবা দেখ দেখি, এরূপ 
বিপদপরম্পররা কাহার অদৃষ্টে ঘটিয়া থাকে | আমি যদি চিরছুঃখভাগী 
না হুইব, তাহা হইলে উপস্থিত রাজ্যাধিকারচ্যুত হইয়া, কেন আমাকে 
অরণ্যে বাস করিতে হইবে! বনবানে যে কত ক্রেশ, কত দুঃখ, 
তাহা তোমার অবিদিত নাই, কিন্তু আমি তাহা একদিনের জন্যেও 
অস্ুখজনক বিবেচনা করি নাই। পিতৃদেবের লোকান্তর গমন যার 
পর নাই শোকজনক ও সন্তাপদায়ক ) কিন্তু আমি সে সব দুঃখ, সে 
সব সন্ত্রাপ একেবারে বিসর্জন দিয়া, এক্ষণে কেবল শ্রীণপ্রিয়া জান- 
কীর সহ্বাসম্ুখে কালক্ষেপ করিতেছিলাম ? ইহাও কি বিধাতা দর্ধী- 
চক্ষে দেধিতে পারিল না! হা হতবিধে ! ভোমার অভীষ্ট সিদ্ধ 
হুইল, বলিয়া রাম উচ্চৈঃস্বরে পুনরায় রোদন করিতে লাগিলেন। 
ডাহার রোদনশব্দে বনপ্রাদেশ গুতিধ্বনিত হইতে লাগিল। 

অনন্তর, আর অপেক্ষা করিতে না পারিয়া, রাম সীতার অন্বেষণে 
পর্ণশাল1 ছইতে নির্গত হইলেন, এবং উন্মত্তের ন্যায় একান্ত বিকল- 
চিত্ত হয়া, শূন্যহ্ৃদয়ে বনে বনে ভ্রমণ করিতে লাগিলেন। কি 
বন্যা পশুপক্ষ্যাদি, কি তকলতা, কি নদ নদী, কি সচেতন কি অচে- 
নন পদার্থ, বশ্ুখে যাহাকে দেখিতে পাইলেন, তাহার নিকট কাতর- 
স্বরে জানকীর কথা জিজ্ঞাসা করিতে লাগিলেন। কলতঃ তৎকালে 

ভিনি সীতাশোকে এরূপ আকুল ও উদ্ভান্তরচিত্ত হইয়াছিলেন যে, 
তাহার চেতনাচেতন জ্ঞান ছিল না। 

_ আর্ধ্যের ভাদৃশী দশা অবলোকন করিয়া লক্ষ্মণ অতিমাত্র বিষা- 
দিত ও ক্ষুন্ধচিত হইয়া, অতি বিনীতচ্ভাবে কছিলেন, আর্ধ্য! বিপ- 
দের সময়ে ভবাদৃশ লোকোত্তরকর্মা যথান্ুভব ব্যক্তির, এ প্রকার 
শৌকফোছে অভিভূত হওয়া কোন ক্রমেই কর্তব্য নহে। আপনি 
যক্ধি এমন সময়ে, এবূপ অধীরতা প্রকাশ করেন, তাছা হইলে জগতে 
বৈর্ঘ্য ও গ্রাসতীরধ্য গুগ একেবারে আধারশুন্ত হইয়া পড়িবে। সকলে 
বলিয়া থাকে, আপনার সায় ধৈর্য ও শীসীধ্যশালী পক আর 
দ্বিতীয় মাই। অতএব কেন 'আপনি তরলপ্রকতি প্রাকৃত মন্ুযোর 
ন্যায় এন্পপ কাতর হইতেছেন। দেখুন, বিপদকালে ধৈর্যশীল ন। 
হুইালে, কখনই তাহা ছইতে উত্তীর্ণ হওয়া পম্ভব নছে। আপনাকে 
মেনূপ কাঁতরভ্ভাঁবাঁপন্ন দেখিতেছি, তাঁছাতে যে আমর] সহজে উপ- 
স্থিত বিপদের কোন গ্রতিরূর করিয়া উঠিতে পাঁরিব, এক্সপ বোধ 
হয় না। অতএব আপনি জানিয়া শুনিয়ও কেন, এরূপ কাতিরতা 
প্রীকাশ করিতেছেন । এক্ষণে আমার অনুরোধবাঁক্য রক্ষা ককন এবং 
বৈর্ধযগুণ দ্বারা হৃদয়কে দৃটীভূত করুন । 

লক্ষাণের কথা শুনিয়া, রাম ক্ষণকাল নিমীলিতনয়নে আধোরদনে, 
যৌঁনাবলম্বন করিয়া রহিলেন। অনন্তর একটী দীর্ঘনিশ্বাস পরিত্যাগ 
পুর্ব্বক, সাশ্রমবদনে কহিলেন, লক্ষণ! তুমি যাহা বলিলে সকলই 
সত্য ) কিন্তু কি করিব, আঘার চিত্ত যে কিছুতেই স্থির হইতেছে না। 
তুমি যদি আমার অন্তরে প্রবেশ করিতে পারিতে, তাহা হইলে 
জানিতে, আমার প্রাণের ভিতর কেমন করিতেছে । দেখ ভাই! 
সেই রেবাতাটনী, সেই রম্য বিপিন, সেই কমনীয় কুঞ্জীকানন, সেই 

উন্নত ভূধর, সেই স্বচ্ছ সরোবর, সেই শিরিনদী, সকলই পুর্ব্বব 
নয়নগোচির হইতেছে, কিন্তু আমার প্রাণশ্িয়া জানকীকে ত কোথাও 
দেখিতে পাইতেছি না | আমি প্রতিকাঁননে, প্রতিকন্দরে, প্রতিপদে, 
প্রতিপথে সর্বত্রই এত তন্ন তন্ন করিয়া অন্গুসন্ধান করিলাম, কিন্তু 
কোন স্থানে প্রিয়ার সংবাদও পাঁওয়া গেল না। বিবেচনা করি, এই 
সকল অরণ্যবাসী ঈর্ধ্াপ্রযুক্ত জানকীর লোকাভীত সৌন্দর্ধ্য রাশি 
অপহরণ করিরা থাকিবে । নতুবা কেশরীর কটিদেশ, কুসুমের 
হাস্যচ্ছটা, কুরঙ্গের লোচনযুগল, চম্পকাবলীর কাস্তিসার,. কোকিলের 
কণস্বর, কমলের আুষমা, মরালের মন্দগতি, কোথা হইতে হইল? 
ভাই রে! ইহাদিগকে দেখিয়া, আযার হৃদয়ে জানকীর শোক দাঁকণ+ 
রূপে উদ্দীপ্ত হইল। প্রিয়ার সেই মোহনরূপলাবণ্য, সেই অনন্য- 
লাঙারণ জ্বামিভক্তি, সেই অলৌকিক স্নেহ দয়া ও যা সকলই 
আমার অন্তরে নিরন্তর জাগিয়া রহিয়াছে । আমি সে জানকীকে না 
দেখিয়া, কেমন করিয়! প্রাণধারণ করিব! জানকীবিরহ্কে আমার 
হৃদয় বিদীর্ণ হইয়া যাইতেছে । হা! প্রেয়সি ! তৃমি কোথায়, বলিয়া 
রাম পুনরায় ভূতলে পতিত ও মু্ছিত হইলেন । 

কিৎকাল পরে চেতনাসঞ্চার হইলে, রাম দীর্ঘনিশ্বাস পরিভ্যাগ- 
পূর্বক কছিতে লাগিলেন, আমি যে আশায্তি অবলশ্বন করিয়া 
'প্রিয়াকে অন্বেষণ করিলাম, তাহা অভি অসার ও অকর্শণ্য। মতৃবাঁ 
আমি এপর্যন্ত কত স্থানে ভ্রমণ করিলাম, ষদি কোমখানেও প্রিয়ার 
কিছুমাত্র সমাচার পাইতাম,তাহা হইলেও জানিতাম যে আযার আশা 
সফল হুইবার সম্ভাবনা আছে। কিন্তু এখন আমার পক্ষে সে আশা? 
কেবল দুরাশা বলিয়া বোধ হুইতেছে। আমি কেবল মরীতিকায় 
আস্ত হইয়া! বৃথা ভ্রমণ করিতেছি । ফলত; এজন্মের মত জ্আামার 

অদষ্টে আর যে জানকীদর্শনলাভ ঘটবে, কখনই বোধ হয় 
না। 

এই প্রকার আক্ষেপ করিতে করিতে রাম ছুঃসহশোকানলে দ্ধ 
হইয়া, অবিরলথারায়নেত্রবারি বিসর্জন করিতে লাগিলেন । কিয়ৎ- 
কাল পরে, তিনি হৃদয়ফলকে জানকীরূপ চিত্রিত করিয়া, নিষ্পন্দ- 
ভাবে নিমীলিতলোচনে মনে মনে ক্ষণকাল তদীয়মুর্তি সমালোচন 
করিতে লাগিলেন! অনন্তর ঘন ঘন নিশ্বান পরিত্যাগ্ন পূর্বক, 
একাস্ত উত্ভ্ান্তচিত্বের ন্যায়, পুনরায় ইতস্ততঃ পরিভ্রমণ করিতে 
লাগিলেন; এবং আহার নিন্ত্রা পরিত্যাগপূর্বক অহনিশ কেবল 
প্রিয়ার সেই যোহনমুর্তি ধ্যান করতঃ হাঁয়! কেনই আমি মায়ামুগের 
অনুসরণে প্রবৃত্ত হইলাম, কেনই আমার তৎকালে এরূপ ছু্ব,দ্ধি 
উপস্থিত হুইল, কেনই আমি জানকীর নিকটে না থাকিলাম, কেনই 
আমার এরূপ মতিত্রম হইল , এক্ষণে কি করি, কি উপায়ে প্রিয়ার 
দর্শন পা, ইত্যাদি প্রকারে কখন আত্মভত্'সনা, কখন অনুশোচনা 
কখন বিলাপ, এইরূপে কালফাপন করিতে লাগিলেন । ফলতঃ 
তৎকালে তাঁহার সে অবস্থা অবলোকন করিলে, অতিবড়কঠিন 
লোঁছ্রেও হৃদয় বিদীর্ণ হয়, পাধাণেরও অন্তর দ্রবীভূত হয়। রাম, 
হস্তগতরাজ্যচ্যুত হইয়া অরণ্যে বাস এবং ভঙ্বিবন্ধন পিতার মৃত্যু, 
এই ছেতু ছূর্বিষ মর্্পীড়া ও শোকানল, ক্রেমে ক্রেমে সহ্য 
করিয়াছিলেন» কিন্তু জানকীবিরহ তাহার চিত্তকে উচ্ছ্‌স্বল 
করিয়া তুলিয়াছিল। তিনি জানকীর নিষিত্ত সর্বত্যাগী হ্ইয়া- 
ছিলেন। 

এইরূপে নিক্ষকণভাবে বিলাপ ও পরিতাপ করিতে করিতে রাঁম 
নানা স্থান পর্ধ্যটন করিয়া, পরিশেষে পম্পাঁতীরে স্বানমান্রাবশিউ 

পক্ষিরাজ জটায়ুকে দেখিতে পাইলেন । জটায়ু রামসমীপে, রাবণ 
সীতা হরণ করিয়াছে, এইমাত্র বলিয়! দেহত্যাগ করিল। রাম 
শুনিয়া, পুর্বাপেক্ষা শোকে ও মোহে অতিমাত্র বিকলচিত্ত ও 
ব্যথিতহ্ৃদয় ছইলেন। তৎকাঁলে তাহার শোকসাগর শতগুণে প্রবল 
হইয়া উঠিল। হৃদয়ের মর্মগ্রস্থি সকল যেন শিথিল হুয়া পড়িল। 
তখন তিনি কিছুতেই ধৈর্যাবলম্বন করিতে না পারিয়া, হা প্রেয়মি ! 
বলিয়া, শে।কসহচরী যুচ্ছার শরণাপন্ন হইলেন । 

অনন্তর সংজ্ঞালাভ হইলে, রাম সাতিশয় ক্ষুন্ধচিত্ব হইয়া লক্ষ- 
ণকে সন্বোধনপূর্বক কহিলেন, বস! এতকালের পর জটাযুপ্রন্ু 
খাৎ প্রাণপ্রিরা জানকীর সংবাঁদ পাইলাম বটে, কিন্তু ইহাতে আমার 
অন্তঃকরণে সুখের সঞ্চার হওয়া দুরে থাকুক, বরং বিষম বিষাদ ও 
অনুতাপ জন্মাইভেছে। যদি এই মুহূর্তে আমার মৃত্যু হইত, তাহা 
হইলে আমি চরিতার্থ হইতাম । দেখ ভাই! অন্যে ভার্য্যা অপহরণ 
করিয়া লইয়া গেল, আমি তাহার কিছুই করিতে পারিলাম না, ইহা 
অপেক্ষা লক্জা ও আক্ষেপের বিষয় আর কি আছে? আমাদিগের 
পুর্ব্বপুকষ, বিখ্যাত সগর, মান্ধাতা, ভগীরথ প্রস্তৃতি নৃপত্িগণের 
কীর্তিকলাপ অন্যাপি দেদীপ্যমান রহিয়াছে, কিন্তু অধুনা আমা 
হইতে এই কীর্তি রহিল যে, আমি একমাত্র ভার্যযারক্ষণেও সমর্থ হুই- 
লাম না । আমি নিশ্চয়ই বলিতেছি, মধ্যমা জননী যে ভরতকে 
রাজা করিতে ইচ্ছাপ্রকাঁশ করিয়াছিলেন, তাছা সদ্বিবেচনারই কার্ধ্য 
হুইয়াছিল। নতুবা যে ব্যক্তি ভার্ধ্যারক্ষণে অসমর্থ, তাহা দ্বারা রাজ্য- 
রক্ষা কিরূপে সম্ভবে? পিতৃদেব আমাকে অরণ্যে বাস করিতে 
আদেশ করিয়াছেন, তাহা যুক্তিযুক্তই হুইয়াছে। আমার ন্যায় 
নির্বোধের ছন্ডে রাজ্য থাকিলে, নে রাজ্যের শ্রী কখনই থাকে না। 


১১৮ রামের রাজ্যাভিষেক ৷ 


বন্ততঃ যে ব্যক্তি হিরগয়মৃগের বখার্থতা বিশ্বাস করিয়া, তল্লাতে 
প্রবৃত্ত হয়, তাহার পক্ষে বনবাপই শ্রেয়ঃ। 

এইরূপ আত্মভতদনা করিয়া, তিনি কিয়ৎকাল স্তব্ধভাঁবে মোঁনা- 
বলম্বন করিয়া রছিলেন। অনন্তর বৈরনির্ধাতনকণ্পনা হৃপয়ে অঙ্ক, 
রিত হওয়াতে, সহসা উদ্ভূতরোষতরে দশীননকে উদ্দেশ করিয়া 
কছিতে লাশিলেন, রে পামর, পরদারচৌর ! তুই যে অদ্বিতীয় বীর- 
পুঁকৰ বলিয়া অভিমান করিয়া থাকিস.) এই কি তোর বীরত্বএই কি 
তোর সাম ? যে ব্যক্তি ছলক্রমে পরদার অপহরণ করে, তাহার হ্যায় 
কাপুকষ আর কে আছে? তুই রাক্ষকুলে জন্মগ্রহণ করিয়াছিন, 
কিন্তু তোর স্বভাব রাক্ষসের অপেক্ষাও অধম | মুপ্াস্বভাবা, পতিব্রতা, 
নারীকে অপহরণ করিতে, তোর হৃদয়ে কি বিন্দুমাত্র কাৰকণ্যরসের 
সঞ্চার হইল না ? রে পামর! তোকে সমুচিত প্রতিফল না দিলে 
আমার এ সন্তাপ কিছুতেই নিরারুত হইবে না। 

রাম এই প্রকীরে, দশীননকে বহুবিধ তিরস্কার ও ভর্খসনা 
করিয়া, কি উপায়ে জানকীর উদ্ধার করিবেন, কেমন করিয়াই বা 
লঙ্কায় উপস্থিত হইবেন, কি গ্রাকারেই বা রাবণকে সমুচিত শাস্তি- 
প্রদান করিবেন, উপস্থিত বিপদে কে তার সহায়তা করিবে, 
ইত্যাদি বিষয়ের চিন্তায় অহর্নিশ নিম রহিলেন । অনন্তর এ বিষ- 
য়ের আলোচনা করিতে করিতে, পরিশেষে খধ্যমুখ পর্বতে গিয়া 
উপস্থিত হইলেন । তথায় উপকারবিশেষের অনুষ্ঠান করাতে,কপীশ্বর 
জুগ্রীবের সহিত তাহার অকৃত্রিম সোঁহার্দ্যভাব জন্মিল। বানররাজ 
সীতার উদ্ধাররূপ প্রত্যুপকারে প্রতিশ্রুত হুইলেন ॥ এবং প্রধান 
প্রধান লেনীপতিদিগকে নিকটে ডাকিয়া, ত্বরায় সমরসজ্জ করিতে 
আদেশ.দছিলেন.।. 


সণ্ডঘ পরিচ্ছেদ। ১১৯ 


এই সময়ে, রাবণান্গদ বিভীষণ অগ্রজকর্তৃক যৎপরোনাস্তি 
অবমানিত হইয়া খবব্যমুখে রামসকাঁশে বিদ্ধাশবরতাপনী শ্রমণাকে 
পাঠাইরাছিলেন । শ্রমণা তথায় উপস্থিত হইয়া,যঘোচিত ভক্তিযোগ্র- 
সহকারে রাঁচন্দ্রচরণে প্রশিপাতপূর্ধক নিবেদন করিল, দেব! 
মহারাজ বিভীষণ দেবচরণে শরণ লইয়া এই নিবেদন করিয়াছেন, 
আপনি 'অনাথের গত, ধার্শিকের রক্ষক ও ছুর্জনের নিয়ন্তা। 
অতএব অধানকে অভয়দানদ্বারা, স্বীয় মাহাত্ম্ের পরিচয় দিউন। 
এদাঁস, অবশ্য কর্তব্য বিবেচনার, আধ্্যা জনকছু হতার উদ্ধারার্থ 
বাধ্যানুনারে নহারতা করিবে । এক্ষণে কি আজ্ঞ। হুয় ? রাম শুনিয়। 
নবিষ্মরে কহিলেন, শরমণে ! নিক্ষারণপ্রিরকারী প্রিয়স্গহ্ৃদ্‌ বিভী- 
বণের অভাবিত শীলতা ও সুজনতায় অনুগৃৎখত হইলাম । তুমি 
মহারাঙ্চকে আমার প্রির়সস্তাধণ অবগত করাইয়া কহিও, তিনি 
আমার প্রতি যেরূপ অনিন্তনীর ককণা প্রকাশ করিতেছেন, তাহাতে 
মহারাজের নিকট আমি চিরবাধিত রহিলাম॥ শ্রমণ শুনিয়া সহ্র্ষে 
তথা হুইতে প্রস্থান করিল। - 

ক্রেমে বর্ধাকাল উপস্থিত হইল। চতুর্দিক ঘোর ঘনঘটায় আচ্ছন্্ 
হইয়া, অন্ধকারময় দৃষ্ট হইতে লাগিল। তৃষ্ণাতুর চাঁতকরূন্দ নবীন. 
ঘনাবলী দর্শনে আনন্দিত হুইয়া, অব্যক্কৃমধূরশব্দর্ছলে স্তাতিবাদ 
আরম্ভ করিল। মধ্যে মধ্যে মেঘগর্জন, বিছ্যুল্পতার ল্ফ,রণ ও 
বজ্রপাত । তাহাতে বোঁধ হুইল, যেন প্রলয়কাল উপস্থিত ॥ নবজল- 
ধরের মধুর শব্দ শুনিয়া ময়ুরমঘুরীগণ আনন্দে গিরিতৰকশিরে কলাপ 
বিস্তার গুর্বক নৃত্য করিতে আরম্ভ করিল। বোধ হুইল, যেন 
গারট্কাল মেঘ ,শ পটছে তড়িৎরূপ কণকদওদারা বাদ্য করিয়া 
উহাদিগকে ভালে তালে নাচাইতেছে। ক্রমে হারবিশ্লিষট 


১২০ রামের রাজ্যাভিষেক । 


মুক্তাকলাপের গ্তায় বারিবিন্দু পতিত হওয়াতে,ধরাভল হার্ধিভ ছইয়া, 
ষেন প্রত্যুপকারচ্ছলে এক প্রকার অপূর্ব সৌগন্ধ্য বিস্তার করিলেন । 
ইত্্রধনূর উদয় হওয়াতে বোধ হইল, যেন কেলিপরায়ণা বর্ধাবধূর 
হস্তত্রষ্ট হইয়া অর্ধাভগ্নী রত্বস্কণ দীপ্তি পাইতে লাগিল। বর্ধাকালে 
নদ, নদী, তড়াগ, পন্থল প্রসূতি জলে পরিপূর্ণ হইয়া গ্েল। বর্ধাবারি 
খলের ন্যায়, রামের অপকার করিবে মনে করিয়াই যেন পথঘাট 
সমুদয় প্লাবিত করিল । কোথাও যাতায়াতের আর সুবিধা রহিল না। 
তখন রাম আক্ষেপ প্রকাশপূর্বক কহিলেন, এ আবার কি আপদ 
উপস্থিত । বিধাতা কি এখন পর্যন্তও আমার প্রতি প্রসন্ন হন নাই। 
যদিও এতকাঁলের পর জানকীর উদ্ধারের উপায় হইল, তথাপি 
হতবিধি এখন পর্য্যস্তও প্রতিকুলাচরণ করিতেছে । অতএব 
জানিলাম, বিপদের সময়ে, সুযোগ পাইলে কেহই অনিষ্ট করিতে 
ত্রুটি করে না। 

অনন্তর বর্ধাকাল অপগত হইলে, রাম অসংখ্য বানরসৈন্য 
সমভিব্যাহীরে লইয়া জলনিধি অতিক্রম পূর্বক, লঙ্কায় উপস্থিত 
হুইলেন। বিভীষণ রামকে সমাগত দেখিয়] তাহার সহিত মিলিত 
হুইয়া, সীতা উদ্ধারের সহায়তা করিতে লাখিলেন। রামরাবণের 
ঘোরতর সংগ্রাম চলিতে লাশিিল। খন জয়লক্ষমী কাকে বরণ 
করিবেন, কিছুই স্থির করিতে পারিলেন না। কখন রামের জয়, 
রাবণের পরাজর ; কখন রাবণের জয়, রামের পরাজয় ইত্যাদি 
প্রকারে ক্রমান্বয়ে যুদ্ধ চলিতে লাগিল। অবশেষে রণপতণ্ডিত রামচন্দ্র, 
বন্ুকালব্যাপী যুদ্ধের পর, সবংশে রাবণকে নংহাঁর করিয়া, লঙ্কা 
অধিকার করিলেন। 


অষ্টম পরিচ্ছেঘ। 





রাম লঙ্ক। অধিকার করিয়া, জানকীদর্শনে একান্ত সমুৎস্ুক ছই- 
লেন । তৎকাঁলে তীহাঁর অন্তঃকরণে একপ্রকার অনির্বচনীয় ভাবের 
উদয় হইল। বহুকালের পর প্রিয়ার সহিত অমার্গম হইবে, এই 
ভাবিয়া ভীঁহার সর্বশরীর আহ্লাদে পুলকিত হইতে লাগিল । যাছার 
জন্য তিনি এতকাল পাগলের ন্যায় বনে বনে কেবল রোদন করিয়া 
বেডাইতেছিলেন ; আজি তিনি নয়নের প্রীতিপ্রদায়িনী হইবেন ? 
এই বণিয়া, তীহার চিত্ত নিরন্তর অপূর্ব সুখসাগরে নিমগ্ন হইতে 
লাশিল। গণগ্ুস্থল বহিয়া হর্ষবাঁরি প্রবাহিত হইতে লাগিল । তখন 
তিনি আনন্দে একান্ত অধীর হুইয়াঃ বিভীষণকে ডাকিয়া কহিলেন, 
সখে! যাহার মিমিত্ত এত কষ্ট ভোগ করিলাম, এক্ষণে তাঁহাকে 
দেখাইয়। আমার,চিত্ত চরিতার্থ কর । বিভীষণ নিরতিশয় হর্ষপ্রকাঁশ 
পূর্ব্বক, তৎক্ষণাৎ জানকীকে আনয়নার্থ অঞ্জনানন্দনকে সঙ্গে দিয়া 
অশোকবনে শিবিকাধান প্রেরণ করিলেন । 

এখানে প্রতিপ্রাণা চিরছ্ঃখিনী জানকী, পতিবিয়োজিতা হইয়া 
অবধি ছ্ুঃসহ বিরহদেবনা সম করিয়া, পতিচরণে মন প্রাণ অমর্পণ 
পূর্বক, অহর্নিশ মুদ্রিতনয়নে কেবল তদদীয় চরণ চিন্তায় কালযাপন 

১৬ 


ঘইই রামের রাজ্যাভিষেক । 


করিতেছিলেন। নিরন্তর নয়নজলে তীছার বঙ্ষস্থুল ভাঁপিয়া যাইতে" 
ছিল । তথায় ঠিজটানান্নী, ধর্মশীল! এক বর্ীরসী, রাক্ষপী ডাহাকে 
যথোচিত ম্বেহ ও সমাদর করিত । জানকী যখন শোকে ও মোছে 
অতিমাত্র অভিভূত হইতেন, তখন ত্রিজটা আগিরা তীহাকে অশেব 
প্রকারে বুঝাহয়া, যাহাতে তাহার শোঁকীবেগের লাঘব হয়, তাছা'র 
চেষ্টা ঝরিত। জানকী কাঁছারও সহিত বাক্যালাপ করিতেন না। 
যখন মনে বড়ই অসুখ হইত, তখন কেবল মনের দুঃখ ত্রিজটার নিকট 
ব্যক্ত করিয়া, রোদন করিতে থাকিতেন। তিনি একান্ত পতিগত- 
প্রাণা ছিলেন, সু তরাৎ পতিবির্থে তাহার সকল সুখের অবসান হই- 
যাছিল। অশোক কাননে আনিয়া অবধি, তিণি আহার ও নিদ্রা 
একেবারে পরিত্যাগ করিয়াছিলেন । দুঃসহ শৌকাঁনল নিরন্তর অন্ত্রর 
দগ্ধী করাতে, তাহার অনুপম রূপলাবণ্যের অনেকাংশে ব্যত্যয় এবং 
সর্বশরীর শী ও বিবর্ণ হইয়। গিরাছিল। 

রামচন্দ্র লঙ্কায় উপস্থিত হইয়া, তাহার উদ্ধারার্থ যক্ক করিতেছেন, 
এই বৃত্তান্ত জানকী ত্রিজটামুখে পুর্কেই শুনিয়াছিলেন। এক্ষণে 
বিভীষণপ্রেরিত শিবিকাযান উপস্থিত দেখিয়া, এবং হনুমানের মুখে 
রামের সহিত পুনর্ম্িলন হুইবে শ্রবণ করিয়া, মনে মনে কহিতে 
লাগিলেন, আজি আমার একি স্বপ্মীবস্থা, অথবা বাস্তবজা গ্রদবস্থা। 
আর্ধ্যপুন্ত্রের সহিত আধার ষে পুনরায় মিলন হইবে, আমি পুনর্বধার 
ষে তাহার চরণকমল দেখিতে পাঁইব, ইছা৷ কখন স্বপ্পেও উদয় হয় 
নাই.। মনে করিয়াছিলাষ, বুঝি এ জন্মের মত আর আর্ধ্য পুত্রের 
দর্শনলাভ, আমার অদৃষ্টে ঘটিয়া উঠিল না। আজি কি বিধাতা প্রসন্ন 
হুইয়] অভাগিনীর সমুদয় দুঃখের অবপান করিলেন? আজি কি 
বার সকল শোকের, সকল মনস্তাপের তিরোধান হইন? এই কার” 

ণেই কি আমার বাম নয়ন স্পন্দিত হইতেছিল ? আর্ধ্যপুজ আমার 
প্রতি যেরূপ স্ে্ছ, অনুরাগ ও দর! প্রকাশ করিয়া থাকেন, তাহাতে 
তিনি যে আমাকে ভূলিরা থাকিবেন না, ইহা আমি বেশ জানিভাম ; 
কিন্তু আমি যেরূপ মন্দভাগিনী, তাহাতে আমার দগ্ধ অদৃষ্টে আবার 
যে আর্ধ্যপুজ্রের সহবাসনুখ ঘটিবে, ইহা কখনই আশ করাতে পারি- 
তাম না। আস্বা! আর্ধ্যপুত্র আমার জন্য কত দুঃখ কত কেশ সহ্য 
করিয়াছেন । আমি ভীহার বিরহে যেরূপ কাতির হইয়াছিলাম, তিনিও 
আমার নিমিত্ত সেইরূপ কাতর হইয়াহিলেন। না জানি, আমার 
জনা আর্ধ্পুলকে কত কষ্ট ও কত মনস্তাপই ভোগ করিতে হই- 
য়াছে। আরধ্ধ্যপুজ আমার প্রতি যেমন চিরান্ুকূুল, যদি আমাকে পুন- 
রায় নারীজন্া গ্রহণ করিতে হর, তবে যেন আর্ধ্যপুত্রের ন্যায় পতি- 
লাভ করি। বস্তৃতঃ আর্ম্যপুন্তরের ন্যার পতি কখন কাছারও হয় না। 
আধি জন্মান্তরে কত পুণ্যই করিয়াছিলাষ, তাছাঁতেই এক্সপ অনুকূল- 
পতি লাভ করিয়াহি ৷ 

এইরূপ বলিতে বলিতে, আনন্দভরে জাঁনকীর লোচনযুগ্গল 
হুইতে অবিরলপারায হর্ধবারি বিগলিত হইতে লাশিল। অনন্তর 
হৃদয়ে অপূর্ব স্ুখসর্কার হওয়াতে তিনি পুনরায় কছিতে লাখিলেন, 
আজি আমার কি আনন্দের দিন! এতকাল বিষম বিষাদাঁনলে 
আমার অন্তর যে পরিমাণে দ্বলিতেহিল, এক্ষণে আমার হৃদয়ে 
আবার সেই পরিমাণে সুধারদের সঞ্চার হইতেছে । আজি আমি 
আর্ধ্যপু্রের মুখকমল নিরীক্ষণ করিয়া, চিরসন্তপ্ত হৃদয়কে সুস্থ 
করিব। আজি তাহার সহিত একাসনে বসিয়া অনেক দিনের দুঃখ 
বর্ণন করিব। আমি আর্ধ্যপুত্রের নিকট উপস্থিত হইলে, তিনি 
যখন আমাকে দেখিয়া মধূরমন্তাষণে অভ্যর্থনা করিবেন ; না জানি, 

তখন আমার অন্তরে কি অনির্বচনীয় সুখেরই উদয় হুইবে। বোধ 
হয়, তৎকালে আমি আহ্নাদে অস্থির হইয়৷ উঠিব। 

এইরূপ ভাবিতে ভাবিতে, জানকী আহ্লাদে গদ গদ হইয়া, 
শিবিকাযানে আরোহণ করিলেন ঠ এবং কিয়ৎকাল বিলম্বে রাঁম- 
সকাশে উপনীত হুইলেন। 

রাবণ ীতাঁকে হরণ করিয়াছে, এই কথ শুনিয়া অবধি, যে অতি- 
বিষম লজ্জা ও অনুতাপানলে নিরন্তর রামচন্দ্রের সর্ধশরীর দগ্ধ 
হইতেছিল, এক্ষণে সমুচিতবৈরনির্ধ্যাতনদ্বারা যদিও তাহা অনেকাংশে 
নির্বাপিত হইয়াছিল » কিন্তু তাহার অন্তর হইতে উহা নথ্যকৃব্ূপে 
অন্তহি ত হয় নাই। রাম কতক্ষণে সীতাকে দেখিতে পাইবেন, কতক্ষণে 
তাহার সহিত সমাগম হইবে, কতক্ষণে প্রিয়ার অমৃতময় কথা শুনিয়া, 
শ্রোত্র পবিত্র ও চরিতার্থ করিবেন, এইজন্য একান্ত অস্থির হইয়া, 
প্রতি মুহুর্তেই সম্পৃহনয়নে তীঁঘার আগমনের পথ নিরীক্ষণ করিতে- 
ছিলেন। এক্ষণে জানকীর শিবিকাঁধান উপস্থিত দেখিয়া, হম! 
তাহার চিত্তের ভাঁবান্তর উপস্থিত হইল। তিনি যদিও জাঁনকীকে 
একান্ত বিশুদ্বচারিণী ও রাঁধগতপ্রাণা বলিয়া জানিতেন » এবং 
জানকীর চরিত্রবিষয়ে যদিও তীহার অণুমাত্র সংশয় ছিল না, তথাপি 
তিনি লৌকগঞ্জনার ভয় করিয়া, সহমা জানকীপরিগ্রছে সাহসী 
হইলেন না। সীতা দুরুত্বরাবণগৃহে একাকিনী এতকাল যাপন 
করিলেন, যদি ভীহার চরিত্রে কোনরূপ দোষ ঘটিয়া থাকে, কিন্তু 
রাম উহ্ধার কোন অনুসন্ধান না লইয়া অনায়াসেই জানকীকে গ্রহণ 
করিয়াছেন ? এই বিষয় লইয়া পাছে, উত্তরকালে লোকে তাহার নিন্দা 
করে, এই শঙ্কা রামের হৃদয়ে সমুদিত হইল । সুতরাং তিনি কিছুতেই 
জানকীকে গ্রহণ করিতে পাঁরিলেন না। 

অনন্তর রাম এক নিজ্জনস্থান আশ্রয় করিয়া, লক্ষমণ বিভীষণ ও 
সুগ্রীবকে ডাকিয়া পাঠাইলেন। তীহারা তথায় উপস্থিত হইলে, 
রাম বিনয় করিয়া কছিলেন, তোমাদের নিকট আমার এক প্রার্থনা 
আছে। যদি তোমরা তদ্বিষয়ে কোন আপত্তি উত্থাপন না কর, এবং 
আমার উপর বিরক্ত না হও, তাহা হইলে আমি তোমাদিগের নিকট 
প্রকাশ করিয়া বলি। তীহারা একবাক্য হইয়া কহিলেন, আমরা ত 
কখন আপনার কোন কথায় আপত্তি করি নাই ; অতএব কি বলিবেন, 
ত্বরার বালুন। 

তখন, রাম স্থিরচিত্তে কহিলেন, বৎস লক্ষণ ! সখে বিভীষণ ! 
সখে সুগ্রীব ! তোমরা এতকাল যাহার নিমিত্ত ভুঃখের ও ক্রেশের 
পরাকান্ঠী ভোগ ক্ষরিয়াহ, এক্ষণে আমি সেই জানকার পরি গে 
অনম্মত হইতেছি । জানকী বহুকাল রাঁবণগৃহে অবস্থান করিয়াছেন ও 
এক্ষণে পরিগ্রহ করিলে পাচ্ছে কেহ তাহার চরিত্রসংক্রান্ত কুৎসা 
করিয়া আমাকে নিন্দাবাদে দূষিত করে, এই হেতু আমি তাহাকে 
সহসা গ্রহণ করিতে পরিলাম নাঁ। যদি তিনি সর্বথ আত্মশুদ্ধ- 
চারিতার কোন বিশেষ প্রমাণ দর্শাইতে পারেন তবেই তাহাকে 
গ্রহণ করিব; নচেৎ, আর তাহাকে গ্রহণ করিতে পারিব না। 
এক্ষণে তোমাদের কি যত, বল। 

তীছারা রামচক্দ্রের মুখ হইতে তাদৃশ নিষ্ঠুর বাক্য শ্রবণ করিরা 
বিষম বিষাদসাগরে নিমগ্ন হইলেন, এবং কিরৎকাল বাওনিঙ্গত্তি 
করিতে না পারিয়া, মৌঁনাবলম্বনে পরস্পরের বদন নিরীক্ষণ করিতে 
লাগিলেন । অনন্তর, লক্মমণ সজলনয়নে কাতরস্বরে কহিলেন, 
আর্ধ্য ! আপনি যখন যে প্রস্তাব করিয়াছেন, আমর! কখন তাহাতে 
কোন আপত্তি উত্থাপন অথবা অনীদরপ্রদর্শন করি নাই ১ এবং 

এক্ষণেও আপনার প্রস্তাবে অনাস্থাপ্রদর্শন করিতে সাহসী নছি। 
কিন্তু আপনার কথা শুনিয়া আমরা হুতবুদ্ধি হুইয়াছি। এ বিষয়ে যে 
কি উত্তর প্রদান করিব, ভাবিয়া কিছুই স্থির করিতে পারিতেছি না । 
আপনি যে লোকাপবাঁদের ভয় করিয়া, আর্ধ্যার পরিগ্র্থে অস্থীরুত 
হইতেছেন, তাহা কোন কার্য্যেরই নহে। সকলে পূর্ব হইতেই 
আর্ধ্যাকে যেরূপ তপস্মিনী ও শুদ্ধচারিণী বলিয়া জানেন, তাহাতে 
এক্ষণে যে রাবণভবনে অবস্থান জন্য তীহার চরিত্রবিষয়ে কেহ সন্দি- 
হান হইবে, কখনই বোধ হয় না। আর আপনিও আর্ধ্যার স্বভাব 
ও চরিত্র ভালরূপ জানেন, তবে কেন আজি এরূপ অনর্থক আশঙ্কা 
করিতেছেন? আমি নিশ্চর বলিতে পারি, যদি আধ্্যার চরিত্রে 
কখন কলঙ্ক স্পশ করে, তাহা হইলে নারীকুলে পরমপবিত্র পাঁতি- 
ত্রত্যধর্ষ্বের একবারে তিরোধান হইবে । অতএব আপনি এ বিষয়ে 
সম্যক বিবেচনা করিয়া কর্তব্য নির্ধারণ ককন; আমাদিগের 
আর মতামত কি? আপনি যাহা অনুমতি করিবেন, আমরা কখন 
তাহার বিকদ্ধ কার্য করিতে পারিব না । 

লক্মমণের কথা শুনিয়া রাম ক্ষণকাল স্তব্ধভাঁবে নীরব হইয়া রহি- 
লেন। অনন্তর, পীর্ঘনিশ্বাস পরিত্যাগপূর্বক কহিলেন, ভাই! তৃমি 
বাহাই কেন বলনা, কিন্তু আমি এরূপ অবস্থায়, কিছুতেই জানকীকে 
গ্রহণ করিতে পাঁরিব না। বদি তিনি সর্ধজনসমক্ষে পরীক্ষাবিশে- 
যের অনুষ্ঠান দ্বারা আত্মচরিত্রের বিশুদ্ধতা সপ্রমাণ করিতে পারেন, 
তাহা হইলে তাহাকে গ্রহণ করিতে পারিব। অভএব তুমি গিয়া, 
জানকীকে এই বিষয় অবগত করাও । আর এক মুহূর্তও বিলম্ব 
করিও না । 

লক্ষণ শুনিরা রোদন করিতে করিতে তথা হইতে প্রস্থান করি- 

লেন, এবং জানকীর নিকট উপস্থিত হইয়া, অভিবাঁদনপূর্বক অতি- 
কাতরভাবে কহিলেন, আর্ষে! আমি অগ্রজের নিদাকণ আজ্ঞা 
বহন করিয়া এখানে আগমন করিলাম । কিন্তু কেমন করিয়া তাহা 
ব্যক্ত করিব ভাবিয়া, আমাঁর হৃদয় বিদীর্ণ হইয়া যাইতেছে । যদি 
এই মুহুর্তেই আমার মস্তকে বজাঘাত হইত, তাহা হইলে আমি নিষ্ক- 
তিলাভ করিতাম। হাঁ! কেন আমি এমন কার্য্যের ভাঁরগ্রহছণে 
জন্মত হইলাম) এই বলিয়া তিনি অবিরল বার্পবাঁরি বিযোচন করিতে 
লাগিলেন। 

.. জানকী শিবিকাঁয় আরোহণ করিয়া, যখন রাঅচন্দ্রের নিকট উপ- 
স্থিত হন, তৎকালে পথের উভরপার্খে অমঙ্গলহুচক দুণিমিত্ত 
দর্শন করিয়া, সাতিশয় শঙ্কিত হইয়াছিলেন। এক্ষণে লক্মমণের এরূপ 
কাতরতা দেখিয়া তাহার অন্তরে বিষম ভর ও নানা সংশয় উপস্থিত, 
হুইল । অনন্তর রাম কি আদেশ করিয়াছেন, শুনিবাঁর নিমিত্ত একান্ত, 
ব্যাকুল হুইয়া কাতরস্বরে জিজ্ঞাসা করিলেন, লক্ষণ! তুমি কেন 
এত আকুল হইতেছ ? কেনই বা আপনার অমঙ্গল কাঁমনা করিতেছ ?" 
কি হইয়াছে? কি জন্য তোমাকে এরূপ কাতর দেখিতেছি? 
আধ্যপুভ্্র কি আদেশ করিয়াছেন, ত্বরায় বল। তোমার কথা শুনিয়া 
আমার মনে নাঁনা সংশয় উপস্থিত হুইতেছে। তোমায় বলিতেছি, 
তুমি নির্ভয় হইয়া বল। ভালই হউক আর মন্দই হউক, তুমি বলিতে 
আর বিলম্ব করিও নাঁ। তুমি যতই বিলম্ব করিবে, ততই আমার, 
উৎকণ্ঠা বাড়িতে থাকিবে । আমি আর এরূপ সংশয়িত অবস্থায় 
থাকিতে পারিব না) অতএব ত্বরায় বল। ভোঁমার বাক্য শুনিয়া 
অবধি আমার হৃদয় কাপিতেছে। আধার দিব্য, তুমি কোন কথা 
গোপন করিও না 

লম্মমণ, আর্ধ্যার তাুশী ব্যাকুলতা দেখিয়া, স্বীয় বক্তব্য বলিতে 
বারতবার চেষ্টা করিলেন; কিন্তু কোনমতেই হার মুখ হইতে 
বাকানিঃনরণ হইল না। অনন্তর, অপেক্ষারুত চিত্তের স্থৈর্য্য সম্পা- 
দন করিয়া, অঞ্জালিবন্ধন পুর্ব্বক নিবেদন করিলেন, আর্্যে! আপনি 
বহুকাল একা1কিনী রাবণগৃছে বাস করিয়াছেন, তন্বিবন্ধন পাছে কেছ 
আপনার চরিত্রবিষায়ে সন্দিহান ছইয়া অপবাদ ঘোষণা করে এবং এ 
অবস্থায় আপনাকে গ্রহণ করিলে, ভবিষ্যতে পাঁছে আর্ধ্যকেও 
নিন্দাবাদে দুবিত করে এই আশঙ্কায় তিনি কোনরূপেই আপনার 
পরিএছে সম্মত হইতেছেন না। এক্ষণে বলিয়াছেন, যদি আপনি 
আর্ধজনসমক্ষে কোন বিশেষ পরীক্ষা দ্বারা, আত্মচরিত্রের সম্পুর্ণ বিশু- 
ঘ্বাতা সপ্রমাণ করিতে পারেন, তাহা হইলে তিনি আপনাকে গ্রহণ 
করিবেন ? নচেৎ কিছুতেই গ্রহণ করিবেন না। আধ্যে ! আমার 
আপরাধ মার্ভনা ককন। আমি যতদুর জানি তাছাতে আপনার 
টরিত্রবিবয়ে আমার কিছুমাত্র সন্দেহ নাই। কিন্তু অগ্রজের হৃদয়ে 
কেন এরূপ সংশয় উপস্থিত হইল, বলিতে পারি লা । হায়! পরা- 
যত্ব জীবন কি কষ্টকর । আমি অগ্রজের আজ্ঞাব হুইয়া অতিবড় 
'নিষঠুরের ন্যায়, এবূপ সর্বনাশের কথা আর্ধ্যার কর্ণগৌচর করিলাম । 
আমার স্যার নিষ্ঠুর ও কঠিনহ্ৃদ় আর কে আছে? এই বলিয়া লক্ষণ 
ভূতলে পতিত ও মুচ্ছিতি হইলেন। 

জানকী লম্মঘণ্রে কথা শুনিয়া,ক্ষণকাঁল জডপ্রায় হইয়া রছিলেন। 
অনন্তর একান্ত কম্পিতকলেবর হইয়া, হায়! আমার অদৃষ্টে কি এই 
ছিল বলিয়া, মুচ্ছিতি হইলেন । কিয়ংকাল পারে, লক্ষণ টৈতন্যলাভ 
করিয়!, অতিযক্বে জানকীর মুচ্ছপনোদন করিয়া দিলেন। তখন 
জানকী, সংজ্ঞা প্রাপ্ত হইয়া, 'অধোবদনে মোঁনাবলম্বন করিয়া রহি- 

লেন। পরে দীর্ঘনিশ্বীান পরিত্যাগপূর্বক, সাঁশ্রুনয়নে জ্লীনবদনে 
কহিলেন,লক্ষনণ ! তোমার দোষ কি? সকলই আমার অদৃষ্টের দৌষ । 
আমি যদি চিরদুঃখিনী না হইব, তাহা হইলে কেন আমাকে দুরতত 
রাবণগৃহে বাঁদ করিতে হইবে ? কেনই বা আর্ধ্যপুন্রের হৃদয়ে এরূপ 
অমুলক সংশয় উপস্থিত হইবে ? মনে করিয়াছিলাম, বিধাতা বুঝি 
আমার সকল ছুঃখের অবসান করিলেন । কিন্তু আমি যেরূপ মন্দ- 
ভাগ্িনী, তাহাতে আমার অদৃষ্টে স্বখ কোথায়? জানিলাম, এবার 
কেবল ছুঃখভোগের জন্যই আমার জন্মগ্রহণ হইয়াছিল । আমি 
এবিষয়ে এক মু্ুর্তের নিমিত্তও আর্ধ্যপুত্রকে দোঁষ দিতে পারি না। 
সকলই আমার ললাটের লিখন। আমার উপর আর্ধ্যুত্রের ষে 
দয়া ও মমতা আছে, তাহা আমি বেশ জানি, কিন্তু তিনিকি 
করিবেন, তীহার হৃদয়ে যে সংশয় জন্মিয়াছে, তাহা হইতেই পারে। 
তিনি যে আমাকে গ্রহণ করিতেছেন না তাহা ভাল বই মন্দ নছে। 
যদ্দি বারান্তরে নারীজন্ম গ্রহণ করিতে হর, তাহা হইলে, আর্ধ্যপুন্দরের 
ম্যায় পতি ও তোমার ন্যায় গুণের দেবর পাই । বস! আর বিলম্ব 
করিও না, এক্ষণে অগ্মি প্রজ্বলিত করিয়া! দাও । আমি উহ্নাতে 
প্রবেশ করিয়া সকল ক্ষোভের সকল দুঃখের অবদান করিব । আমার 
"আর পৃথিবীতে এক মুসুর্তও এরূপ অবস্থায় থাকিতে ইচ্ছা নাই । 
এরূপ বলিতে বলিতে জানকীর নয়ন সরোবর উচ্ছলিত হইয়া 
অবিরলধারার বাষ্পবারি বিগলিত হইতে লাগিল । তদ্দষ্টে লক্ষ্মণ 
একান্ত অধীর হইয়া, কেবল অশ্রুবিমোৌচন করিতে লাশিলেন। এই 
ভাবে, কিয়ৎক্ষণ অতীত হইলে, জানকী অপেক্ষাকৃত চিত্তের স্থ্রয্য 
সম্পাদন করিয়া কহিলেন, বস ! আর কেন অনর্থক বিলম্ব করি- 
তেছ, শীস্র অশ্মি জালিয়। দাও ; আমার অন্তরে বড়ই কষ্ট হইতেছে ১ 

অধিক কি, আমার আর এক মুুর্তও মুখ দেখীইতে ইচ্ছা হইতেছে 
না। আযার দিব্য তুমি ত্বরায় অগ্নি স্বালিয়া দাও । আমি প্রীজ্জ্বলিত 
অনলে প্রবেশ করিয়!, সকল মনস্তাপ বিসর্জন করি। 

জানকীর তাদৃশী অস্থিরতা দেখিয়া, লক্ষণ সাতিশয় কাতর ও 
বাঁকুল হইলেন ; এবং কেমন করিয়াই বা সহসা অশনি প্রস্তত করিয়া 
দিবেন, ভাবিতে লাগিলেন। অনন্তর অতিবড় নিষ্ঠুরের কার্ধ্য 
হইলেও পরিশেষে তিনি রোদন করিতে করিতে অগত্যা অশ্সি 
প্রজ্বলিত করিয়া দিলেন । ক্কশাণ গগনতল স্পর্শ করিবার নিমিত্তই , 
যেন, প্রবল জ্বালাসহৃকারে জ্বলিয়া উঠিল। তখন জানকী স্থিরচিত্তে 
সমবেত সর্ধজনকে সাক্ষী করিয়া, উহাতে প্রবেশ করিলেন । সকলে 
হাহাকার করিয়া, রোদন করিতে লাগিল। লক্ষণ ধূলায় লুষ্ঠিত 
হইয়া ছায় ! কি হুইল, বলিয়া বিলাপ করিতে লাগিলেন । স্ুগ্রীৰ 
বিভীষণ প্রসূতি তাবং লৌকেই, হা দেবী ! কোথায় যাইতেছ, বলিয়া 
দীনভাবে ক্রন্দন করিতে লাগিলেন । এই সকল দেখিয়া, রাম আ'র 
নির্ভঞান স্থানে থাকিতে না পারিয়া, হার ! কি করিলাম, বলিয়া! তথায় 
উপস্থিত হইলেন, এবং অনিবার্ধ্যভাবে রোদন ও বিলাপ করিতে 
লাগিলেন । 

অনন্তর যথাকালে অগ্নি নির্বাণ হইলে, সকলে দেখিলেন, জাঁনকী 
জীবিত আছেন । তার শরীর কিছুমাত্র বিরত হয় নাই; এবং 
অনলতাপে রূপলাবণোরও কোনরূপ ব্যতিক্রম ঘটে নাই । তাছা 
দেখিয়া সকলের হৃদয়ে অভুতপূর্ব্ব বিস্ময়রসের সঞ্চার হইল; এবং 
জানকী যে সম্পুর্ণ বিশুদ্ধচারিণী, তদ্বিষরে আর কাহারও সংশয় 
রহিল না। 

জানকী অশ্িশুদ্ধ হইয়া পতিপনায়ণতাগুণের পরাকান্ঠা প্রদর্শন 


অফম পরিচ্ছেদ । ১৩১. 


করিলে, তাহার পরিগ্রহবিষর়ে রাম একেবারে মুক্তসংশয় হইলেন | 
তখন-যুগপৎ লজ্জা ও হর্ষ আসিয়া তাহার অন্তঃকরণে সমুদিত হইল। 
তিনি সীতাকে শুদ্ধচারিণী জানিয়াও যে, তাহার পরিগ্রহে সম্মত হুন 
নাই, এই জন্য তীহার লক্ষ্মী, আর জানকী সকল লোকের মক্ষে 
ভ্বলিতদছনে প্রবেশ করিয়া আত্মশুদ্বচারিতার বিশেষ নিদর্শন প্রদর্শন 
করিয়াছেন, এই নিমিত্ হর্ষ উপস্থিত হইল। তখন তিনি আর 
অপেক্ষা করিতে না পারিয়া প্রেয়মি! আমার অপরাধ মার্জনা কর, 
বলিয়া জানকীর নিকট উপস্থিত হইলেন ! দীতা অভিযাঁনভরে বদন 
অবনত করিয়া রছিলেন। উভয়ের নয়নযুগল হইতে এক প্রকার 
অপুর্বর অশ্রুধারা বিগলিত হইতে লাগিল। কিছুকাল মেই ভাবে 
থাকিয়া রাম প্রণয়পূর্ণ বচনে কহিলেন, পরিয়ে! আর আমাকে 
যাতনা দেওয়া তোমার উচিত হয় না। এক্ষণে কথা কহিয়া আমার 
শ্ত্চকোর চরিতার্থ কর। জানকী আর থাকিতে পারিলেন না । 
তখন উভয়ের মধ্যে মধুরালাপ হইতে লাখিল। 

রাম জানকীকে গ্রহণ করিলেন, দেখিয়া সকলের আনন্দের সীম! 
রছিল না। লক্ষণ, বিভীষণ, সুগ্রীব এবং প্রধান প্রধান সেনাপতিগণ 
আহ্নাদে পুলকিত হইয়া প্রগাঢ় ভক্তিসহকারে জানকীর চরণে অভি- 
বাদন করিলেন? কহিলেন, আধ্যে ! এত দিনের পর আযাদিগের 
সকল দুঃখ, সকল ক্ষোভ তিরোছিত হইল । জাঁনকী যথোঁচিত 
সন্সেহ্সস্তীষণপুর্ধক বলিলেন, বসগণ ! তোমাদিগের কৃপায় আমি 
আধ্যপুজের সহিত পুনর্ষিলিত হইলাম । অতএব কায়মনোবাক্যে 
প্রার্থনা করি, তোমরা মনের সুখে কালযাঁপন কর। 

তদনন্তর, রাঁয বিভীষণকে লঙ্কার রাজপদে প্রতিষ্ঠিত করিয়া, 
এবং প্রিরস্থহ্ৃদ স্ুগ্রীব ও অন্যান্স সমরসহায় সকলের নিকট বিদায় 


১৩২ রামের রাজ্যাভিষেক । 


গ্রহণ পূর্বক, জাঁনকী ও লক্ষমণের সহিত বিষানযানে আরোহণ 
করিয়া অযোধ্যাভিমুখে যাত্রা করিলেন । যথাকালে তাহারা অযো- 
ধ্যায় উপস্থিত হইলে, সকলে আনন্দকোলাহুল করিতে লাখিল। 
কোঁশল্য! পুন্রবিরাহথে অিয়মাণা হইরাছিলেন ) এক্ষণে রামের আগ- 
মন সংবাদ শুনিয়া উন্মাদিনীর ন্যায়, দ্রুতপদে তথায় আলিয়া উপ- 
স্থিত হইলেন ? এবং “রাম ফিরিয়া আঁদিলি রে” বলিরা তাঁহাকে 
ক্রোড়ে লইয়া মুখচুন্বনপূর্ববক অনিবা্ধ্যবেগে হর্ষবারি বিসর্জন 
করিতে লাগিলেন । রামের জন্য তীছার হৃদয় যে নিরন্তর জুিত: 
হুইভেহিল, এক্ষণে ছারাধনকে ক্রোডে পাইয়া, সম্যক্রূপে নির্বাপিত 
হইল । 

রামের পুনরাগমনে অযোধ্যানগরে পূর্্ববৎ উৎসবক্রিয়া আরম্ত 
হইল । অনন্তর, কি নাগরিক, কি জনপদবাসী, তাবৎ প্রজাবর্থই, 
অতিমাত্র হর্ষিত হইয়া, রাম রাঁজপদ গ্রহণ করিয়া আমাদিগকে প্রাতি- 
পালন ককন,এই অভিপ্রায় প্রকাশ করিল। রামচন্দ্র অনেক ভাবিয়া, 
পরিশেষে তীহাঁদের কথা সক্মত হইলেন । 

তদনন্তর বশিষ্ঠ, বামদেব, বিশ্বাখিত্র, জাবালি, কাশ্যপ প্রস্তুতি 
মহুর্ষিগণ অধোধ্যায় উপস্থিত হইয়া, রামের অভিষেক অমাঁপন করি 
লেন। রাম সন্ত্রীক রাজ্যে অভিষিক্ত হুইয়, অপত্যনির্কিশেষে প্রজা" 


পালন এবং জনকছুহ্িতার সহবাসে মনের সুখে কালযাপন করিতে 
লাগিলেন । 





